ועדת הכספים, כנסת 23, פרוטוקול מספר 102, 2020-07-28 11:30

משה גפני: אני פותח את ישיבת ועדת הכספים.

משה גפני: על סדר-היום הצעת חוק התכנית לסיוע כלכלי (נגיף הקורונה החדש – מענק חד פעמי) (הוראת שעה), התש"ף-2020.

משה גפני: מי מסביר?

משה גפני: אני מבקש להקריא ולהסביר.

אסי מסינג: להקריא סעיף סעיף?

משה גפני: קודם להקריא ולהסביר.

משה גפני: אם אפשר, בקול, שנשמע.

טלי ארפי: "הגדרות 1 .

טלי ארפי: בחוק זה – "בני זוג" – כהגדרתם בחוק הבטחת הכנסה; "גמלת הבטחת הכנסה" – כל אחד מאלה: (1 ) גמלה כהגדרתה בחוק הבטחת הכנסה; (2 ) תוספת לגמלה, לפי סעיף 9 להסכם בדבר מתן גמלאות זקנה 1 ושאירים מיוחדות (3 ) תשלום לפי חוק המזונות .

טלי ארפי: "גמלת נכה נזקק" – אחת מאלה:"

נעה בן-שבת: יש טעות בשם ההסכם.

נעה בן-שבת: ההסכם בדבר מתן גמלאות זקנה ושארים מיוחדות.

משה גפני: לתקן את זה.

נעה בן-שבת: התשלום לפי חוק המזונות, זאת אומרת חודשי.

טלי ארפי: בסדר, אין בעיה.

טלי ארפי: "גמלת נכה נזקק" לפי אחת מאלה: (1 ) קצבה חודשית המשתלמת לפי סעיפים 200 ,201 או 251 לחוק הביטוח הלאומי; (2 ) תגמול מוגדל לפי הכנסה המשתלם לפי סעיף 4א לחוק נכי רדיפות הנאצים או תגמול מוגדל לפי הכנסה המשתלם לפי סעיף 4א לחוק האמור; (3 ) תגמול מוגדל לפי הכנסה המשתלם לפי סעיף 4ד לחוק נכי המלחמה בנאצים או תגמול לפי הכנסה המשתלם לפי סעיף 4ג לחוק האמור; (4 ) תגמול המשתלם לפי סעיף 11א(א)(2) או (3)

טלי ארפי: לחוק נכי רדיפות הנאצים או תגמול המשתלם לפי סעיף 13א(ב) או (ב1 )

טלי ארפי: לחוק נכי המלחמה בנאצים.

טלי ארפי: (5 ) תגמול המשתלם לנכה או לנכה נפגע פעולת איבה לפי סעיפים 6 ,7 או 7ד לחוק הנכים (תגמולים ושיקום), התשי"ט–1959 (נוסח משולב).

טלי ארפי: או תגמול לפי סעיף 4 לחוק התגמולים לנפגעי פעולות איבה, התש"ל– 1970 המשתלם בשל החלת סעיפים 6 ,7 ו־7ד האמורים בלבד, וכן תשלום לפי הוראות מס' 81.01 ו-85.02 של אגף שיקום נכים במשרד הביטחון לנכים שנקבע לגביהם כי איבדו את כושר עבודתם עקב הנכות וכי הם מחוסרי הכנסה; (6 ) גמלת נכות לעולה המשתלמת לפי הסכם בדבר מתן גמלאות 4 מיוחדות לעולים התלויים בעזרת הזולת.

טלי ארפי: (7 ) תגמול לפי הכנסה שאסיר ציון זכאי לו לפי סעיף 11 לחוק 5 תגמולים לאסירי ציון ולבני משפחותיהם, התשנ"ב–1992.

טלי ארפי: "

נעה בן-שבת: אני רוצה לומר כמה דברים לגבי נכה נזקק.

נעה בן-שבת: ההגדרה שקראנו עכשיו אחר-כך תשפיע על הזכאות לתוספת.

נעה בן-שבת: דבר ראשון, אם אנחנו מדברים פה על נזקק, יהיו לנו כמה וכמה שינויי נוסח שדיברו על גמלת נכה.

נעה בן-שבת: השארנו את המונח נזקק לפי הכנסה אז אנחנו רוצים שגם כאן ינקטו באותה צורה.

נעה בן-שבת: דבר שני.

נעה בן-שבת: בפסקאות 2 ו-3 דיברנו על תגמולים שמקבלים נכי רדיפות הנאצים ונכי המלחמה בנאצים, התגמולים המוגדלים שמשולמים באמת לאנשים שהם במצב הכלכלי היותר קשה.

נעה בן-שבת: בסעיף 4 אנחנו מדברים על התגמול שמשולם לבני הזוג שלהם, אחרי שהם יתאלמנו.

נעה בן-שבת: הוא ישולם במשך 3 שנים לבני הזוג.

נעה בן-שבת: צריך לזכור שזה קצת תגמול מסוג אחר, אבל אתם בכל זאת בחרתם לקבוע אותו בתוך הרשימה הזאת של התגמולים.

נעה בן-שבת: השאלה, מה העיקרון המסדר שגרם לזה שכל הגמלאות האלה הן בהגדרה של נזקק?

טלי ארפי: העיקרון שהנחה אותנו זה בעצם סיוע לקבוצות של מקבלי קצבאות שהקצבאות שלהם מותנות במבחני הכנסה.

טלי ארפי: לכן זאת הרשימה שנקבעה.

נעה בן-שבת: גמלאות שמותנות במבחני הכנסה, אבל זה לא כל הגמלאות שמותנות במבחני הכנסה.

נעה בן-שבת: יש גמלאות אחרות, למשל, גמלת זקנה בגיל המותנה, גמלת אזרח ותיק בגיל המותנה, היא מותנית בהכנסה.

נעה בן-שבת: גמלת קצבת שארים לאלמן מותנית בהכנסה.

נעה בן-שבת: יש עוד קצבאות שמותנות בהכנסה ובכל זאת הן לא פה.

טלי ארפי: מניחים שזאת אוכלוסייה שאנחנו רוצים בעצם לייחד, אוכלוסייה שהיא החלשה ביותר והנזקקת ביותר ולכן התמקדנו במקבלי הקצבאות שמוזכרות כאן.

משה גפני: הלאה.

טלי ארפי: "גמלת סיעוד" – (1 ) גמלת סיעוד חודשית לפי סעיף 224 לחוק הביטוח הלאומי (2) גמלה למי שבחר בקצבה לשירותים מיוחדים מכוח סעיף 228(א) לחוק הביטוח הלאומי חלף גמלת הסיעוד (3) גמלת סיעוד לעולה המשתלמת לפי הסכם בדבר מתן גמלאות מיוחדות לעולים התלויים בעזרת הזולת; "חוק הביטוח הלאומי" – חוק הביטוח הלאומי [נוסח משולב], התשנ"ה–1995‏; "חוק הבטחת הכנסה" – חוק הבטחת הכנסה, התשמ"א–1980‏; "חוק המזונות" – חוק המזונות (הבטחת תשלום), התשל"ב–1972‏; "חוק נכי המלחמה בנאצים" – חוק נכי המלחמה בנאצים, התשי"ד–1954‏; "חוק נכי רדיפות הנאצים" – חוק נכי רדיפות הנאצים, התשי"ז–1957‏; "המוסד" – המוסד לביטוח לאומי; "עולה" – מי שנמצא בישראל פחות מ-12 חודשים בתכוף לפני יום ט' בתמוז התש"ף (1 ביולי 2020), והעומד באחת מפסקאות (א) עד (ד) לתקנה 5(4) לתקנות הבטחת הכנסה, התשמ"ב–1982‏;"

נעה בן-שבת: נזכיר שתקנות הבטחת הכנסה מדברות על עולה, מי שיש לו אשרת עולה וכל אותם תנאים שמצויים בתקנות.

טלי ארפי: "עולה נזקק" – עולה שמשרד העלייה והקליטה נותן לו סיוע חלף הבטחת הכנסה; "קצבת ילדים" – אחת מאלה: 1.

טלי ארפי: קצבת ילדים לפי סימן ב' לפרק ד' לחוק הביטוח הלאומי; 2.

טלי ארפי: קצבה המשתלמת לפי סעיף 3 להסכם בדבר תשלום קצבה לילד עולה; "תושב חוזר" – מי שטרם חלפו שלושה חודשים מהיום שבו משרד העלייה והקליטה המציא תעודה המעידה כי הוא תושב חוזר.

טלי ארפי: "

נעה בן-שבת: המועד הקבוע הוא מועד הנפקת התעודה של תושב חוזר.

נעה בן-שבת: ראינו שהתנאים של משרד הקליטה מדברים על-כך שהמעמד הזה ניתן לו שלושה חודשים אחרי שהוא נכנס לארץ.

טלי ארפי: יש לנו נוסח שמחליף את זה כך שהזכאות שלו תהיה ביום שבו נקבעה זכאותו כתושב חוזר בתעודה שהנפיק לו משרד הקליטה.

טלי ארפי: אז הנוסח שאנחנו מציעים: מי שטרם חלפו 3 חודשים מהיום שבו החלה זכאותו לתושב חוזר, בהתאם לקבוע בתעודה שהנפיק לו משרד העלייה והקליטה.

טלי ארפי: "

ישראל כץ: אני אגיד משפט אחד על הקודם בנושא החיילים המשוחררים.

משה גפני: השר מבקש לומר משפט על החוק הקודם.

משה גפני: אם אפשר בקצרה מפני שאין לנו כלום.

ישראל כץ: קודם כל, אני רוצה להודות ליושב ראש הוועדה ולחברי הוועדה על העבודה המאוד מאוד רצינית שעשיתם כאן

ישראל כץ: עם חוק רשת הביטחון הכלכלי לכל תקופת הקורונה למשך שנה.

ישראל כץ: אין ספק שהציבור מחכה לזה ואני רואה את חובתי להתגייס עם כל האנשים, לוודא שאכן התשלומים יצאו לדרך, לשכירים, לעצמאים, לבעלי העסקים ולכל מי שצריך לתת.

ישראל כץ: דבר נוסף.

ישראל כץ: אני רוצה להבהיר כי היו אלי פניות מכאן.

ישראל כץ: לגבי חיילים משוחררים בודדים, אלה שהמדינה משתתפת בשכר הדירה שלהם.

ישראל כץ: זה לא בתוך החוק אבל בכוונתי, כפי שעשיתי לא מכבר, לאפשר להם לקבל מענק של 4,000 שקלים, שזה בערך 8 מיליון שקלים.

ישראל כץ: אנחנו נטפל בזה כמשרד אוצר, לא במסגרת חקיקה.

ישראל כץ: בעצם זה המשך הפעמיים הקודמות שבוצעו כבר, פעם טרום תקופתי ופעם בתקופתי, בדיוק עם אותו פלח של חיילים בודדים משוחררים.

ישראל כץ: דבר נוסף לגבי החוק הזה עצמו.

ישראל כץ: קראתי כל מיני פרסומים על הדברויות שהיו איתי וכל מיני הכרזות שלי.

ישראל כץ: לא דיברתי עם איש, לא הכרזתי דבר.

ישראל כץ: לא הודעתי בשום מקום על שינוי ועל שינוי מנוסח הממשלה או כל דבר אחר.

ישראל כץ: כפי שאמרתי אתמול ליושב-ראש, לא באתי כדי לנאום לכם אלא באתי כדי להקשיב.

ישראל כץ: ככל שזמני מאפשר, אני אשתדל לשמוע את חברי הוועדה.

ישראל כץ: אין ספק שמדובר בחוק שיש בו הרבה מאוד דגשים.

ישראל כץ: יש בו כלכלה, יש בו חברה והרבה דברים.

ישראל כץ: גם בממשלה עצמה בוצעו שינויים בחוק הזה בדרישת סיעות כאלה ואחרות.

ישראל כץ: לכן, אני בהחלט בא לשמוע את הוועדה בלב פתוח ובנפש חפצה.

אלכס קושניר: אדוני היושב ראש, אני רק רוצה לומר שאני מאוד שמח שהצלחתי לשכנע את משרד האוצר, את נציגי האוצר ושר האוצר, בכך שחייבים לשלם את המענק הנוסף לחיילים בודדים משוחררים.

משה גפני: אז אתה מוריד את כל ההסתייגויות?

קטי קטרין שטרית: רגע, רגע, הוא אומר מחמאה.

אלכס קושניר: עוד פעם.

אלכס קושניר: אני שמח מאוד שהצלחתי לשכנע את משרד האוצר ואת שר האוצר בעזרת חברי הכנסת כאן, כולל מהליכוד וקטי שעזרה לי בזה וגם מיקי זוהר.

אלכס קושניר: אנחנו באמת רוצים לבשר לחיילים הבודדים המשוחררים שעד תחילת חגי תשרי הם יקבלו את המענק הנוסף של 4,000 שקלים.

אלכס קושניר: לפיכך אני מוריד את כל ההסתייגויות לחוק הקודם.

קריאה: עכשיו נשארים המובטלים והצעירים עד גיל 20.

אלכס קושניר: אדוני היושב ראש, ההסתייגויות והרביזיות.

אלכס קושניר: רק הסתייגויות דיבור סיעתית.

אנטאנס שחאדה: שר האוצר הבטיח בישיבה האחרונה לנסות למצוא פתרון לצעירים המובטלים מתחת לגיל 20.

אנטאנס שחאדה: טיפלנו בכל האוכלוסיות ונשארה אוכלוסייה קטנה מאוד, שעובדים משלמים מס הכנסה וביטוח לאומי ועכשיו הם מובטלים כי רובם עובדים במסעדנות ובאולמות חתונות ואין להם פרנסה.

משה גפני: השר בוחן את הדברים האלה.

אנטאנס שחאדה: אני מבקש שהשר ייתן לנו תשובה.

משה גפני: אדוני השר, אני מאוד מודה לך.

משה גפני: חסכת לי הרבה זמן.

ישראל כץ: אנחנו לשירותך.

אנטאנס שחאדה: מה עם שאלתי?

אנטאנס שחאדה: אני רוצה תשובה.

ישראל כץ: אני אשתדל שזה יישמר על בסיס הדדיות.

משה גפני: הוא יבחן את זה.

אנטאנס שחאדה: הבטיח פעם קודמת לבחון את זה.

ישראל כץ: אני חייב לומר, אני שר אוצר לא שר החוץ.

ישראל כץ: הרעיון הזה הוא לא רעיון שעסקתי בו.

ישראל כץ: אנחנו עובדים גם במגזרת החוקים הקיימים.

ישראל כץ: עשינו המון דברים בתוך החוקים הקיימים.

ישראל כץ: אתם עשיתם בדיונים עצמם.

ישראל כץ: זה נושא שהוא בפני עצמו והוא לא קשור לתוך החוק.

ישראל כץ: גיל קבלת אבטלה זה דומה כמעט לגיל זכות לבחור לכנסת.

ישראל כץ: אלה נושאים שמחייבים דיון ולא אגב.

אוסאמה סעדי: אדוני השר, זה לא דומה לבחירה לכנסת, עם כל הכבוד.

אוסאמה סעדי: פה בחוק הזה, אלה שמעל גיל 67 לא היו זכאים ונתנו להם.

אוסאמה סעדי: במענקים שאנחנו דנים עוד מעט, כל אחד מגיל 18 מקבל.

אוסאמה סעדי: יש רק קבוצה אחת והמניעים הם לא מניעים כלכליים, עם כל הכבוד.

אוסאמה סעדי: אנחנו שמענו את זה גם בדיון במליאה וגם בדיון פה.

אוסאמה סעדי: מכיוון שהצעירים האלה אתם אומרים שהם לא התגייסו ואז לא מקבלים.

אוסאמה סעדי: אם זה פוליטי אז תגידו.

אוסאמה סעדי: אם זה כלכלי, תגיד לי, אדוני השר, מה ההבדל כלכלית בין מובטל שהוא בן 20 למובטל בן 19?

משה גפני: אוסאמה, זה עלה כמה פעמים.

משה גפני: אני תומך בזה אבל לא הכנסנו את זה בחוק.

משה גפני: אני מבטיח לך שאני אדבר עם השר.

משה גפני: אין מעבר לעניין הזה.

אחמד טיבי: זאת הפעם השלישית שאנחנו מעלים את זה בוועדה וזה עולה לדיון.

משה גפני: אדוני השר, אני רוצה לדבר איתך על העניין הזה.

משה גפני: לא הכנסנו את זה בחוק, אנחנו הצבענו נגד ההסתייגות של הרשימה המשותפת.

משה גפני: שאני אצביע נגד הרשימה המשותפת זה - - -

ישראל כץ: כנראה אני לא מעודכן, כל יום קורים כאן דברים חדשים.

משה גפני: אני רוצה לדבר איתך על הסוגיה הזאת.

משה גפני: אני יודע שהסוגיה היא בעייתית.

משה גפני: אני גם מעוניין בזה אבל אנחנו ננסה להגיע להסכמה.

משה גפני: לא נגיע להסכמה, אז לא.

משה גפני: אפשר להמשיך?

משה גפני: אני רוצה שהיא תשלום את ההקראה.

ישראל כץ: אדוני היושב ראש, באתי להקשיב לחוק הזה.

ישראל כץ: עוד מעט אני צריך ללכת.

ישראל כץ: אני רוצה לשמוע את עמדות האנשים.

טלי ארפי: "תושב חוזר נזקק" – עולה שמשרד העלייה והקליטה נותן לו סיוע חלף הבטחת הכנסה;"

נעה בן-שבת: זאת בעצם תכנית סיוע מיוחדת שנותן משרד הקליטה.

נעה בן-שבת: אנחנו מדברים גם לגבי עולה וגם לגבי תושב חוזר.

טלי ארפי: "תושב ישראל" – כמשמעותו לעניין חוק הביטוח הלאומי ובכלל זה תושב חוזר.

טלי ארפי: "

נעה בן-שבת: זה ברור שאנחנו מדברים פה על תושב ישראל באזור.

טלי ארפי: היום חוק הביטוח הלאומי קובע מי הוא תושב.

טלי ארפי: יש פסקאות שבהן כתוב באופן מפורש שתושב חוזר זה תושב האזור ויש מקומות שלא.

טלי ארפי: ביטוח לאומי נוהג כך שתושב הוא כולל תושב האזור.

טלי ארפי: לכן אנחנו חושבים שאין צורך להוסיף את המילים האלה.

בצלאל סמוטריץ': זה שביטוח לאומי נוהג כך זה מספיק?

בצלאל סמוטריץ': לא תהיה מחר איזו עתירה לבג"ץ שאומרת שלביטוח הלאומי אסור שזה מנוגד לחוק?

בצלאל סמוטריץ': מה אכפת לך לכתוב?

משה גפני: הלאה.

בצלאל סמוטריץ': שאלתי שאלה.

טלי ארפי: שוב אני אומרת.

טלי ארפי: התושבים האלה נחשבים תושבי ישראל, רק יש מקום בחוק הביטוח הלאומי, לגבי קצבאות מסוימות, יש בכל זאת הבהרה שהם כן ויש מקומות שלא.

טלי ארפי: דווקא אם נכניס עכשיו - - -

בצלאל סמוטריץ': אז זה יהיה מכלל הן אתה לאו.

טלי ארפי: "זכאות למענק חד פעמי בעד ילד.

טלי ארפי: 2.

טלי ארפי: (א) מי שמשתלמת בעדו קצבת ילדים לפי פרק ד' לחוק הביטוח הלאומי בעד חודש יולי 2020 והוא הילד הראשון, השני או השלישי במניין ילדיו של ההורים שלחשבונו משתלמת קצבת הילדים כאמור, ישתלם בעדו בענק חד פעמי בסכום של 500 שקלים חדשים.

טלי ארפי: "

משה גפני: למה עצרתם בילד השלישי?

משה גפני: מה, הילד הרביעי לא צריך לאכול, או הילד החמישי?

אחמד טיבי: כל ילד, אגב.

משה גפני: מיקי זוהר, בבקשה.

מכלוף מיקי זוהר: ראשית, אני שמח ששר האוצר הגיע לדיון כדי שיוכל לשמוע את הקולות שעולים מהוועדה.

מכלוף מיקי זוהר: אני ואתה, אדוני היושב ראש, ניהלנו שיח בעניין הזה של החוק החשוב שראש הממשלה ושר האוצר מביאים היום לדיון.

מכלוף מיקי זוהר: דנו לגבי האפשרויות.

מכלוף מיקי זוהר: הלכה למעשה, בסופו של יום, כדי שהחוק הזה באמת יעבור ויתקדם בצורה מהירה, המסקנה היא שצריך אולי טיפה לשפר אותו בכל מה שקשור לילד הרביעי, החמישי וכן הלאה, בסכומים נמוכים יותר מן הסתם כי אי-אפשר לפרוץ את המסגרת התקציבית בצורה גדולה מידי.

בצלאל סמוטריץ': למה לא לתת פחות לכל ילד ולחלק לכל הילדים.

משה גפני: אני לא מסכים לתת פחות.

מכלוף מיקי זוהר: אני חושב שאם שר האוצר וראש הממשלה יקבלו החלטה לאמץ את הרעיון שעלה כאן מהוועדה, אני חושב שזה יעזור בקידום החוק.

מכלוף מיקי זוהר: זה גם יעביר את החוק מהר בצורה מהירה וגם סוף סוף נוכל להעביר לאזרחים את הכסף, שזאת המטרה של כולנו.

מכלוף מיקי זוהר: לגבי יתר הדברים, גם לגבי הסוגיות שהעליתי לגבי בעלי עסקים, כמובן שזה לפתחה של הממשלה.

מכלוף מיקי זוהר: כמו שהודעתי, אני לא מתכוון לנסות להעביר פה דברים בניגוד לעמדת הממשלה.

מכלוף מיקי זוהר: אם הממשלה תחליט לאמץ את ההצעה זה יהיה מבורך ובעלי עסקים יפסיקו לצעוק כמו שאני שומע אותם בשעות האחרונות.

מכלוף מיקי זוהר: אם לא, כמובן שזאת תהיה עמדת הממשלה והקואליציה תכבד אותה.

מכלוף מיקי זוהר: אני מאוד מקווה שבסופו של יום נמצא את הדרך לתת את הפתרונות.

משה גפני: מה אתה מציע בסעיף הזה?

מכלוף מיקי זוהר: בסעיף הזה ההצעה היא: ילד רביעי 500 שקלים, ילד חמישי 250 שקלים, וכל הילדים מהשישי עד העשירי 100 שקלים.

אחמד טיבי: אתה דופק את החרדים.

מכלוף מיקי זוהר: אני חושב שאם שר האוצר יתמוך בהצעה הזאת זאת תהיה בשורה גדולה לאזרחי ישראל.

מכלוף מיקי זוהר: אני חושב שהיא גם תגבש איזה סוג של הסכמה בוועדה כדי שהחוק הזה יעבור.

מכלוף מיקי זוהר: כמובן שיש גם את הנושא השני שדיברתי עליו שזאת גם החלטה של שר האוצר וראש הממשלה לגבי בעלי עסקים.

משה גפני: חבר הכנסת טיבי.

ישראל כץ: רק הערה.

ישראל כץ: זה שאני עם המחשב, זה לא שאני עושה דברים אחרים, אני פשוט רושם את עיקרי הדברים שנאמרים כאן.

אחמד טיבי: לגבי מענקים לילדים.

אחמד טיבי: כבר לפני יותר משבוע, כשאתה הזכרת את הנושא, אני הזכרתי כאן ועמדנו על הזכות שכל ילד הוא בן למשפחה, ילד רביעי, שלישי, מה זה חשוב?

אחמד טיבי: מה שמגיע לילד שלישי מגיע גם לילד רביעי או חמישי בלי הגבלת מספר.

אחמד טיבי: לכן אני לא מסכים עם מיקי לגבי העצירה במספר מסוים.

אחמד טיבי: לגבי הסכומים אני לא רוצה להתערב.

אחמד טיבי: שמעת אותי אתמול במליאה.

אחמד טיבי: זאת העמדה שלנו בסיעה.

אחמד טיבי: דיברנו גם בערב.

אחמד טיבי: אנחנו עומדים על כך שמה שמגיע לילד אחד, שניים, שלוש, מגיע לכל ילד אחריו.

אחמד טיבי: אני מאוד מקווה שהתיאום שהיה בינינו ינצח גם גם במקרה הזה.

בצלאל סמוטריץ': ברשותך וברשות השר, אני מבקש להעיר שתי הערות לגבי הסעיף הזה.

בצלאל סמוטריץ': הראשונה נוגעת למה שעלה עכשיו.

בצלאל סמוטריץ': אני רוצה להתחיל בפן הערכי.

בצלאל סמוטריץ': מדברים פה על ציבורים ועל מאבק.

בצלאל סמוטריץ': מדינה יהודית צריכה לעודד ילודה והבאת חיים לעולם.

בצלאל סמוטריץ': ככה מעודדים.

בצלאל סמוטריץ': כשמשדרים שהנורמה זה עד שלושה ילדים, חס וחלילה אסור יותר, זה השדר.

משה גפני: אנחנו לא מדברים על עידוד.

משה גפני: אנחנו מדברים על מענק שהמדינה מחליטה להעניק לילד רעב.

בצלאל סמוטריץ': למה אתה מפריע לי לומר את דעתי?

בצלאל סמוטריץ': אני רוצה לומר שאין הבנייה התנהגותית גדולה יותר מכלכלה.

בצלאל סמוטריץ': כשהמדינה אומרת שמשפחה רגילה זה שלושה ילדים ומעבר לזה זה משהו מוזר, אני לא מטפלת בזה.

בצלאל סמוטריץ': זאת אמירה ערכית פסולה בראש ובראשונה.

בצלאל סמוטריץ': ברור שלא יכולה ולא צריכה להיות שום הבחנה בין מספר הילדים, בעיקר באופן שבו החוק הזה מנוסח.

בצלאל סמוטריץ': אם החוק הזה היה מדבר על תא משפחתי, היה אפשר לדבר על איזה מדרוג כמו שמיקי מציע לפי מספר ילדים כי יש איזה הוצאות של התא המשפחתי כמו בית, חשמל וארנונה, אז ממילא ההוצאות לילדים הראשונים הן יותר גדולות ואחר-כך הן הולכות ופוחתות.

בצלאל סמוטריץ': לא כך מנוסח החוק הזה.

בצלאל סמוטריץ': החוק הזה נותן מענק לכל ילד.

בצלאל סמוטריץ': אחר-כך הוא גם נותן מענק לכל בן-אדם.

בצלאל סמוטריץ': הוא לא נותן מענק לתא משפחתי.

בצלאל סמוטריץ': כשמדברים על ילד אין הבדל.

בצלאל סמוטריץ': הטיטולים, המטרנה, גן הילדים והבייביסיטר וטיפולי השיניים, עולים אותו דבר לילד הראשון או לילד השנים עשר, כן ירבו בעזרת השם.

בצלאל סמוטריץ': אם הייתם בונים מנגנון חוק שבנוי על תא משפחתי, הייתם אומרים שיש הוצאות של כל המשפחה וההוצאות הולכות וקטנות פר ילד ככל שהולכים ומתקדמים במספר הילדים.

בצלאל סמוטריץ': לא כך בנוי החוק הזה.

בצלאל סמוטריץ': לכן אני מבקש שהמענק הזה ישולם לכל ילד באשר הוא ובסכום דומה.

בצלאל סמוטריץ': אם צריך להפחית, כי אני יודע שיש מסגרות תקציב ואני לא פופוליסט, אז תיתנו לכל ילד פחות, אבל כל ילד במדינת ישראל צריך לקבל.

בצלאל סמוטריץ': האפליה היא בין הילדים לא בין ההורים כי המענק ניתן לילד.

בצלאל סמוטריץ': הערה שנייה.

בצלאל סמוטריץ': ביקשתי מהלשכה המשפטית לסייע לי בניסוח בסוגיה של זוגות גרושים.

בצלאל סמוטריץ': אני מוכן לקבל שטכנית זוגות שלמרבה הצער פירקו את התא המשפחתי, יותר נוח להעביר את הקצבה לחשבון שאליו משתלמת קצבת הילדים כדי שזה יהיה מאוד מהיר.

בצלאל סמוטריץ': אבל יש פסקי דין, אחרי המענק שהועבר לפני פסח, גם של בתי הדין הרבניים וגם של בתי המשפט לענייני משפחה, שקבעו שהמענק הזה, מאחר והוא ניתן פר ילדים, צריך להיות מחולק בין שני ההורים, לפי החלק היחסי כשכל אחד מבני הזוג נושא בעלות אחזקת הילדים לפי הסכם הממון ופסק הדין שיש בעניינם.

בצלאל סמוטריץ': אגב, בתי המשפט ובתי הדין העירו מדוע המחוקק לא קבע את זה ושלח את בני הזוג לריב.

בצלאל סמוטריץ': אני מבקש שייקבע, כדי שזה יהיה מהר, שהוא יחולק בין שני בני הזוג שנושאים בהחזקת הילדים לפי החלק היחסי שכל אחד מהם מחזיק, כל אחד בהסכם שלו.

בצלאל סמוטריץ': יש בן זוג אחד שאליו הועברה הקצבה ובן הזוג השני יוכל לקזז את החלק שמגיע לו לפי ההסכם מסכום המזונות שהוא מעביר לצד השני.

בצלאל סמוטריץ': זה צדק בסיסי מינימלי, אחרת אנחנו שולחים את בני הזוג לריב בבתי הדין ובתי המשפט כדי להגיע לאותה הוצאה.

אחמד טיבי: אני מסכים להעלאת התקרה בקשר לבעלי האולמות.

נעה בן-שבת: אתה מוריד את הרביזיה?

אחמד טיבי: עדיין לא.

קטי קטרין שטרית: הערה קצרצרה.

קטי קטרין שטרית: אני חייבת לציין לשבח את ההקשבה וההיענות של שר האוצר, ראש הממשלה.

קטי קטרין שטרית: כמובן שהמענק הזה הוא לא משהו שהוא מובן מאליו.

קטי קטרין שטרית: זה יפה מאוד, זה מצוין, זה יעזור להרבה מאוד משפחות.

קטי קטרין שטרית: מכאן אני ממשיכה לאותם ילדים שנמצאים במשפחות האומנה.

קטי קטרין שטרית: בפסח כבר קיבלנו פעימה ראשונה והילדים של ילדי האומנה עצמם לא קיבלו אלא ההורים הביולוגים, שבחלקם הגדול אפילו מתכחשים לקיומם של הילדים.

קטי קטרין שטרית: בעצם כל הנטל נופל על ההורים של האומנה.

קטי קטרין שטרית: בזכות השר, כמובן, ניתן המענק של פסח לילדים האלה בפעימה הראשונה.

קטי קטרין שטרית: אני מבקשת להתחשב בפעימה הזאת, לנסות לבדוק את האפשרות להעביר לילדי האומנה את הכסף.

קטי קטרין שטרית: הכוונה להעביר את הכסף לאיפה שהילד חי.

קטי קטרין שטרית: אם הוא חי במשפחת האומנה שזה יעבור למשפחה שמגדלת את הילדים ולא להורים הביולוגיים שלא מגדלים את הילד.

מיקי לוי: אדוני השר.

מיקי לוי: הגשתי מספר הסתייגויות לחוק הקודם.

מיקי לוי: אני מפרגן לחברי מישראל ביתנו, לאלכס, על ההישג של חיילים בודדים.

מיקי לוי: אני חושב שזה לא מספיק.

מיקי לוי: ההסתייגות שלי כללה את כל החיילים שהשתחררו בחודשים האלה של הקורונה וזה לא הרבה, אני יודע כמה.

מיקי לוי: הם לא יכולים לעבוד והם לא נופלים בשישה חודשים עבודה ושישה חודשים דמי אבטלה על-פי הקריטריון.

מיקי לוי: זה אומר שאנחנו דנים את החיילים האלה.

מיקי לוי: זה נחמד ששחררנו להם את הכסף שמגיע להם מעצם השחרור שלהם, את החלק היחסי, אבל אני חושב שגם על המדינה להתחשב בחיילים האלה.

מיקי לוי: אני חושב שאתה יכול לבוא בדברים עם שר הביטחון או עם מנכ"ל משרד הביטחון.

מיקי לוי: אפשר למצוא שם עוד 10 מיליון שקלים מהם ו-10 מיליון שקלים מהאוצר.

מיקי לוי: זה לא הרבה כסף לתת לחבורה הזאת שמשתחררת ותרמה 3 שנים.

מיקי לוי: החבורה הזאת שמשתחררת לא יכולה למצוא עבודה.

מיקי לוי: זאת הסיבה שהיא גם לא תקבל דמי אבטלה.

מיקי לוי: לכן אני מאוד מבקש.

מיקי לוי: אתה יכול לבוא בדברים.

מיקי לוי: התרומה ההדדית בין משרדך לבין משרד הביטחון, לארגן 25 מיליון שקלים זה כסף קטן.

אוסאמה סעדי: אדוני היושב ראש, אני רוצה לשבח אותך ולשבח את חברי אחמד טיבי על זה שבאמת עמלתם על-מנת לתת לכל ילד אותו סכום.

אוסאמה סעדי: זה עיקרון השוויון.

אוסאמה סעדי: אני לא רואה שום הבדל בין ילד שלישי לילד שביעי.

אוסאמה סעדי: נהפוך הוא, המשפחות ברוכות הילדים זקוקות לכסף הזה יותר מאשר משפחות עם שני ילדים או עם ילד אחד.

אוסאמה סעדי: כל הכבוד.

אוסאמה סעדי: לכן חשוב מאוד לתת לכל ילד את אותו סכום בלי אפליה ובשוויון.

אוסאמה סעדי: דבר שני.

אוסאמה סעדי: זה גם נוגע לסעיפים 2 – 4.

אוסאמה סעדי: את זה אני מבקש להכניס בחוק הזה.

אוסאמה סעדי: לקבוע סעיף בחוק הזה שכל הכספים האלה יהיו פטורים מעיקול, לא ניתנים לעיקול.

נעה בן-שבת: יש הגנה.

משה גפני: ניר ברקת, בבקשה.

ניר ברקת: קודם כל, אני רוצה לברך את השר שהגיע להקשיב ולשמוע.

ניר ברקת: אני חושב שסדרת החוקים שאנחנו עכשיו מעבירים הם בכיוון הנכון.

ניר ברקת: אני הולך טיפה אחורה על מה שלא קיים בחוק לסיוע לעסקים.

ניר ברקת: אנחנו מדברים על 80,000 עסקים שהמחזור שלהם נפגע בין 25% ל-40% והם לא מקבלים שום סיוע.

ניר ברקת: על פניו, יש לנו פער שם.

ניר ברקת: זה נושא שחייב לקבל סיוע והוא לא מופיע בחוק.

ניר ברקת: העלינו את זה כמה פעמים ועדיין לא קיבלנו תשובה.

ניר ברקת: חבל שלקראת החגים אנחנו לא נותנים להם מענה.

ניר ברקת: דבר שני.

ניר ברקת: היה ויכוח לגבי היקף הסיוע לנושא של אולמות שמחה.

ניר ברקת: אז יש ויכוח טקטי האם הסכום הוא מספיק גבוה או לא.

ניר ברקת: יש כאלה שטוענים שהסיוע שניתן אולי מספיק, האולמות טוענים שזה רחוק ממספיק.

ניר ברקת: אני חושב שאנחנו צריכים להבין שזאת לא הוצאה שאנחנו חוסכים בסיוע לעסקים אלא זאת השקעה.

ניר ברקת: כל עסק שנעזור לו לא לפשוט רגל, נקבל חזרה את ההשקעה הזאת בריבית דריבית.

ניר ברקת: תהיה יותר תעסוקה ביציאה מהקורונה, פחות אנשים באבטלה, פחות פשיטות רגל.

ניר ברקת: לכן, ההמלצה שלי ללכת לטובת העסקים ולא נגדם.

ניר ברקת: הערה שלישית.

ניר ברקת: אם רוצים ללכת למסלול של להשלים פערים בעקבות הקורונה, כלומר, מי נפגע בקורונה, אני לא בטוח למה הלכנו דווקא למסלול של תמיכה ישירה בכל אזרח וכל הסיפור של הילדים.

ניר ברקת: יש ילדים במשפחות שלא נפגעו מהקורונה.

ניר ברקת: בואו נעלה את הסכום של החל"ת או בואו נגדיל את הסיוע לעסקים ולעצמאים.

ניר ברקת: אז זה בול בפוני מבחינת הסיוע שקשור לקורונה.

ניר ברקת: כמובן, בהינתן שכבר בחרתם, אז יש פה שאלות ערכיות, ילדים לא ילדים.

ניר ברקת: אני בעד ההחלטה של ללכת לילדים אבל אני חושב שזה מסלול שהוא לא בול בפוני אבל חבל שהלכנו לשם במקום להגדיל את הסיוע איפה שחסר.

ינון אזולאי: אני מבקש קודם כל לדבר על החוק הקודם ולהודות לשר על ה-100 מיליון שקלים תוספת לעמותות.

ינון אזולאי: אנחנו יודעים שזה לא מספיק ואנחנו בטוחים שאם העמותות יצטרכו עוד, יהיה לב פתוח בשביל לסייע להן.

ינון אזולאי: זאת היתה אמירה מאוד חשובה.

ינון אזולאי: אני חייב להגיד לך מילה טובה על טמיר שעזר לנו בכל הנושא, אז תודה רבה על העניין הזה.

ינון אזולאי: אדוני השר, עדכנתי בבוקר את הוועדה.

ינון אזולאי: ה-700 מיליון שקל, מה שדובר שהשר דרעי הביא, עדיין לא התקדם, תקוע באוצר.

ינון אזולאי: חייבים לסיים עם זה היום, המשפחות זקוקות לזה.

ישראל כץ: זה בתוך החוק.

ינון אזולאי: תקעו את הקריטריונים וזה לא התקדם.

משה גפני: לא פותחים דיון על זה.

ינון אזולאי: לגבי החוק הזה.

ינון אזולאי: אני באמת שואל ותמהה מדוע נעצר בילד השלישי.

משה גפני: הוא כבר לא נעצר, התקדמנו.

ינון אזולאי: למה לעצור את זה בילד השלישי?

ינון אזולאי: זה לא ראוי ולא נכון.

ינון אזולאי: הרב גפני אמר את זה והעלה את זה ראשון וזעק על הנושא הזה.

ינון אזולאי: לכן אני חושב שצריך להוסיף על כל ילד נוסף.

ינון אזולאי: כל ילד זה ברכה לעם ישראל, ברכה למשפחה ואסור לעצור בשום ילד.

ינון אזולאי: צריך לתת לילדים עד גיל 18.

ינון אזולאי: אני מצטרף לרב גפני בנושא הזה וכל מי שהעלה את זה.

משה גפני: חבר הכנסת קושניר ואחריו חבר הכנסת קרעי.

אלכס קושניר: אדוני היושב ראש, כבוד השר.

אלכס קושניר: דיבר כאן חבר הכנסת סמוטריץ על אפליה חברתית.

אלכס קושניר: אני רוצה להתחבר לדבריו.

אלכס קושניר: אני חושב שאנחנו חייבים לעודד את החיילים המשוחררים שבחוק הקודם, לצערי הרב, לא הצלחנו לתת להם פתרון של דמי אבטלה.

אלכס קושניר: אולי צריך לחשוב לתת מענק כפול לחיילים שהשתחררו בשנה האחרונה.

אלכס קושניר: זה דבר אחד.

אלכס קושניר: דבר שני.

אלכס קושניר: אני מבקש לראות את המשפחות שבהן יש משרת מילואים פעיל, כאילו הם זכאים למענק מקסימאלי לפי כמות הילדים, לפי מה שייקבע בחוק.

שלמה קרעי: ראשית, ברור שעל שלושה ילדים בלבד זה מדרוג לא נכון והעדפה לא מתקנת כלפי משפחות ברוכות ילדים.

שלמה קרעי: אנחנו כאן בעד לתקן ולעודד ילודה, לעודד משפחות ברוכות ילדים.

שלמה קרעי: אני אתייחס להצעה שהציע חבר הכנסת מיקי זוהר.

שלמה קרעי: רק כדי שנבין את המספרים, לפי מה שאומר מאיר שפיגלר, יש בסך-הכול בערך 1,000 ילדים כאלה במדינת ישראל במשפחות שיש בהן 11 ילדים ומעלה.

שלמה קרעי: אנחנו מדברים פה על גרושים.

שלמה קרעי: זה פשוט ביזיון אם נשאיר מ-11 ומעלה בחוץ.

שלמה קרעי: זה אסור שיקרה.

שלמה קרעי: חשוב שנכיר גם את המספרים האחרים.

שלמה קרעי: גם אם ניתן 500 שקלים לכל ילד, מעבר להצעה שהציע חבר הכנסת מיקי זוהר זה עוד 50-60 מיליון שקלים סך-הכול.

שלמה קרעי: מדובר כאן מהילד הרביעי.

שלמה קרעי: אני עושה חשבון.

שלמה קרעי: יש בערך 400,000 ילדים מעל הילד השלישי ומעלה.

שלמה קרעי: אם מכפילים את זה ב-500 שקלים לכל ילד, אנחנו מגיעים ל-200 מיליון.

שלמה קרעי: זאת התוספת ולפי ההצעה של מיקי זוהר מדובר ב-143 מיליון.

שלמה קרעי: אז ההפרש בין שני הסכומים, 57 מיליון שקלים ולהפלות לרעה משפחות ברוכות ילדים, אני חושב שזה דבר לא נכון.

משה גפני: עוד מעט לא תצטרכו לעשות חשבון כי לא יהיה חוק.

שלמה קרעי: מדובר כאן באחוז אחד מעל ה-6 מיליארד שאנחנו כבר נותנים.

שלמה קרעי: על הדבר הזה לעשות אפליה כזאת ושהילדים לא יקבלו?

שלמה קרעי: אני חושב שאנחנו צריכים ליישר קו וליישר את כולם.

שלמה קרעי: כל ילד צריך לקבל מה שמגיע לו.

משה גפני: אני מבקש להמשיך להקריא.

משה גפני: אני מקווה שרשמתם את ההצעה של מיקי זוהר.

טלי ארפי: "(ב) על מענק לפי סעיף זה יחול פרק ד' בחוק הביטוח הלאומי, בשינויים המחויבים, והוא ייחשב, לעניין כל דין, כקצבת ילדים.

טלי ארפי: (ג) מענק לפי סעיף זה ישולם באמצעות חשבון הבנק שאליו משתלמת קצבת הילדים בעד אותו ילד.

טלי ארפי: "

בצלאל סמוטריץ': פה אני מבקש להוסיף את הנקודה של הקיזוז.

משה גפני: מה במקרה שאין חשבון בנק?

משה גפני: אני מציע, אם יש אפשרות מעבירים לבנק הדואר את הכסף.

משה גפני: אם אין לו חשבון, זה יכול להיות איש מבוגר, שיהיה לו חשבון בביטוח הלאומי.

משה גפני: אם הוא חייב כסף לביטוח הלאומי, שאפשר יהיה לקזז לו את זה.

מאיר שפיגלר: אנחנו באופן כללי לא מקזזים.

מאיר שפיגלר: בוודאי אם זה חל על הבנקים, עלינו שבעתיים.

מאיר שפיגלר: הרב גפני אומר שמי שירצה בעצם, לכאורה, ליצור בביטוח הלאומי זיקה של סכום מסוים כלפיו.

מאיר שפיגלר: אנחנו על-פי החוק אמורים לגבות דמי ביטוח לאומי וגם מס בריאות מכל אחד מהתושבים מידי חודש.

מאיר שפיגלר: מי שיהיה לו איזה סכום שנזקף לרשותו, אנחנו נוכל על-פי בקשתו, לגרוע את אותם דמי ביטוח ודמי מס בריאות שהוא ממילא מחויב לשלם מידי חודש עד לגובה הסכום שייזקף לרשותו.

טלי ארפי: החוק היום קובע שזכות הקיזוז לא תחול.

מאיר שפיגלר: זה לא קיזוז, הוא מדבר על משהו אחר.

משה גפני: אני מציע לא לכתוב בחוק.

משה גפני: יש הצהרה של מנכ"ל המוסד לביטוח לאומי.

משה גפני: אנחנו מבקשים ממנו שבמידה ויהיו כאלה שלא מקבלים את הכסף מסיבות כלשהם והם נשארו אם הכסף, הכסף לא חוזר לאוצר, אלא המוסד לביטוח לאומי, על פי בקשת האיש, אפשר יהיה לשלם עם זה את ביטוח הבריאות.

נעה בן-שבת: אבל החוק בעצם אומר שהוא צריך לשלם את זה לחשבון הבנק.

אסי מסינג: יש שנה שאפשר לבקש את הכסף.

משה גפני: נגיע לזה.

משה גפני: אפשר להקריא הלאה?

נעה בן-שבת: אדוני, האם צריך להכניס את האופציה הזאת?

משה גפני: תכף נגיע בחוק.

אסי מסינג: זה לא יכול להיות יותר משנה כי המענק הזה מתפוגג אחרי שנה.

נעה בן-שבת: דווקא בגלל זה צריך הוראה מפורטת שאומרת שאפשר לבקש שהכסף - - -

משה גפני: בבקשה, הלאה.

טלי ארפי: "(ג) מענק לפי סעיף זה ישולם באמצעות חשבון הבנק שאליו משתלמת קצבת הילדים בעד אותו ילד.

טלי ארפי: זכאות חד פעמית לתושב.

טלי ארפי: 3.

טלי ארפי: תושב ישראל - - -"

נעה בן-שבת: אני רק רוצה לשאול אם המתווה של מיקי זוהר נכנס לנוסח?

נעה בן-שבת: הוועדה מכניסה את המתווה לנוסח?

משה גפני: אנחנו נצטרך להצביע.

משה גפני: אני מציע להכניס את זה לחוק.

נעה בן-שבת: וההסתייגות של חבר הכנסת סמוטריץ'?

משה גפני: אנחנו נצביע כמו שאנחנו מצביעים על הכול.

משה גפני: אני מקבל את ההצעה הזאת בלב כבד.

משה גפני: מה לעשות, הייתי רוצה שזה יהיה אחרת.

מכלוף מיקי זוהר: מה שאתה אומר זה לא משרת את הכתבים שאומר שנסחטנו על-ידי החרדים.

מכלוף מיקי זוהר: אתה חייב להפוך את זה לזה שאנחנו נסחטים על-ידי החרדים.

מכלוף מיקי זוהר: אתה חייב לעזור לכתבים לכתוב - - -

משה גפני: עדיף שאני לא אומר.

משה גפני: מה זה החרדים?

משה גפני: מה החרדים פה בעניין?

מכלוף מיקי זוהר: הנרטיב של הנסחטים על-ידי החרדים לא תופס שאתה אומר את זה.

מכלוף מיקי זוהר: אתה פוגע בנרטיב.

משה גפני: אני אמרתי שההצעה הזאת היא הצעה שלו אני הייתי לבד בעולם לא הייתי מקבל את זה.

משה גפני: אני חושב שכל ילד זה אותו דבר.

משה גפני: אבל מכיוון שאני לא לבד בעולם ואני יודע שיש בעיות, אז זאת איזו פשרה.

משה גפני: צריך לתת לכל ילד אותו דבר אבל קיבלתי את ההצעה.

משה גפני: שלך.

משה גפני: הלאה.

טלי ארפי: "זכאות חד פעמית לתושב חוזר.

טלי ארפי: 3.

טלי ארפי: תושב ישראל שלפני יום ט' בתמוז, התש"ף (1 ביולי 2020) מלאו לו מלאו לו 18 שנים או נער או נערה נשואים זכאים למענק חד-פעמי בסכום של 750 שקלים חדשים, ובלבד שלא משתלם בעדם מענק לפי סעיף 2(א).

טלי ארפי: "

נעה בן-שבת: לא משתלם בעד, זאת אומרת, או שהוא תושב ישראל והוא מקבל מענק לפי סעיף 3 או שהוא ילד.

נעה בן-שבת: לא יכול להיות מענק כפול.

נעה בן-שבת: השאלה, האם אין פה אפשרות שמישהו נופל בין הכיסאות?

נעה בן-שבת: זאת אומרת, הוא כבר לא זכאי לקצבת ילדים והוא לא זכאי עדיין למענק כתושב?

טלי ארפי: אם הוא בן 18 בין ה-15.6 ל-1.7 אז הוא יקבל את ה-750 ולא 500 שקלים.

טלי ארפי: הוא לא יקבל את הקצבה כילד.

נעה בן-שבת: אבל אם הוא נולד בין 1.7 ל-14.7, מה קורה אז?

טלי ארפי: הוא מקבל את קצבת הילדים.

טלי ארפי: "תוספת למענק 4.

טלי ארפי: (א) תושב ישראל, שמשתלמים לו בעד חודש יולי 2020, גמלה או תשלום מהמפורטים להלן, זכאי לתוספת למענק האמור בסעיף 3 בסכום של 750 שקלים חדשים: (1) גמלת סיעוד; (2) גמלת נכה נזקק; (3) גמלת הבטחת הכנסה; (4) תשלום לתושב חוזר נזקק; (5) תשלום לעולה נזקק.

טלי ארפי: "

נעה בן-שבת: אנחנו מדברים פה על תוספת לגמלה שמשולמת לאותם נזקקים, כולל גמלת הבטחת הכנסה.

נעה בן-שבת: אדם שמשולמת בעבור ילדו גמלת ילד נכה, אין זכאות כאן?

טלי ארפי: גמלה לילד נכה לא מותנת בהכנסה.

אוסאמה סעדי: מה עם גמלת שארים?

אוסאמה סעדי: למה זה לא נכלל?

נעה בן-שבת: גמלת שארים יכולה להיות מותנית במבחן הכנסה אבל אמרתם שזה לא מעיד על מסכנות ומבחן הכנסה יותר גבוה.

משה גפני: תבדקו את זה.

טלי ארפי: זה לא מותנה במבחן הכנסה.

טלי ארפי: "(ב) לא תשולם בעד אותו אדם יותר מתוספת אחת למענק.

טלי ארפי: (ג) בני זוג הזכאים שניהם לתוספת למענק לפי פסקה (3), (4) או (5) בסעיף קטן (א), תשולם להם תוספת אחת למענק בלבד.

טלי ארפי: "

נעה בן-שבת: השאלה אם זה ישולם להם או שאנחנו מדברים בעצם על זה שתשולם התוספת מכוח אותה פסקה?

נעה בן-שבת: אנחנו מדברים על שניים שזכאים לאותה פסקה.

נעה בן-שבת: אם הם יהיו זכאים לשתי פסקאות שונות, משלמים את שתי התוספות?

טלי ארפי: זה תלוי מה.

טלי ארפי: אם הם מקבלים שניהם הבטחת הכנסה וגם שניהם גמלת סיעוד, אז הם יקבלו עבור הבטחת הכנסה תוספת אחת ועבור גמלת הסיעוד גם אחת.

נעה בן-שבת: וכמובן, אם אחד מהם מקבל.

נעה בן-שבת: משולמת תוספת מכוח אותה פסקה לאחד מהם בלבד.

טלי ארפי: אנחנו נדייק את הנוסח כך שיהיה ברור מה שאמרתי פה, כי הנוסח לא כל-כך ברור.

טלי ארפי: "שלילת זכאות למענק ולתוספת למענק 5.

טלי ארפי: (א) על אף האמור בסעיפים 3 ו־4, יחיד כמפורט בפסקאות 1 או 2 להלן, לא זכאי למענק ולתוספת למענק כאמור באותם סעיפים: 1) יחיד שבשנת המס 2018 היה חייב במס נוסף בהתאם לסעיף 121ב לפקודת מס הכנסה (בסעיף זה – הפקודה); (2) יחיד שבשנת המס 2018 היה חייב בהגשת דוח לפי סעיף 131 לפקודה, אך לא הגישו לפי אותו סעיף עד מועד הגשת הבקשה לפי סעיף 6."

אוסאמה סעדי: מה זה 121, זה ה-650,000.

טלי ארפי: מ-651,000.

אוסאמה סעדי: נגיד שב-2018 באמת היה לו 650,000.

אוסאמה סעדי: ב-2019 העסק שלו קרס וב-2020 קרס עוד יותר בגלל הקורונה.

אוסאמה סעדי: למה הוא לא זכאי?

אסי מסינג: מבחינת הנתונים שיש ברשות המיסים, בדומה לדיונים שהיו לנו לגבי עצמאים בירידת הכנסות ולגבי החזר הוצאות, הנתונים המבוססים על שומות מלאות.

אסי מסינג: לעצמאים, שכירים וכלל האוכלוסייה הם רק לפי 2018 כרגע.

אוסאמה סעדי: אבל מי שיש לו שנה - - -

משה גפני: אוסאמה, אנחנו מדברים על מענק חד פעמי.

אוסאמה סעדי: אבל הוא אמר שאת המענק אפשר לבקש תוך שנה.

אוסאמה סעדי: אם מישהו מגיש את הדוח שלו ב-2019 ויתברר שהוא זכאי, למה שהוא לא יקבל?

אסי מסינג: אפשר להוסיף, שככל שתהיה הגשה של דוח ב-2019 שהוא נמוך יותר - - -

משה גפני: אז נוסיף את זה.

נעה בן-שבת: למה מי שלא הגיש דוח נשללת ממנו הזכאות למענק?

אסי מסינג: כי אז אנחנו לא יודעים - - -

נעה בן-שבת: ההוראה השנייה שהוקראה אמרה שאם אדם לא הגיש דוח לפי סעיף 131 הוא למעשה לא יהיה זכאי לאותו מענק.

נעה בן-שבת: השאלה מה פתאום אנחנו משתמשים במענק הזה כמנוף להגשת הדוח?

אסי מסינג: אם אדם לא הגיש דוח אז יש אפשרות שההכנסה שלו עולה על 651,000.

נעה בן-שבת: יכול להיות שכן ויכול להיות שלא.

אסי מסינג: יתכבד ויגיש את הדוח.

משה גפני: הלאה.

טלי ארפי: "תשלום המענקים והתוספת למענקים 6.

טלי ארפי: (א) המוסד ישלם את המענקים החד-פעמיים לפי סעיפים 2 עד 4 מבלי שתוגש בקשה וזאת אם יש בידי המוסד מידע מספק כאמור בפסקאות (1) עד (6) כמפורט להלן.

טלי ארפי: לא היה בידי המוסד מידע כאמור ישולם המענק או התוספת לאחר שתוגש בקשה לקבלתו שתכלול את כל הפרטים שלהלן לגבי מגיש הבקשה.

טלי ארפי: (1) שם פרטי ושם משפחה; (2) מספר זהות ותאריך הנפקת תעודת הזהות; (3) תאריך לידה; (4) מספר טלפון; (5) כתובת מגורים, וכתובת הדואר האלקטרוני אם ישנה; (6) פרטי חשבון בנק.

טלי ארפי: "

נעה בן-שבת: אנחנו מדברים על התשלום של המענקים - - -

מאיר שפיגלר: אני לא רוצה בקשות ולא רוצה ניירת.

מאיר שפיגלר: אני לא צריך שום דבר חוץ מאשר חשבון בנק.

מאיר שפיגלר: גם במצב שאין חשבון בנק, אנחנו נעביר את זה לטובת כל אותם זכאים - - -

משה גפני: מאיר, אני מציע שיעבירו את מה שאתם מבקשים.

משה גפני: לא צריך לשים את זה בחוק.

אסי מסינג: בסעיף עצמו יש הסדרה מה קורה אם אין לו את המידע.

אסי מסינג: מה קורה כשאין לו את המידע.

מאיר שפיגלר: יש לביטוח הלאומי את כל המידע.

מאיר שפיגלר: אוי ואבוי אם יש מישהו במדינה שלביטוח הלאומי אין את המידע עליו.

אסי מסינג: אם קורה דבר כזה, אתה לא רוצה לדעת את הנתונים?

טלי ארפי: עלה בוועדת שרים - - -

מאיר שפיגלר: אל תקבע לי בחוק.

מאיר שפיגלר: אנחנו יודעים מה אנחנו רוצים לקבל ממנו.

משה גפני: אסי, הוא לא מבקש את זה.

משה גפני: תורידו את זה.

משה גפני: מאיר, אם יש בעיה, תגיד לנו ואז נבוא בדברים.

מאיר שפיגלר: אם אתה מקבע לי עכשיו משהו בחוק, אני לא יכול לסטות מזה.

משה גפני: אני לא מקבע.

מאיר שפיגלר: יש לנו את דרכי הפעולה.

נעה בן-שבת: אולי צריך להגיד שהמוסד צריך לשלם את הסעיפים לפי המידע שברשותו לעניין הפרטים בפסקאות 1 – 6 שאותם אתה אמור לדעת.

נעה בן-שבת: זאת ללא צורך הגשת הבקשה.

נעה בן-שבת: אם אין בידך מידע שמאפשר לך לבצע את התשלום, אז ישולם המענק לאחר שתוגש הבקשה.

נעה בן-שבת: אני לא יודעת אם אתם צריכים את כל הפרטים האלה.

מאיר שפיגלר: אני לא רוצה בקשות.

מאיר שפיגלר: זה צריך להיות פשוט ללא הכבדה על הציבור.

מאיר שפיגלר: אנחנו בסוף נעשה את הכול כדי לקבל את חשבון הבנק, ככל שהוא לא נמצא בידינו כעת.

מאיר שפיגלר: אם לא, יש ברירת מחדל שנעביר את זה לבנק הדואר.

משה גפני: נחזור לזה.

משה גפני: להמשיך הלאה.

טלי ארפי: "(ב) בקשה למענק או לתוספת כאמור בסעיף קטן (א) תוגש באופן מקוון באמצעות אתר האינטרנט של המוסד או באופן ידני אם הדבר מתאפשר לפי דין, או בפקסימיליה, ואם באפשרות המוסד לקבל את הבקשה גם בדרך של שיחת טלפון או מסרון – יכול שתוגש באמצעות שיחה או מסרון כאמור; המוסד יודיע באתר האינטרנט שלו על האפשרות להגיש בקשה למענק או לתוספת למענק באמצעות שיחת טלפונית או מסרון.

טלי ארפי: "

משה גפני: הלאה.

משה גפני: מיותר כל הסעיפים הללו, אבל לא חשוב.

אלכס קושניר: מתי מגישים הסתייגויות?

משה גפני: מתי שאתם רוצים אבל היה מדובר שלא מגישים.

מיקי לוי: מי אמר?

מיקי לוי: אני הגשתי 6.

נעה בן-שבת: יכול להיות שמגישים בקשה לתוספת לבד ולא בקשה למענק?

נעה בן-שבת: איך יכול להיות שמגישים בקשה לתוספת ולא בקשה למענק?

נעה בן-שבת: איך יכול להיות שהתוספת עומדת בפני עצמה.

טלי ארפי: לא, לא יכול להיות.

טלי ארפי: "המועד האחרון להגשת בקשה למענק או לתוספת 7.

טלי ארפי: בקשה למענק או תוספת לפי סעיף 6 תוגש עד 12 חודשים מיום תחילתו של חוק זה.

טלי ארפי: "

נעה בן-שבת: בגלל 12 חודשים אתה אומר שהביטוח הלאומי ישמור.

מאיר שפיגלר: עד 12.

נעה בן-שבת: אז אפשר לפתור את זה בחוק שהמוסד לביטוח לאומי בעצם יכול לשמור את הכספים האלה.

מאיר שפיגלר: זה אומר שאפשר לקבל את הסכום הזה עד שנה אחורה.

מאיר שפיגלר: זה בעצם מה שזה אומר.

אסי מסינג: אין צורך לשמור.

אסי מסינג: ככל שיש תשלום שצריך לשלם אותו זכאי שלא מימש את זה, בתוך ה-12 חודשים אפשר יהיה לקזז את זה מהסכום הזה על פי בקשתו.

משה גפני: הלאה.

טלי ארפי: "החלת הוראות פרק י"ד לחוק הביטוח הלאומי על המענק 8.

טלי ארפי: על תשלום המענקים והתוספות למענקים לפי חוק זה ועל תשלומם יחולו הוראות לפי פרק י"ד לחוק הביטוח הלאומי, למעט הסיפה של סעיף 303(ב) לעניין ניכוי מהגמלה וסעיף 312 שבפרק האמור, בשינויים המחויבים.

טלי ארפי: דין מענק 9.

טלי ארפי: על אף האמור בסעיף 2(ב), לא יראו את המענקים והתוספת למענק בחוק זה כהכנסה לפי כל דין"

נעה בן-שבת: הם לא חייבים במס, לא גורעים מהבטחת הכנסה או מכל מבחן הכנסה אחר.

מאיר שפיגלר: זה אומר שבמבחני הכנסה הסכום הזה לא נכנס בחשבון והתושבים בעצם לא יוצאים נפסדים.

נעה בן-שבת: בסעיף 8 המשמעות היא שהבנק לא יכול לקזז מול חוב וגם הביטוח הלאומי לא יכול לקזז.

מאיר שפיגלר: אנחנו לא מקזזים והבנקים מנועים במשך 30 יום לגעת בכספים האלה, אלא אם הלקוח מבקש זאת.

נעה בן-שבת: אפשר לקזז לפי בקשתו של האדם.

מאיר שפיגלר: אי-אפשר לעקל את הכספים.

נעה בן-שבת: זה כמו גמלה רגילה.

נעה בן-שבת: האם צריך לכתוב למעט הקיזוז שהלקוח מבקש.

מאיר שפיגלר: זה עול לא נורמלי עלינו אבל אנחנו נעשה את זה.

עודד פורר: מה לגבי בני זוג גרושים?

עודד פורר: מי מקבל את המענק?

נעה בן-שבת: העלה את זה קודם חבר הכנסת סמוטריץ'.

בצלאל סמוטריץ': פרודים וגרושים.

בצלאל סמוטריץ': השר מסכים, אני מקווה שנגיע להסכמות.

עודד פורר: זה חצי חצי?

בצלאל סמוטריץ': לא חצי חצי, כל אחד לפי החלק היחסי שהוא נושא בנטל החזקת הילדים לפי ההסכם.

מאיר שפיגלר: אני רוצה להעיר.

מאיר שפיגלר: קודם כל, זה לא נעשה דרך קבע במשך כל הזמן.

עודד פורר: דיברנו על הנושא הזה של הפרודים.

בצלאל סמוטריץ': אתה מעביר לחשבון של קצבת הילדים.

בצלאל סמוטריץ': אנחנו נקבע שהסכום יתקזז והצד השני יכול לקזז.

אחמד טיבי: תוך כדי שאנחנו מדברים שעות על העברת המענק, אנשים כבר בזבזו את הסכום.

טלי ארפי: "קבלת מידע ושמירתו 10.

טלי ארפי: (א) מנהל המוסד לביטוח לאומי (בסעיף זה – המנהל) או מי שהוא הסמיכו לעניין זה מבין עובדי המוסד יקבל ממשרד העלייה והקליטה, ממשרד הביטחון ומהרשות לזכויות ניצולי השואה את פרטי המידע המנויים בסעיף 6(א) של הזכאים לתוספת למענק כאמור בסעיף 4(א) ושל עולים ותושבים חוזרים הזכאים למענק.

טלי ארפי: כן יקבל מרשות המיסים בישראל את פרטי במידע המנויים בסעיף 5.

טלי ארפי: (ב) המוסד ישמור מידע שהתקבל לפי סעיף קטן (א) לפי הוראות אלה: (1) המידע יישמר במחשבי המוסד בנפרד מכל מידע אחר, ולא יועבר או יחובר לכל מאגר מידע אחר; (2) המידע יישמר לפרק הזמן המזערי הדרוש, ולכל היותר לתקופה שלא תעלה על 18 חודשים, ובתום התקופה – ימחק המוסד את המידע, אלא אם כן המידע דרוש לשם ניהול הליך משפטי הקשור לביצוע חוק זה או הנובע ממנו;"

נעה בן-שבת: האם אפשר להגיד הליך משפטי שקשור או נובע מביצוע של חוק זה.

טלי ארפי: נכון.

משה גפני: להוסיף.

טלי ארפי: "(3) המוסד יעשה שימוש במידע שהתקבל לפי סעיף זה לצורך תשלום תוספת למענק כאמור בסעיף 4, ולצורך בחינת שלילת הזכאות למענק לפי סעיף 5, בלבד; (4) לא יתאפשרו עיבוד, שימוש או צפייה בפרטי המידע שהתקבלו לפי סעיף זה אלא בידי בעלי תפקידים במוסד שהמנהל או מי שהמנהל הסמיכו לכך נתן להם אישור פרטני ושחתמו על התחייבות לשמירה על סודיות המידע;"

נעה בן-שבת: זה לא צריך להיות אותם פקידים שמדובר בהם בסעיף קטן (א), מנהל המוסד או מי שהסמיכו לכך?

טלי ארפי: כן.

טלי ארפי: "(5) לבעלי התפקידים במוסד כאמור בפסקה (4), ולהם בלבד, תהיה גישה לפרטי המידע הדרושים; (6) פרטי המידע יישמרו בדרך שתבטיח את אבטחת המידע ואת סודיותו; (7) על אף פרק ד' לחוק הגנת הפרטיות, התשמ"א–1981‏, והוראות כל דין אחר למעט פקודת הסטטיסטיקה [נוסח חדש], התשל"ב–1972‏, המוסד לא יעביר כל מידע שהתקבל או שנוצר לפי סעיף זה, אלא לשם ביצוע חוק זה ובמידה שנדרש.

טלי ארפי: "

נעה בן-שבת: האם אפשר להגיד בתחילתו של סעיף קטן 10: "בלי לגרוע מהוראות פרק ד' לחוק הגנת הפרטיות"?

נעה בן-שבת: זה גם מה שנכתב בסעיף 13 לחוק מענק תעסוקה.

טלי ארפי: יש פה בקשה של המוסד לביטוח לאומי לקבל פרטי מידע שנוגעים לעובדי מדינה ועובדי מדינה שיצאו לגמלאות.

משה גפני: תעשו ביניכם את החשבון.

משה גפני: אני תומך בעניין הזה, זה בסדר.

משה גפני: ישבנו אתמול עם מאיר ואחרים.

משה גפני: מאיר היה פרקטי בעניין הזה.

משה גפני: ישב שם השר דודי אמסלם.

משה גפני: זה לא נוגע לחקיקה.

טלי ארפי: לא, צריך להסדיר את זה.

נעה בן-שבת: השאלה למה צריך את המידע הזה?

נעה בן-שבת: זה לא מידע שנוגע לתוספת.

טלי ארפי: הוא מדבר לצורך התשלום, בעיקר חשבון בנק.

טלי ארפי: צריך להסדיר את זה בחוק.

נעה בן-שבת: למה צריך את זה?

נעה בן-שבת: הרי עובדי מדינה יש להניח שכל הפרטים לגביהם ידועים למוסד, המוסד מכיר אותם והם משולמים כדין.

משה גפני: נועה, זה לא כתוב אז למה צריך לדבר על זה?

משה גפני: לא כותבים כלום.

משה גפני: הוחלט שלא כותבים, מה שכתבתם זה בסדר.

מאיר שפיגלר: מה שהיא הקריאה כאן מאפשר לנו, לפחות לקבל בצורה מרוכזת את חשבונות הבנק של אותם עובדי מדינה ופנסיונרים שאין לנו את החשבונות.

מאיר שפיגלר: אבל אתה אומר לא להכניס את זה.

משה גפני: בשביל מה צריך?

טלי ארפי: אתה צריך הוראה שמאפשרת לך להעביר את זה.

משה גפני: אפשר לכתוב שאם אין למוסד לביטוח לאומי את חשבונות הבנק, תעבירו להם.

טלי ארפי: נועה, יש לנו נוסח, נעביר לך אותו העיקרון ברור.

נעה בן-שבת: השאלה מתי?

נעה בן-שבת: אם מצביעים היום - - -

משה גפני: את העיקרון אמרנו.

נעה בן-שבת: העיקרון שאתם רוצים לאפשר לנציבות שירות המדינה להעביר מידע על חשבונות הבנקים?

משה גפני: לא מידע.

משה גפני: להעביר את חשבון הבנק רק לצורך החוק הזה בלבד.

טלי ארפי: נכון מאוד.

קריאה: למה רק לחוק זה?

משה גפני: בגלל שאני נגד העברת מידע.

נעה בן-שבת: אולי לפחות להגיד ברישה, בלי לגרוע מהוראות פרק ד' לחוק הגנת הפרטיות לגבי כל סעיף 9.

טלי ארפי: אני אציע נוסח, הוא יהיה מתואם איתך.

טלי ארפי: "סמכות שיפוט 11.

טלי ארפי: לבית דין אזורי לעבודה כמשמעותו בחוק בית הדין לעבודה, התשכ"ט–1969‏ , תהיה סמכות ייחודית לדון ולפסוק בכל תביעה למענק או לתוספת למענק לפי חוק זה.

טלי ארפי: שיפוי 12.

טלי ארפי: אוצר המדינה ישפה את המוסד לגבי כל סכום שהוצא בעד מענקים ותוספות למענקים שניתנו לפי חוק זה.

טלי ארפי: " כאן יש בקשה של המוסד לביטוח לאומי לתקן את הנוסח.

טלי ארפי: הבקשה הזאת מקובלת עלינו ומתואמת איתנו.

משה גפני: מה הם מבקשים?

קריאה: אנחנו מבקשים שייאמר שבנוסף לשיפוי בגין מה ששילמנו, נקבל שיפוי בגין ההוצאות המנהליות שהוצאנו כפי שנעשה בדרך כלל.

משה גפני: מקובל על האוצר, נמשיך הלאה.

טלי ארפי: "ביצוע והתקנת תקנות 13.

טלי ארפי: שר האוצר ממונה על חוק זה והוא רשאי להתקין תקנות לביצועו.

טלי ארפי: "

בצלאל סמוטריץ': יהיה צורך כאן בתקנות?

טלי ארפי: אנחנו מקווים מאוד שלא.

טלי ארפי: "תיקון פקודת מס הכנסה – מס' 255 – הוראת שעה 14.

טלי ארפי: בתקופה שמיום תחילתו של חוק זה ועד יום כ"ז באדר א' התשפ"ב (28 בפברואר 2022), יקראו את פקודת מס הכנסה כאילו אחרי סעיף 235(ג2) בא: "(ג3) על אף האמור בסעיף קטן (א), מותר להעביר למוסד לביטוח לאומי את פרטיהם של יחידים החייבים במס נוסף לפי סעיף 121ב בשנת המס 2018 לשם בדיקה של זכאותו של יחיד למענק לפי חוק התכנית לסיוע כלכלי (נגיף הקורונה החדש – מענק חד פעמי) (הוראת שעה), התש"ף-2020 רק בהיקף הנדרש לצורך ביצוע החוק האמור.

טלי ארפי: "

טלי ארפי: זה כדי לאפשר למוסד לביטוח לאומי לקבל את הנתונים של אלה החייבים במס יסף.

נעה בן-שבת: אתם מבקשים רק על מס יסף?

נעה בן-שבת: אתם לא מדברים פה על אי מילוי חובת הדיווח.

נעה בן-שבת: עוד דבר לגבי אותה חובת דיווח.

נעה בן-שבת: אמרתם שהוא לא הגיש את הדוח עד שהוא הגיש בקשה.

נעה בן-שבת: יכול להיות שהוא הגיש בקשה ונדחה בגלל אי הגשת דיווח ואז שוב הוא צריך להגיש בקשה.

נעה בן-שבת: כמובן שזה גם הבקשה החוזרת.

נעה בן-שבת: אני מדברת על אותו אדם שלא הגיש דיווח לפי סעיף 131.

טלי ארפי: אנחנו נתאים את הנוסח.

טלי ארפי: "תיקון חוק הפחתת הגירעון והגבלת ההוצאה התקציבית – מס' 19 15.

טלי ארפי: בחוק הפחתת הגירעון והגבלת ההוצאה התקציבית, התשנ"ב–1992‏ , בסעיף 16, האמור בו יסומן (א) ואחריו יבוא: "(ב) על אף הוראות סעיף 6א, לשם מימון ההוצאות הדרושות להתמודדות עם המשבר שנוצר בשל התפשטות נגיף הקורונה, ולמטרה זו בלבד, רשאית הממשלה, בשנת התקציב 2020, להגדיל את סכום ההוצאה הממשלתית בשיעור נוסף על השיעור האמור בסעיף קטן (א) ובסעיף 6א, שלא יעלה על 1.64% ביחס לסכום ההוצאה הממשלתית בשנת התקציב 2019, המחושב לפי סעיף 6א.

טלי ארפי: "

נעה בן-שבת: האם האחוז הזה כולל גם את הגידול שיחול אם מוסיפים את הילדים הנוספים?

 << דובר_המשך >> אלון מסר: זה ביחד עם מספר הילדים שיש היום.

 << דובר_המשך >> אלון מסר: מה השאלה?

נעה בן-שבת: האם השיעור הזה הוא אותו שיעור שנדרש גם אם מוסיפים את יתר הילדים.

 << דובר_המשך >> אלון מסר: להבנתנו ועל סמך מה שקיבלנו מביטוח לאומי, זה הסכום שאמור להיות מספיק כדי לשלם את הקצבאות.

נעה בן-שבת: גם אם מוסיפים עד הילד העשירי?

 << דובר_המשך >> אלון מסר: לא.

 << דובר_המשך >> אלון מסר: עם ההצעה הנוספת שעלתה פה?

 << דובר_המשך >> אלון מסר: זה בהכנסה ממשלתית מה שרשום פה.

אוסאמה סעדי: צריך להתאים את זה.

 << דובר_המשך >> אלון מסר: ככל שיהיה שינוי אז יהיה שינוי.

קריאה: יש שינוי בנוסח שמוצג בפנינו?

משה גפני: לא.

משה גפני: יש רק הצעה שזה לא ייגמר בילד השלישי.

עודד פורר: יש גם הצעה שמשרת מילואים פעיל יקבל כאילו יש לו שלושה ילדים.

עודד פורר: זה רק הסתייגות או שינוי נוסח.

משה גפני: אם זאת הסתייגות, אז נצביע על ההסתייגות.

עודד פורר: אתם מתייחסים לזה כאילו זה הנוסח.

עודד פורר: אם זה הנוסח מבחינתי זה נושא חדש.

שלמה קרעי: זה לא נושא חדש.

משה גפני: זה יעלה בהסתייגות.

בצלאל סמוטריץ': אין נושא חדש בהסתייגויות, עודד.

עודד פורר: מה שמקריאים עכשיו, מבחינתי זה נושא חדש.

עודד פורר: ממה שמעתי מהיועצת המשפטית, לשיטתי זה נושא חדש.

עודד פורר: אני מבקש שיירשם, אני טוען טענת נושא חדש.

בצלאל סמוטריץ': היועצת המשפטית מוסמכת לקבוע שאתה לא צריך להעלות נושא דיון חדש אם אין פה כל נושא חדש, אין פה כלום.

עודד פורר: את הטיעונים האלה תגיד בוועדת הכנסת.

בצלאל סמוטריץ': הוא לא צריך לכנס ועדת כנסת אפילו, הוא יכול להצביע.

בצלאל סמוטריץ': אין לו שום קייס.

בצלאל סמוטריץ': לא היה שינוי במילה מכל מה שנכתב פה עד עכשיו.

נעה בן-שבת: כרגע אין.

משה גפני: אפשר להמשיך הלאה?

עודד פורר: רגע, אני טענתי טענת נושא חדש.

משה גפני: בסדר, עוד לא הגענו לזה.

עודד פורר: אתם העליתם אותה עכשיו.

משה גפני: לא העלינו שום דבר.

משה גפני: נדבר על זה בסוף.

עודד פורר: מבחינתי זה נושא חדש.

נעה בן-שבת: לגבי סעיף 14, אתם מדברים על פרטיהם של יחידים.

נעה בן-שבת: אפשר להסתפק בשם ותעודת זהות ובלי שם הפרטים, מה שמותר למס הכנסה להעביר.

טלי ארפי: "(ה) הגידול בסכום ההוצאה הממשלתית כאמור בסעיף קטן (ב), לא יובא בחשבון כחלק מסכום ההוצאה הממשלתית בשנת 2020 לצורך חישוב סכום ההוצאה הממשלתית לפי סעיף 6א לשנים הבאות.

טלי ארפי: " תחילה 16.

טלי ארפי: תחילתו של חוק זה ביום כניסתו לתוקף של תיקון מס' 3 להוראת השעה.

טלי ארפי: לעניין הגדלת ההוצאה הממשלתית נוסף על האמור בסעיף 3ב(א1)(א2)(א) ו-(ב) לחוק יסוד משק המדינה כנוסחו ערב כניסתו לתוקף של תיקון מס' 3 - - -"

נעה בן-שבת: אנחנו מציעים שלא תהיה הוראת תחילה שכורכת חוק בחוק אלא שפשוט לפי הסדר, קודם יעבור חוק היסוד ורק אחר-כך יעבור החוק הזה.

שלמה קרעי: זאת הוראה שקיימת.

שלמה קרעי: מה הבעיה איתה?

טלי ארפי: עשינו את אותה הוראה במענק עידוד תעסוקה.

נעה בן-שבת: לא נוהגים לעשות הוראה כזאת.

שלמה קרעי: בוודאי שכן.

טלי ארפי: עשינו את זה רק לאחרונה.

טלי ארפי: אפשר להעביר קודם את חוק היסוד.

משה גפני: הלאה.

טלי ארפי: "לעניין זה, הוראת השעה, חוק יסוד משק המדינה (תיקון מס' 10) בהוראת שעה לשנת 2020, תיקון מס' 3 להוראות השעה (חוק יסוד משק המדינה) (תיקון מס' 10) והוראת שעה לשנת 2020 (תיקון מס' 3)".

טלי ארפי: יש לנו הערה לגבי סעיף 5 של גיא גולדמן מרשות המיסים.

אסי מסינג: שוחחתי עם ערן יעקובי ואנשי התפעול שלנו.

אסי מסינג: צריך להעביר את הסיפור של שנת המס הרלוונטי לשלילת הזכאות למענק כי ברירת המחדל היא ל-2018.

אסי מסינג: מי שלא הגיש דוח ל-2018, אי-אפשר לדעת אם הוא ביסף ומי שעבר הכנסה של 651,000 שקלים יישלל ממנו המענק.

אסי מסינג: אלה שני המקרים.

אסי מסינג: היתה איזו השלמה שהוועדה ביקשה לעשות ל-2019.

אסי מסינג: צריך להבין מה היא כי מבחינה תפעולית לא ערוכים לזה בנקודת הזמן הזאת כי כולם רוצים לשלם את המענק תוך יום.

אסי מסינג: אני מציע שאם רוצים לעשות השלמה ל-2019 היא תצטרך להיות כך שתוגש בקשה לזכאי שחושב שבשנת 2019 הוא לא היה ביסף, בניגוד ל-2018.

אסי מסינג: הוא יגיש בקשה ואת דוח 2019 וביטוח לאומי ישלם פעם אחת במרוכז בסוף התקופה בה ניתן להגיש תביעות לכל מי שנמצא זכאי.

אוסאמה סעדי: אני העליתי את הנושא הזה.

אוסאמה סעדי: אני חושב שזה הגיוני מאוד לבדוק את 2019, כמו שאמר אסי.

בצלאל סמוטריץ': אני רוצה להציע עוד נקודה.

בצלאל סמוטריץ': אני מבקש שאם הוא לא הגיש ועכשיו הוא הגיש והתברר שכן מגיע לו אז הוא כן יקבל.

בצלאל סמוטריץ': זה לא שאם הוא לא הגיש עד למועד הבקשה הוא יפסיד את הזכאות שלו.

אוסאמה סעדי: אבל זה כתוב בסעיף.

בצלאל סמוטריץ': לא.

בצלאל סמוטריץ': פה כתוב שאם הוא לא הגיש עד למועד הגשת הבקשה הוא לא זכאי.

בצלאל סמוטריץ': תכתוב בתוך התקופה.

בצלאל סמוטריץ': אתה יכול עכשיו להגיש את הדוח.

בצלאל סמוטריץ': אם יתברר שמגיע לו הוא יגיש את הבקשה ויקבל.

אסי מסינג: יש תקופה של שנה להגשה.

בצלאל סמוטריץ': פה כתבתם "לפני המועד להגשת הבקשות", היינו, עד עכשיו.

אסי מסינג: לא, שנה.

אוסאמה סעדי: אסי, יש פה טעות.

אוסאמה סעדי: זה לא צריך להיות לפי סעיף 6 אלא לפי סעיף 7 שזה השנה.

בצלאל סמוטריץ': הבקשה היא ב-6 והמועד הוא ב-7.

אוסאמה סעדי: אנחנו מדברים על הגשת הדוחות.

בצלאל סמוטריץ': הוא צודק, סעיף 7.

טלי ארפי: אנחנו רוצים משהו לגבי תשלום מענק בעד ילד.

טלי ארפי: אנחנו נוהגים לגבי המענק באופן דומה למה שנהוג לגבי קצבת הילדים.

טלי ארפי: אם ילד נולד אחרי ה-15.7 לא מקבלים עבור אותו חודש.

טלי ארפי: לכן המענק הזה ינהג אותו דבר במובן הזה, שאם הילד נולד אחרי ה-15.7, לא יהיו זכאים בעדו למענק בעד אותו החודש.

אוסאמה סעדי: כל מי שנולד לפני יישומו של החוק.

מאיר שפיגלר: אין בעיה, תקבעו, אבל אני רק רוצה שהיושב ראש יבין דבר מאוד פשוט.

מאיר שפיגלר: בעוד שקצבת ילדים היא מהרגע שהילד נולד ועד שהוא עובר את גיל 18 כאן זה כרגע מענק חד פעמי.

מאיר שפיגלר: זאת אומרת, מי שנולד, אליבא לדברייך, אחרי ה-15 לחודש, לא מקבל את המענק הזה.

אוסאמה סעדי: גפני, כל ילד שנולד לפני תחילתו של החוק הזה.

אוסאמה סעדי: זה ברור.

מיקי לוי: על יומיים אתם מתעקשים?

בצלאל סמוטריץ': אנחנו מבקשים שיהיה רשום שכל ילד שנולד עד למועד כניסתו של החוק הזה.

משה גפני: בסדר, נוסיף את זה.

בצלאל סמוטריץ': מאיר, אני חושב שמהחודש הרביעי מגיע.

משה גפני: רצית להגיש הסתייגות.

עודד פורר: קודם כל, טענתי טענת נושא חדש.

משה גפני: עוד לא טענת, כי עוד לא עלה כלום.

עודד פורר: טענתי.

משה גפני: בסדר, אני אבקש מוועדת הכנסת להתכנס.

מיקי לוי: לי יש 6 הסתייגויות.

בצלאל סמוטריץ': הדיון לא צריך להיעצר רק אי-אפשר להצביע.

משה גפני: קודם להגיש את ההסתייגויות.

עודד פורר: יש לי הרבה הסתייגויות.

משה גפני: כמה הרבה?

עודד פורר: הרבה.

עודד פורר: נעבור עכשיו סעיף סעיף ובכל סעיף יש לנו הסתייגות.

מיקי לוי: אני הגשתי כתוב.

משה גפני: עודד, תאמר את ההסתייגויות.

מיקי לוי: עודד, אתה רוצה שאני אתחיל?

עודד פורר: תתחיל.

מיקי לוי: היועצת המשפטית, כל הטיעונים שלי הם לא סתם.

מיקי לוי: תשני א' לב' או רק לייטב את החוק הזה, אז אני מבקש לעקוב אחרי.

מיקי לוי: על-פי הוראות הביטוח הלאומי, סעיף 303ב ו-312 לחוק הביטוח הלאומי מותר לקזז חובות לביטוח הלאומי.

מיקי לוי: אני מבקש מהחוק הזה - - -

טלי ארפי: לא החלנו את ההוראה הזאת.

טלי ארפי: להיפך, אימצנו שזה לא יקוזז.

מיקי לוי: בסדר, אם ביקשתם שלא יקוזז זה בסדר.

נעה בן-שבת: הוספנו עכשיו שאם האדם מבקש לקזז את הסכום.

מיקי לוי: לא מקזזים חובות מהמענק, זה מה שאני אומר.

נעה בן-שבת: אבל אם אדם לפי בקשתו מבקש שהכספים יועברו לחשבונו.

נעה בן-שבת: הם יועמדו לרשותו כדי לאפשר קיזוז מול חובות אחרים, אז הדבר הזה יתאפשר במשך שנה.

מיקי לוי: בסדר גמור.

מיקי לוי: יש אפליה מגדרית ביחס לנשים.

מיקי לוי: המענק מקפח מי שפחות עצמאיות, בפרט כאלה שיש בהן הורה אחד.

מיקי לוי: אם לצורך העניין התגרשתי ואני אם יחידנית ויש לי שני ילדים ואף פעם לא נישאתי, אז עכשיו בגלל שאין לי בעל אני מקבלת רק 750 שקלים?

מיקי לוי: היא במצב יותר קשה.

מיקי לוי: אני מבקש שיתנו לה 1,500 שקלים.

טלי ארפי: היא מקבלת עבורה והיא מקבלת עבור הילדים.

מיקי לוי: לא.

מיקי לוי: אבל אם היה לה בעל, גם הבעל היה מקבל.

מיקי לוי: אני אשם שהבאתי שני ילדים לעולם ואין לי אישה.

מיקי לוי: זה שהיא אם יחידנית לא צריך לדפוק אותה ואת הילדים.

מיקי לוי: אם היה לה בעל היא היתה מקבלת 750 לה ו-750 לבעל.

טלי ארפי: אבל אין לה בעל.

מיקי לוי: תקשיבו, אתם הולכים לפגוע במשפחות עם הורה אחד.

מיקי לוי: תכף תגיעי לזה שאני לא רוצה לקבל ו-120 חברי כנסת לא מגיע להם לקבל, אבל אתם לא רוצים לתת לכמה משפחות יחידניות.

מיקי לוי: תגידו לי אם זה צודק או לא.

מיקי לוי: אני רוצה שתעלו את זה להצבעה.

מיקי לוי: חברי הכנסת, אתם מבינים על מה מדובר בכלל?

מיקי לוי: אם חד הורית שקשה לה גם ככה.

מיקי לוי: היא גם ככה שורדת כי אין לה בעל.

מיקי לוי: אם היה לה בעל היא היתה מקבלת 1,500 ואם אין לה בעל היא מקבלת 750.

טלי ארפי: הבעל מקבל בעבור עצמו.

שלמה קרעי: אני בעד לתת כמה שיותר למי שצריך אבל הבעל זה לא העניין.

שלמה קרעי: הבעל מקבל 750 זה לעצמו.

משה גפני: מי בעד ההסתייגות הזאת?

מיקי לוי: אתה רוצה שאני אמשיך?

מיקי לוי: אין לכם רוב, לא כדאי לך.

משה גפני: תמשיך.

עודד פורר: אני לא מצליח להבין איך הולך פה ההצבעה וההסתייגות.

משה גפני: מה שהולך זה דבר מאוד פשוט.

משה גפני: אתה לא יכול לטעון לנושא חדש.

עודד פורר: אני לא מדבר על נושא חדש, אני מדבר על ההסתייגויות.

משה גפני: אפשרת לו לפניך.

עודד פורר: אני רוצה להבין איך זה הולך.

עודד פורר: אתה מקריא הסתייגות ומצביעים עליה?

משה גפני: כן.

עודד פורר: כל הסתייגות אני אקריא ואז מצביעים עליה?

משה גפני: כן.

מיקי לוי: אני מדבר עכשיו על קצבת שארים.

מיקי לוי: סעיף 4א, המענק מקפח את מקבלי קצבת שארים.

מיקי לוי: שמעתי שחברי חבר הכנסת סעדי העלה את זה.

מיקי לוי: האם זה נפטר?

מיקי לוי: יש לכלול את מקבלי גמלת שארים על בסיס מבחני זכאות כלכלית כמו שאמר סעדי.

מיקי לוי: אם פתרתם את זה אני אוריד.

אוסאמה סעדי: אלמן או אלמנה.

נעה בן-שבת: לאלמנה אין מבחן הכנסה.

נעה בן-שבת: רק לאלמן יש מבחן הכנסה.

מיקי לוי: אז מה הפתרון?

נעה בן-שבת: יש הרבה אוכלוסיות שמקבלות כל מיני קצבאות ויש כל מיני תנאים.

נעה בן-שבת: השאלה אם אלה האוכלוסיות.

נעה בן-שבת: קודם הסבירו לנו שזה לא רק קיומו של מבחן הכנסה אלא גם באמת מצב כלכלי של נזקקות.

נעה בן-שבת: השאלה עם קצבת שארים מעידה על נזקקות.

מיקי לוי: שיבדקו ואם הוא מגיע לנזקקות שישלמו.

טלי ארפי: אתה מציע בעצם שניתן לאלמן ולאלמנה לא.

מיקי לוי: לא אמרתי את זה.

טלי ארפי: הרעיון שעמד מאחורי הבחירה של הקצבאות זה התניה של מבחני הכנסה וגם איזו הסתכלות על האנשים שאנחנו רוצים לסייע כי הם במצב כלכלי שנכון לסייע להם.

אוסאמה סעדי: כמה מקבלת היום אלמנה?

אוסאמה סעדי: 2,000 שקלים?

אוסאמה סעדי: האלמנה זכאית ליותר והיא צריכה את הכסף הזה יותר מכולנו פה.

מיקי לוי: סעדי, 1,000 שקלים עבור עצמה בערך.

אוסאמה סעדי: 1,000 שקלים זה כלום.

אוסאמה סעדי: היא צריכה לקבל מענק כפול.

משה גפני: מיקי, מה עוד?

מיקי לוי: השר איננו פה.

מיקי לוי: רציתי לתת סמכות לשר להעניק מענקים בלי כל הסיפור הזה, על פי החלטתו.

משה גפני: אני לא מסכים.

מיקי לוי: אני מתרעם על נושא הצדק החלוקתי.

מיקי לוי: לא יכול להיות ש-120 חברי כנסת יקבלו כל אחד 750 שקלים בעוד יש אוכלוסיות נזקקות.

מיקי לוי: חברי הכנסת זה רק לצורך הדוגמה.

מיקי לוי: יש כאלה שלא איבדו את מקום עבודתם, הם לא צריכים את הכסף הזה.

מיקי לוי: הצדק החלוקתי לא נכון.

מיקי לוי: היה אפשר לחסוך הרבה כסף ולתת למי שהמקרר שלו ריק לחלוטין.

קרן ברק: מה עם החד הוריות?

מיקי לוי: אמרתי את זה כשלא היית פה.

מיקי לוי: אמרתי שלחד הוריות אני רוצה לתת כפול.

מיקי לוי: תצביעי איתי.

קרן ברק: אדוני היושב ראש, אם אנחנו מדברים על הגדלות לקצבאות אז חד הוריות צריכות הרבה יותר מאשר כל אחד אחר כי הן מכלכלות משפחה לבד ואין מי שישמור על הילדים.

קריאה: מיקי לוי הציע שחד הוריות יקבלו כמו משפחה.

קרן ברק: חד הוריות זה משפחה.

משה גפני: עודד, אם אנחנו נקבל את ההצעה של מיקי זוהר, אתה טוען נושא חדש?

עודד פורר: איזו הצעה.

משה גפני: ההצעה מהילד הרביעי.

עודד פורר: אם אתם מעבירים את החוק הזה ללא שינוי יש לי הסתייגויות.

עודד פורר: אם אתם מתכננים להעביר את זה בהסתייגות בכל מקרה - - -

משה גפני: הוא טוען נושא חדש.

עודד פורר: את התרגילים האלה תעשו למישהו אחר.

משה גפני: מאה אחוז, נעשה תרגילים למישהו אחר וגם לך.

משה גפני: אני מבקש לומר לחברי הוועדה.

קרן ברק: אם אתה מדבר על מגזר שזקוק, אז אין יותר ממשפחות חד הוריות.

מיקי לוי: תצביעי איתי הצבעת מחאה.

משה גפני: אני עשיתי מאמץ.

משה גפני: דיברתי עם חבר הכנסת טיבי, דיברתי עם יינון אזולאי ועם חברים בוועדה שיהיה איזה דבר – הממשלה החליטה לעזור לאנשים.

מיקי לוי: אנחנו לא נגד.

עודד פורר: חוץ ממי ששירת במילואים - - -

משה גפני: אני קורא לך לסדר פעם ראשונה.

עודד פורר: תוציא אותי גם.

עודד פורר: הרי גם ככה אתה עושה פה מה שאתה רוצה.

משה גפני: אדוני השר.

עודד פורר: את ההסכם עם אחמד טיבי על משפחות מרובות ילדים אני מכיר, אתה לא יכול להסתיר אותו.

משה גפני: הסכם יש לי עם אחמד טיבי.

משה גפני: הכול בסדר, תגידו מה שאתם רוצים.

משה גפני: השקרים אצלכם רצים כמו אני לא יודע מה.

משה גפני: תריצו אותם הלאה.

משה גפני: דיברתם הוראה מהמנהיג לדבר נגד.

עודד פורר: אוי, תפסיק לבלבל את המוח, תפסיק לדבר שטויות.

משה גפני: אני אבלבל במוח מה שאני רוצה.

עודד פורר: זה שאתה יושב ראש לא אומר שאתה יכול לדבר שטויות.

משה גפני: אני עשיתי מאמץ לנסות לסיים את זה ולסיים את החוק של מענקי הסיוע וגם לסיים גם את החוק הזה שזה מענקים למשפחות.

משה גפני: לא הסתדר, לא הסתדר, מה לעשות.

משה גפני: כל אחד ייקח על עצמו את העניין הזה.

משה גפני: מכיוון שעודד פורר טוען שזה נושא חדש והרי נרצה לעשות את זה כי בלי זה לא נעשה את הדבר הזה.

משה גפני: אני מבקש מוועדת הכנסת להתכנס על הנושא החדש.

אופיר כץ: רגע, אבל אני רוצה להבהיר.

אופיר כץ: אין לנו אישור למליאה.

אופיר כץ: זאת אומרת, עם הנושא החדש הזה יכול להיות שהחוק הזה לא יעלה למליאה ויתעכבו עם הכסף.

משה גפני: מאוד יכול להיות.

שלמה קרעי: ישראל ביתנו נגד ילדי ישראל.

בצלאל סמוטריץ': נגד אזרחי ישראל.

משה גפני: תן לי רגע.

משה גפני: היות ואני צריך לחכות עכשיו לוועדת הכנסת, אני אבקש מהיושב ראש שנוכל להמשיך את הדיון.

משה גפני: לפני זה, אני רוצה לסיים בחוק הקודם את ההסתייגויות שהיו ולהצביע על הסעיף כדי להגיע את זה למליאה.

משה גפני: בבקשה, מה היו ההסתייגויות?

נעה בן-שבת: היו רביזיות על כמה הסתייגויות.

נעה בן-שבת: זה על החוק הקודם.

עודד פורר: אנחנו משכנו את ההסתייגויות.

עודד פורר: ביקשנו להמיר אותן לרשות דיבור.

נעה בן-שבת: חבר הכנסת מיקי לוי ביקש הסתייגות לגבי תקופת האכשרה של החיילים והוא ביקש על זה רביזיה.

נעה בן-שבת: הסתייגות נפלה והוא ביקש על זה רביזיה.

משה גפני: מי בעד הרביזיה ירים את ידו?

מיקי לוי: רגע, רגע, זה האשכולות?

נעה בן-שבת: לא, זה לגבי תקופת האכשרה של החיילים.

משה גפני: מי בעד הרביזיה?

משה גפני: מי נגד?

משה גפני: הצבעה הרביזיה לא התקבלה.

משה גפני: הרביזיה לא התקבלה.

נעה בן-שבת: עכשיו הסתייגות של הרשימה המשותפת.

נעה בן-שבת: ההסתייגות היתה שדמי האבטלה יגדלו ב-30 שקלים מרגע ששיעור המועסקים פחת ל-10%.

נעה בן-שבת: ההסתייגות הזאת נפלה ועכשיו יש רביזיה עליה.

משה גפני: מי בעד ההסתייגות?

משה גפני: מי נגד?

משה גפני: הצבעה הרביזיה לא התקבלה.

משה גפני: הרביזיה לא התקבלה.

נעה בן-שבת: רביזיה נוספת.

נעה בן-שבת: דמי האבטלה משולמים גם לגילאים 18 עד 20.

משה גפני: מי בעד הרביזיה?

משה גפני: מי נגד?

משה גפני: הצבעה הרביזיה לא התקבלה.

משה גפני: הרביזיה לא התקבלה.

נעה בן-שבת: גם רביזיה של חבר הכנסת אנדרי קוז'ינוב.

משה גפני: מי בעד הרביזיה?

משה גפני: מי נגד?

משה גפני: הצבעה הרביזיה לא התקבלה.

משה גפני: ההסתייגות לא התקבלה.

נעה בן-שבת: רביזיה של חבר הכנסת מיקי לוי לגבי הנושא של רכב אשכול.

מיקי לוי: אומר כאן מנכ"ל הביטוח הלאומי שאני אשאיר לו את זה.

מיקי לוי: הוא יעבוד מול שר הרווחה .

מיקי לוי: הוא הבטיח לי תוך כמה ימים.

מיקי לוי: אני מוריד את זה.

בצלאל סמוטריץ': אני רק ביקשתי הסתייגות כדי לדבר, לא ביקשתי רביזיה.

נעה בן-שבת: הסתייגות שהוועדה בעצם החליטה לקבל אותה.

נעה בן-שבת: הסתייגות של חברת הכנסת עינב קבלה לקבי המועד של הדיס-ריגארד.

נעה בן-שבת: זה נושא שנוסף לחוק רק שזה לא יהיה בפרק ב' אלא בפרק שונות כי זה תיקון נפרד לחוק הביטוח הלאומי.

נעה בן-שבת: רק רציתי להבהיר את הנושא הזה.

נעה בן-שבת: דיברנו על תיקונים שנכנסו לפרק הזה.

נעה בן-שבת: עכשיו אפשר להצביע על פרק ב' וגם על התיקון של דיס ריגארד שבו התקופה הוארכה עד ליוני 2021.

משה גפני: מי בעד פרק ב' לפי נוסח הוועדה, ירים את ידו?

משה גפני: הצבעה פרק ב' אושר.

משה גפני: הפרק אושר.

נעה בן-שבת: רביזיה אחרונה לגבי פרק ג' של מענק אבטלה.

נעה בן-שבת: חבר הכנסת אחמד טיבי ביקש רביזיה על הפרק כולו.

אוסאמה סעדי: לא, זה במיוחד על ה-18 עד 20, מה שאמרת שתבדוק.

נעה בן-שבת: פרק ב', מענק של גיל 67 ומעלה.

אחמד טיבי: נכון, אבל בגלל משהו אחר, עיריית נצרת.

משה גפני: תוריד, אני מתחייב להיכנס לזה.

משה גפני: בסדר, הוא מסיר את זה.

משה גפני: אנחנו ניכנס לעניין בכוח.

נעה בן-שבת: הצבענו על פרק ב', על פרק ג' ועל פרק ד'.

משה גפני: אבל נשאר שונות.

בצלאל סמוטריץ': הצבענו על שונות.

עודד פורר: אנחנו משכנו את הבקשות לדיון מחדש ואת ההסתייגויות.

נעה בן-שבת: חבר הכנסת טיבי, הרביזיה על נושא האולמות.

אחמד טיבי: הרביזיה קיימת.

אופיר כץ: מבחינת לוח זמנים, מה שאושר באישור היושב ראש, אנחנו נמשיך פה על חשבון נאומים בני דקה.

אופיר כץ: ברגע שיתחיל יום הזיכרון של גירוש גוש קטיף אנחנו נלך למליאה.

עודד פורר: יום הזיכרון על מה שעשה הליכוד ב-2005.

עודד פורר: הליכוד גירש את היהודים.

עודד פורר: אחר-כך המליאה תצא להפסקה, נחזור לוועדת הכספים ונמשיך.

בצלאל סמוטריץ': צריך לכנס ועדת כנסת לנושא חדש.

מיקי לוי: אנחנו לא מבינים מה קורה פה.

משה גפני: חבר הכנסת אחמד טיבי הסיר את הרביזיות שלו.

משה גפני: אני התחייבתי לו.

משה גפני: אני אשב עם שר האוצר יחד איתו לגבי נושאים שעלו, שאני חושב שהם צודקים ובלי קשר לעניין הזה צריך לטפל בבעיה הזאת.

משה גפני: אני מודה שזה עלה כבר כמה פעמים.

משה גפני: אני מתחייב להיכנס לעניין הזה, אני רוצה לפתור את הבעיה.

אחמד טיבי: גם לגבי העיר נצרת.

משה גפני: גם לגבי העיר נצרת וגם לגבי בית החולים.

משה גפני: אדוני השר, אני רוצה להצביע על החוק הקודם.

משה גפני: על החוק הזה אנחנו לא מצביעים כרגע כי הוא טוען לנושא חדש.

משה גפני: אם אנחנו לא נצביע עכשיו על החוק הקודם, אתה לא יכול להביא אותו.

משה גפני: עוד לא הצבענו עליו.

משה גפני: תפסיקו רגע, אחרי זה נבקש את העזרה שלך עם החוק של המענקים.

משה גפני: היות ואחמד טיבי הסיר את הרביזיה, אין רביזיה על הפרק האחרון פרק השונות.

שגית אפיק: גם קושניר הסיר את הרביזיה.

שגית אפיק: אתה יכול להצביע על פרק ז', מענק סיוע לעסקים בעד השתתפות בהוצאות קבועות ועל פרק ח', הוראות שונות.

משה גפני: מי בעד אישור הפרקים האלה ירים את ידו?

משה גפני: מי נגד?

משה גפני: הצבעה הפרקים אושרו.

משה גפני: הפרקים אושרו.

משה גפני: אנחנו עוברים לחוק יסוד שמונח פה אצלנו על השולחן.

מיקי לוי: אייל, גם אצלי ההסתייגויות שהגשתי יביאו זכות דיבור במליאה.

אנטאנס שחאדה: מורידים הסתייגויות אבל שומרים על זכות דיבור במליאה.

משה גפני: בסדר.

משה גפני: חוק-יסוד משק המדינה, מי מסביר אותו?

משה גפני: אני רוצה לדעת כמה עולה ההצעה של מיקי זוהר.

משה גפני: 143 הוא אמר?

משה גפני: 150, בסדר.

מיקי לוי: 150 מוצאים ולחיילים לא מוצאים 25, נהדר.

אסי מסינג: כפי שהסברנו בתיקונים הקודמים לחוק היסוד, בהתאם לסעיף 3ב לחוק-יסוד משק המדינה, למעשה הממשלה פועלת לפי תקציב המשכי שהכללים שלו קבועים בסעיף 3ב לחוק היסוד.

אסי מסינג: הוא מבוסס למעשה על התקציב של שנת 2019 פלוס מדד, חלקי 12.

אסי מסינג: זאת המגבלה החודשית והשנתית ואמות המידה להוצאות התקציב קבועות בסעיף 3ב.

אסי מסינג: למעשה, בהוראות השעה הקודמות שהראשונה שבהם נחקקה ב-6.4.2020 נקבע שבתקופה שמיום קבלת הוראת השעה עד יום 31.12.

אסי מסינג: 2020 או עד יום קבלת חוק התקציב לשנת 2020 לפי המוקדם מביניהם, ניתן יהיה להגדיל את ההוצאה הממשלתית לשם התמודדות עם משבר הקורונה וזאת על בסיס תכנית כלכלית ובה חבילת צעדים שנחקקו אז.

אסי מסינג: הוראת השעה תוקנה כבר פעמיים על-מנת לעגן תוספת הוצאה ממשלתית לצורך התמודדות עם משבר הקורונה.

אסי מסינג: כעת מבוקש לתקן אותה פעם נוספת לצורך מימון תכנית המענקים החד-פעמיים שדיברנו עליה עתה.

משה גפני: אני מבקש להוסיף 150 מיליון שקל.

אסי מסינג: ככל שעלות התכנית תוגדל מ-6.5 מיליארד לפי השינויים שדובר עליהם כרגע בוועדה, יהיה צורך להתאים את הסכומים גם כאן.

משה גפני: אני מבקש לתקן את זה עכשיו לפני שאני מצביע.

אסי מסינג: גם במסגרת חוק המסגרות וגם בחוק היסוד.

משה גפני: בסדר, אבל אני מבקש בחוק המסגרות שעכשיו אני אמור להצביע עליו.

אסי מסינג: השאלה מה הסכום הסופי?

טלי ארפי: בפעמים הקודמות אנחנו עשינו הסטות.

טלי ארפי: כלומר, ככל שרוצים להסיט מסעיף אחר בחוק לצורך ההגדלה הזאת, אז אפשר לצורך העניין להסיט מאחד הסעיפים האחרים.

משה גפני: אני מבקש עכשיו להוסיף 150.

משה גפני: למה אתם מסבכים לי את החיים?

משה גפני: להוסיף עכשיו 150 מיליון.

משה גפני: אם לא יצטרכו את זה אז לא יצטרכו.

משה גפני: אם יצטרכו, שזה יהיה.

משה גפני: תאפשרו להכניס את זה, אני רוצה להצביע.

טלי ארפי: אני רוצה להצביע על עוד 150 מיליון, יש בעיה.

אסי מסינג: לא השלמתי את ההסבר.

משה גפני: תשלים.

אסי מסינג: בהמשך להערות שעלו בדיונים הקודמים, הכלל בהתאם לפסיקה הוא שיש מקום לתקן חוקי יסוד בהוראה קבועה.

אסי מסינג: יש שני פסקי דין שעסקו בשאלה של תיקון הוראת שעה בכל מה שקשור לבג"ץ הדו שנתי.

אסי מסינג: הפסיקה מתייחסת למצבים שבמסגרתם יש מקרים חריגים שבמסגרתם עדיין יש מקום לעשות תיקון של חוק בהוראת שעה.

אסי מסינג: מקרים שהם חריגים, קיצוניים וייחודיים.

אסי מסינג: דומה שכל נושא הטיפול בקורונה עולה כדי המקרים החריגים והקיצוניים והייחודיים.

אסי מסינג: יחד עם זאת, צריך לזכור שככל שאנחנו מתקרבים למועד של האישור הנדרש של הנחת תקציב המדינה לשנת 2020 והאישור הנדרש שלו בקריאה שנייה ושלישית בכנסת, הדבר משליך כמובן על היכולת להגיש הוראות שעה נוספות לצורך תיקון סעיף 3ב לחוק היסוד.

קריאה: זה מקשה עליך כשאין תקציב להוסיף למסגרת?

אסי מסינג: ככל שאנחנו מתקרבים לאישור תקציב המדינה הנדרש, הגדלת התקציב ההמשכי בהוראות שעה קשה יותר.

אסי מסינג: במקביל לכך, יש גם את התיקון של חוק המסגרות.

אסי מסינג: אפשר להתחיל להקריא.

אסי מסינג: אם היושב-ראש רוצה, אני יכול להקריא.

עודד פורר: אני מבקש התייעצות סיעתית.

משה גפני: אנחנו מדברים על יותר, על סכום של 210 מיליון.

מיקי לוי: כמה לילדים בסוף?

משה גפני: כולם אותו דבר.

משה גפני: זאת אומרת, עד לילד הרביעי 500 ומכאן ואילך 350.

קרן ברק: מה עם החד הוריות?

משה גפני: סיימת את ההסבר?

אסי מסינג: סיימתי את ההסבר, נותר רק להקריא.

משה גפני: תקריא.

אסי מסינג: חוק-יסוד: משק המדינה (תיקון מס' 10 והוראת שעה לשנת 2020) (תיקון מס' 3) תיקון סעיף 1 1.

אסי מסינג: בחוק-יסוד: משק המדינה (תיקון מס' 10 והוראת שעה לשנת 2020)‏ , בסעיף 1(1) – (1) בסעיף קטן (א1) המובא בו, בפסקה (2)(ב)(6), במקום "2.5%" יבוא "3.45%";" כאן היתה לנו טעות סופר.

אסי מסינג: התיקון הופך להיות במקום (2)(ב)(6) במקום "1.81% יבוא 3.45%".

אסי מסינג: החודש הרלוונטי הוא חודש אוגוסט ולא חודש ספטמבר.

אסי מסינג: "(2) בסעיף קטן (א2) המובא בו, בפסקה (2)(ב), במקום "12.2 מיליארד שקלים חדשים" יבוא "18.7 מיליארד שקלים חדשים".

אסי מסינג: כעת הסכום שמבוקש כאן יצטרך להידון בוועדה.

אחמד טיבי: אני לא הסרתי את ההסתייגויות שלי, לא הסרתי כלום.

משה גפני: רבותיי, אני מכריז על הפסקה.

משה גפני: אני מעריך בערך חצי שנה עד שיסתיים הנושא במליאה ואחר-כך אנחנו חוזרים.

משה גפני: אתם רוצים להגיד לגבי הסכום?

משה גפני: אני יכול להצביע על זה?

משה גפני: אתם יכולים להגיד על כמה מדובר?

משה גפני: בחוק היסוד, במקום 6.5 מיליארד, ביקש השר 6.7 מיליארד.

שירה עמיאל: אנחנו צריכים את אסי מסינג בשביל זה?

שירה עמיאל: הוא עוכב בכניסה, כך אני מבינה.

משה גפני: לחכות לאסי מסינג?

שירה עמיאל: כן.

משה גפני: אבל הוא הקריא את זה כבר.

משה גפני: השר מבקש שבמקום שיהיה 6.5 מיליארד, יהיה 6.7 מיליארד.

שירה עמיאל: לאור ההסכמות אנחנו מתקנים את סעיף 2(ב)(5).

שירה עמיאל: במקום 1.81%, יהיה 3.5% בחודש אוגוסט.

שירה עמיאל: חוץ מזה, לעניין ביטוח לאומי, אנחנו מגדילים מ-12.2 ל-18.97.

משה גפני: זה מה שהשר ביקש?

שירה עמיאל: זה מה שהשר ביקש.

שיר שפר להד: זה יהיה הסכום וזה יהיה השיעור לאור השינוי עכשיו, עם 220 מיליון שקלים שנוספו?

שירה עמיאל: נכון.

שירה עמיאל: התוספת בעצם מגדילה אותנו מ-3.45 ל-3.5.

שיר שפר להד: ומ-18.7 מיליארד ל-18.9 מיליארד.

שירה עמיאל: נכון.

שיר שפר להד: יש לי שאלה לגבי הנחת התקציב.

שיר שפר להד: מה מתכוונים לעשות עם זה, לשנות את היום או להביא תיקון מס' 5 לחוק היסוד?

שיר שפר להד: ישנו את המועד הקובע?

שירה עמיאל: אני לא מוסמכת לענות על השאלה.

שירה עמיאל: שר האוצר היה פה, אתם יכולים לשאול אותו.

משה גפני: תודה.

משה גפני: הצעת חוק יסוד: משק המדינה (תיקון מס' 10 והוראת שעה לשנת 2020) (תיקון מס' 3), עם השינויים שציינה גברת שירה.

משה גפני: מי בעד ומי נגד אישור הצעת החוק, ירים את ידו.

משה גפני: ההצעה אושרה.

משה גפני: הצעת החוק אושרה.

משה גפני: הצעת חוק התוכנית לסיוע כלכלי (נגיף הקורונה החדש – מענק חד-פעמי) (הוראת שעה), התש"ף-2020.

משה גפני: רבותיי, אנחנו עוברים להצעת החוק השנייה.

משה גפני: היה כאן שר האוצר והיו איתו הסכמות.

משה גפני: אני רוצה לומר גם לגבי מה שהציע חבר הכנסת מיקי זוהר בבוקר, ואני מודה לך על ההצעה הזאת כי אנחנו רוצים להתקדם, הציע השר כמה דברים.

משה גפני: קודם כל, שבאמת יימשך העניין הזה שעד הילד הרביעי כולל, שזה הוסכם פחות או יותר וגם היה בהצעה שלך, זה יהיה 500 שקל; מהילד החמישי ואילך לא יעצרו באיזשהו מקום.

משה גפני: זה יהיה 300 שקל לילד.

משה גפני: בנוסף, הוא הסכים שחיילים משוחררים בשנה הזאת, כשיש בעיה שכולנו סובלים ממנה – נגיף הקורונה – יקבלו - - -

מיקי לוי: הם יקבלו כמו כולם, 750 שקל, והם יקבלו 500 שקלים נוספים.

משה גפני: זה הדבר השני שהוסכם.

עודד פורר: כתוצאה מהתיקון הזה אנחנו מסירים את הבקשה לנושא חדש.

משה גפני: כן.

משה גפני: ואת הרוויזיות ואת ההסתייגויות, וננסה להעביר את זה מהר.

משה גפני: בנוסף לכך, הציע בצלאל סמוטריץ' לגבי פרודים, אם אפשר לנסח את זה כך שזה יעבור לחשבון הבנק שלהם.

עודד פורר: אני מצטרף להצעתו.

בצלאל סמוטריץ': יעבור לחשבון הבנק שאליו משולמת קצבת הילדים.

משה גפני: כן, אבל יעשו את זה לפי החישוב של בן הזוג הגרוש.

נעה בן-שבת: אני מנסה להבין על מה מדובר.

נעה בן-שבת: אמרנו שהמענק משולם לחשבון הבנק שאליו משולמת קצבת הילדים.

נעה בן-שבת: אנחנו נגיד שאם ביקש הורה כי המענק יחולק בינו ובין ההורה האחר - - -

בצלאל סמוטריץ': לא, לא.

בצלאל סמוטריץ': ביטוח לאומי מעביר את זה לחשבון של קצבת הילדים, אחרת לא נצא מזה.

נעה בן-שבת: נכון.

בצלאל סמוטריץ': אלא שבהסדרים בין בני זוג שנפרדו או התגרשו, המענק הזה יחולק באופן יחסי בין ההורים.

בצלאל סמוטריץ': יש על זה פסקי דין של בתי המשפט ובתי הדין הרבניים מאז המענק הקודם.

בצלאל סמוטריץ': המענק יחולק באופן שווה בין ההורים בהתאם לחלק היחסי שכל אחד מהם נושא בנטל הכלכלי של גידול הילדים, כאשר הצד שההקצבה הזאת לא מועברת לחשבון שלו, יוכל לקזז את זה מהסכום שהוא אמור להעביר להורה השני.

בצלאל סמוטריץ': דהיינו, הבעל משלם מזונות, הוא יוכל לקזז מסכום המזונות חצי או 30% או 60%, כמה שמגיע לו לפי הסכם הממון שיש ביניהם.

נעה בן-שבת: דרך חוק הביטוח הלאומי שקובע זכאות למענק, אנחנו נכנסים כבר מעבר - - -

בצלאל סמוטריץ': אני אסביר לך.

בצלאל סמוטריץ': היו זוגות שהלכו על זה לבתי המשפט.

בצלאל סמוטריץ': בתי המשפט קבעו ביחס למענק הקודם שהוא יחולק באופן שווה.

בצלאל סמוטריץ': שווה אין פירושו חצי-חצי אלא לפי החלק - - - בתי המשפט קבעו שכך צריך להיות מכיוון שלא דובר על משהו קבוע שלקחו בחשבון בזמנו.

בצלאל סמוטריץ': הייתה ביקורת עלינו כמחוקקים, שלא קבענו את זה בתוך החוק שנתן את המענק הזה והשארנו לבתי המשפט להחליט בזה.

בצלאל סמוטריץ': אני לא מכיר אף פסק דין אחר.

בצלאל סמוטריץ': יש שורה של פסקי דין, גם בבתי המשפט למשפחה וגם בבתי הדין הרבניים, שהעניין הגיע לפתחם, שקבעו שכך צריך להיות.

בצלאל סמוטריץ': אני מבקש שזה כתוב עכשיו בחוק.

משה גפני: תבדקי, אם אפשר נכניס את זה.

בצלאל סמוטריץ': לא, אני מבקש.

בצלאל סמוטריץ': אני רוצה שתבטיח לי.

נעה בן-שבת: אתה רוצה לקבוע מהותית שהזכאות לסכום המענק הזה תהיה לשני - - - לפי נטל גידול הילדים.

בצלאל סמוטריץ': כן, שהוא מסוכם ביניהם או בהסכם הממון או בפסק הדין, אם הם לא הגיעו להבנות ביניהם והלכו לבית דין או לבית משפט.

בצלאל סמוטריץ': היועצת המשפטית, חשוב להדגיש שהביטוח הלאומי לא עושה את זה.

משה גפני: בצלאל, מספיק.

נעה בן-שבת: אתה אומר שהילד מקבל סכום, המוסד לביטוח לאומי מעביר סכום למקום מסוים.

נעה בן-שבת: עכשיו אני נכנסת לחישוב בין שני ההורים, איך הם מסכימים.

בצלאל סמוטריץ': כן.

בצלאל סמוטריץ': החישוב הזה קיים.

בצלאל סמוטריץ': אני לא נכנס לחישוב הזה, הוא קיים בהסכם בין בני הזוג או בפסק הדין.

בצלאל סמוטריץ': בתי המשפט אמרו שמן הראוי שאנחנו - - -

משה גפני: בצלאל, אני מבקש לעצור פה.

משה גפני: תבדקי אם אפשר, תחשבי ותיתני תשובה.

משה גפני: מאיר, יש בעיה עם ההצעה הזאת מבחינת הביטוח הלאומי?

מאיר שפיגלר: הביטוח הלאומי אדיש לחלוטין וזה לא נוגע אליו.

מאיר שפיגלר: אנחנו מעבירים.

משה גפני: הבנתי.

מאיר שפיגלר: אני רוצה לומר משהו על הילדים, אם אפשר.

מאיר שפיגלר: גם זה תואם עם נציגי אגף התקציבים כאן.

מאיר שפיגלר: לגבי הילדים שנולדו וייוולדו מה-15 לחודש ועד לסוף החודש, אנחנו נסדיר את הנושא של המענק שמגיע להם, אבל הגובה שלו יהיה 500 שקל.

בצלאל סמוטריץ': כמו כל ילד.

בצלאל סמוטריץ': לחיילים, אני מבקש לחדד שזה חל גם על משוחררי שירות לאומי ואזרחי.

משה גפני: בצלאל, נחזור לזה.

משה גפני: אני לא הולך לשום מקום.

משה גפני: מאיר, רציתי לדעת עוד דבר.

משה גפני: ביקשתי שמי שלא מקבל את המענק, האם אפשר לשמור את זה בביטוח הלאומי?

מאיר שפיגלר: כן, על זה דובר.

משה גפני: צריך לעשות את זה בחוק?

מאיר שפיגלר: אם אתם שואלים אותי, ואני חושב עכשיו בקול רם, הרי אנחנו מעוניינים שאנשים ייקחו את הכסף שמגיע להם.

מאיר שפיגלר: המענק.

מאיר שפיגלר: אבל אם על בסיס סיפור של אותה שנה שציינתם לגבי חיילים משוחררים, אם מישהו יכול לגשת לבנק הדואר כי אין לי את חשבון הבנק שלו, והוא לא לוקח את הכסף ששייך לו, אנחנו נוכל אחר כך לזכות אותו במערכות שלנו בזיכוי בגובה המענק.

משה גפני: צריך להכניס את זה לחוק?

משה גפני: תדברו ביניכם ותיתנו לי תשובה בעוד כמה דקות.

משה גפני: מיקי זוהר, בבקשה.

מכלוף מיקי זוהר: אדוני היושב-ראש, מי אמר שהוויכוחים ביני לבין השר כץ לא תורמים לאזרחי ישראל?

מכלוף מיקי זוהר: קודם כל, תודה רבה לשר ישראל כץ על החלטתו לשדרג את הצעתי ולהוסיף 300 שקלים לכל ילד במקום 100 שקלים לכל ילד.

מכלוף מיקי זוהר: אין ספק שזה טוב לכל אזרחי ישראל.

מכלוף מיקי זוהר: זאת בשורה נהדרת.

מכלוף מיקי זוהר: אני מבטיח דבר אחד, שזה לא יגרום לנו להמשיך להתווכח.

מכלוף מיקי זוהר: אנחנו החלטנו שאנחנו מפסיקים להתווכח.

מכלוף מיקי זוהר: בדבר אחד אנחנו נמשיך לשתף פעולה – לטובת אזרחי ישראל.

מכלוף מיקי זוהר: ההחלטה שתתקבל פה היום, שבסופו של יום היא החלטה מעולה לכל אזרחי ישראל באשר הם ללא יוצא מן הכלל, ללא הבדל דת, גזע ומין, חבר הכנסת טיבי.

משה גפני: זה בזכות חבר הכנסת טיבי ששיתף איתי פעולה.

מכלוף מיקי זוהר: זה דבר חשוב ולכן אני מבקש לברך את השר ישראל כץ על ההחלטה שלו לשדרג את הצעתי.

מכלוף מיקי זוהר: אני מודה לך, יושב-ראש הוועדה ולכל חברי הוועדה על היוזמה המבורכת שהביאה אותנו אל הסיטואציה החיובית הזאת.

משה גפני: תודה רבה.

משה גפני: עודד פורר, רצית להגיד משהו.

עודד פורר: רציתי להגיד משהו בקשר לבקשה על הורים גרושים או פרודים.

עודד פורר: כשאושר הסבב הראשון של המענקים, אדוני היושב-ראש, אנחנו העלינו את זה כאן בוועדה והייתה דרישה של כל חברי הוועדה לייצר מנגנון שבו לא יהיה מצב שאב גרוש שמשלם מזונות גבוהים, נשאר גם בלי שום מענק דווקא בתקופה הזאת.

עודד פורר: אז ביטוח לאומי והאוצר אמרו שמפאת קוצר הזמן, אם נלך למהלך הזה – אני מזכיר לך שהיינו ממש לפני פסח – המענקים לא יגיעו לפני פסח.

עודד פורר: לא הלכנו על זה.

עודד פורר: אני חושב שמן הראוי שמשרד האוצר וביטוח לאומי ימצאו עכשיו פתרונות.

עודד פורר: זאת לא קצבת ילדים רגילה אלא מענק.

עודד פורר: המשפחה כולה נפגעה – גם אם חד-הורית נפגעה וגם אב שמשלם מזונות נפגעה.

עודד פורר: המשפחה כולה נפגעה.

משה גפני: אוסמה, בבקשה.

אוסאמה סעדי: אני רוצה להגיש הסתייגויות בשם הרשימה המשותפת, קודם כל לחוק יסוד: משק המדינה.

משה גפני: על חוק היסוד הצבעתי.

משה גפני: אתה יכול להגיש הסתייגויות.

אוסאמה סעדי: אם כך, לחוק המענקים.

אוסאמה סעדי: בסעיף 2 אנחנו מבקשים להגדיל את הסכום לילד הראשון עד הילד הרביעי ל-750 שקל; לחילופין, ל-700 שקל; לחילופי חילופין – 650; לחילופי חילופי חילופין – 600; 550.

אוסאמה סעדי: לילד החמישי והלאה אנחנו מבקשים להעמיד את זה על 500 שקל; 450 שקל; 400 שקל; 350 שקל.

אוסאמה סעדי: לסעיף 3, אנחנו מבקשים שכל אזרח במדינת ישראל יקבל 1,000 שקל במקום 750; 950; 900; 850; 800.

אוסאמה סעדי: לסעיף 4, אנחנו מבקשים להוסיף למענק הכפול.

אוסאמה סעדי: העליתי את זה קודם, אדוני היושב-ראש, ואמרת שיבדקו את זה.

אוסאמה סעדי: אני מצטרף גם להסתייגות של חברי מיקי לוי, להוסיף את קצבת השארים.

אוסאמה סעדי: מי שמקבל קצבת שארים, שיקבל מענק כפול.

משה גפני: אני לא חושב שהוא נשאר עם ההסתייגויות.

אוסאמה סעדי: נשאר.

משה גפני: לא, לא.

משה גפני: תכף נשמע.

אוסאמה סעדי: אם לא, אני מבקש להוסיף.

אוסאמה סעדי: אני לא רואה שום הבחנה אלא להפך.

אוסאמה סעדי: אלמן או אלמנה, מגיע להם שיקבלו מענק כפול ואני מבקש שכל חברי הכנסת יתמכו בזה.

אוסאמה סעדי: למה אלמן או אלמנה, שחיים מ-1,000 שקל או מ-1,500 שקל, לא מקבלים מענק כפול?

משה גפני: אנחנו היינו בחדר כשהוא אמר שהוא מסיר.

אוסאמה סעדי: בנוסף, מי שמקבל קצבת זקנה, אני מבקש שגם הוא יקבל מענק כפול.

עודד פורר: כל מי שמקבל קצבת זקנה?

אוסאמה סעדי: מעל גיל 70.

אוסאמה סעדי: למה שלא יקבל מענק כפול?

משה גפני: עם כל הכבוד, מה הוויכוח הזה?

משה גפני: הוא מדבר על משהו אחר, הוא לא מדבר על קצבת זקנה.

עודד פורר: אני יודע, ואני רוצה שזה יהיה רק מי ששירת בצה"ל.

משה גפני: בסדר, כדאי שתנהל את הוויכוח הזה.

משה גפני: כאילו נולדת מחדש.

אוסאמה סעדי: מי שמקבל דמי אבטלה, גם מגיע לו מענק כפול.

אוסאמה סעדי: לסעיף 5, אנחנו מבקשים שכל עובדי המדינה הבכירים, לרבות חברי הכנסת, לא יקבלו את המענקים האלה.

אוסאמה סעדי: אנחנו צריכים להוות דוגמה.

אוסאמה סעדי: לא יעלה על הדעת שזקן אלמן לא יקבל מענק כפול, וחברי כנסת ועובדי ציבור בכירים שמקבלים למעלה מ-40,000 שקל, יקבלו את המענק הזה.

עודד פורר: לדעתי, על זה יש הסכמה בוועדה.

אוסאמה סעדי: יש הסכמה בוועדה?

אוסאמה סעדי: בוא נצביע על זה.

אוסאמה סעדי: בבקשה.

אוסאמה סעדי: אני מעלה נושא חדש – בחוק הזה לא דובר בכלל על שום הבחנה בין אזרח לחייל.

אוסאמה סעדי: ברגע שאתם מעלים שחייל מקבל מענק שחרור, פה יש אפליה על רקע שירות בצבא ואנחנו טוענים שזה נושא חדש.

אוסאמה סעדי: אנחנו מבקשים להעלות את זה לוועדת הכנסת.

אחמד טיבי: זה נושא חדש.

עודד פורר: אני יכול לפתור לך את האפליה הזאת בחמש דקות, תתגייסו לשירות אזרחי.

אוסאמה סעדי: פה יש שוויון לכל האזרחים.

אוסאמה סעדי: למה העלית את זה?

אוסאמה סעדי: - - -

עודד פורר: רק יודעים לקחת.

משה ארבל: עם אוסמה אפשר להתפשר, שרק כוח צבאי יחלק את הכסף.

עודד פורר: כל חיילי צה"ל שומרים גם עליך.

אנטאנס שחאדה: גפני, יש לי רק הערה אחת, ברשותך.

אנטאנס שחאדה: בתקשורת, במיוחד בפייסבוק ובטוויטר, מסרבים להאמין שלפעמים הרשימה המשותפת יודעת לנהל משא ומתן, יודעת לשתף פעולה גם איתך, כבוד היושב-ראש.

אנטאנס שחאדה: הרשימה המשותפת יודעת לנהל משא ומתן.

אנטאנס שחאדה: במקרה הזה שיתוף הפעולה בשם המשותפת שניהל ד"ר אחמד טיבי איתך, כבוד היושב-ראש, אכן הניב תוצאות ויש לנו הישגים.

אנטאנס שחאדה: החברה שלנו חייבת לדעת את זה.

משה גפני: רגע, לא שמעתי.

משה גפני: עוד פעם.

אנטאנס שחאדה: יש כל מיני הודעות ברשתות החברתיות כאילו הרשימה המשותפת אינה חלק מהתמונה.

אנטאנס שחאדה: לא, ואני אומר את זה בבירור, שהרשימה המשותפת ידעה לנהל משא ומתן, ידעה לשתף פעולה במיוחד איתך, כבוד היושב-ראש בדמות נציג הרשימה המשותפת, אחמד טיבי.

אנטאנס שחאדה: ואתם השגתם הישגים לחברה הערבית בשיפור התנאים בחוק הזה, ואנחנו גאים בזה.

אנטאנס שחאדה: תודה רבה.

משה גפני: תודה רבה.

משה גפני: אסי, מה אתם מבקשים בחוק?

משה גפני: אני מבקש שתגידו את כל הדברים.

אסי מסינג: בעקבות השיג ושיח שהיה קודם לכן, ההצעה היא לתקן את חוק קליטת חיילים משוחררים – לעשות תיקון עקיף, ואני אקרא את ההצעה: "תיקון חוק קליטת חיילים משוחררים, הוראת שעה.

אסי מסינג: בחוק קליטת חיילים משוחררים, התשנ"ד-1994, אחרי סעיף 10א.

אסי מסינג: יבוא: 10ב.: מענק להתמודדות עם נגיף הקורונה החדש.

אסי מסינג: (א).

אסי מסינג: חייל שסיים את שירותו הסדיר מיום ד' בטבת התש"ף, 1 בינואר 2020, ועד יום ט"ז בטבת התשפ"א, 31 בדצמבר 2020, יהיה זכאי למענק חד-פעמי להתמודדות עם נגיף הקורונה החדש בסכום של 500 שקלים חדשים.

אסי מסינג: (ב).

אסי מסינג: מענק לפי סעיף קטן (א), ישולם לחיילים שסיימו את שירותם הסדיר עד יום י' באב התש"ף, 31 ביולי 2020, עד ליום 31 באוגוסט 2020, ולחיילים שסיימו את שירותם לאחר יום י' באב התש"ף, 31 ביולי 2020, בתוך 30 ימים ממועד השחרור.

אסי מסינג: במילים אחרות, מי שסיים את השירות שלו עד ה-31 ביולי, תום החודש הנוכחי, יקבל את המענק עד 31 באוגוסט 2020,ומי שפורש בחודשים הקרובים עד סוף השנה, יקבל את המענק תוך 30 ימים מיום שבו הוא שוחרר.

משה ארבל: החוק מדבר על חייל או משרת.

משה ארבל: האם אדוני מדבר רק על חיילים או גם על משרת שירות לאומי אזרחי?

אסי מסינג: אנחנו מדברים על חייל שמשרת שירות סדיר.

משה ארבל: זה אומר שאדוני מחריג משרתי שירות לאומי אזרחי, נכון?

אסי מסינג: זאת ההצעה.

ישראל כץ: אנחנו מוסיפים את החיילים המשוחררים, זה היה הסיכום.

ישראל כץ: אנחנו לא מחריגים אף אחד.

ישראל כץ: זה הסיכום וכרגע מוסיפים בתוספת הזאת.

משה ארבל: חוק סעיף חיילים משוחררים, באותו סעיף שהוא מדבר עליו, 10א.

משה ארבל: מדבר על משרתים שירות לאומי אזרחי.

משה ארבל: לבוא ולהוסיף סעיף שמדבר רק על חיילים, ולא להתייחס למשרתי שירות לאומי ואזרחי - --

עודד פורר: אולי נקצר לחייל בסדיר את זמן השירות שלו כמו בשירות לאומי?

נעה בן-שבת: אדוני, גם אני דאגתי בגלל זה, אבל עכשיו אני רואה שההגדרה "שירות סדיר" בחוק קליטת חיילים משוחררים, מתייחסת גם לשירות לאומי וגם לשירות לאומי אזרחי.

נעה בן-שבת: כולם נמצאים שם.

נעה בן-שבת: אנחנו לא מדברים רק על חיילים ששירתו בצבא בלבד, אלא גם על -- - - נחשב חייל משוחרר לפי חוק חיילים משוחררים.

משה ארבל: אבל הוא לא התכוון לומר את זה.

נעה בן-שבת: אני לא יודעת מה הוא התכוון לומר.

נעה בן-שבת: אם רוצים להגיד מענק כפול רק למי שסיים את שירותו הצבאי, אפשר להגיד.

נעה בן-שבת: אבל בחוק קליטת חיילים משוחררים, החוק מתייחס לחיילים משוחררים, לשירות לאומי ולשירות לאומי אזרחי.

משה גפני: הלאה, מה עוד?

אסי מסינג: צריך לתקן את חוק המסגרות בהתאם לתיקון שנעשה עכשיו לחוק היסוד.

אסי מסינג: להגדלת הסכום שנעשתה בחוק היסוד, צריך לעשות אותו דבר גם לתיקון חוק המסגרות.

אסי מסינג: הקראנו תיקון לחוק המסגרות לפני שהוועדה הסכימה על הקצאה של עוד 220 מיליון שקל.

אסי מסינג: אני אומר שצריך בהתאם לתקן גם את המספרים בחוק המסגרות.

משה גפני: בסדר, אישרנו את התוספת.

אסי מסינג: את זה אישרת בחוק היסוד.

אסי מסינג: עכשיו צריך לתקן במקביל גם את חוק המסגרות, שנמצא בחוק הזה.

משה גפני: אבל חוק המסגרות כבר הלך למליאה.

אסי מסינג: לא, זאת פעם שנייה.

אסי מסינג: בחוק המסגרות יש גם תיקון חוק.

משה גפני: בסדר, אז תגידו מה.

משה גפני: אתם בעלי הבית, תגידו מה אתם רוצים.

משה גפני: אתם רוצים עוד משהו בחוק הזה?

נעה בן-שבת: רק אם נחדד, אתה התכוונת לחיילים בלבד?

נעה בן-שבת: חיילים ששירתו בצבא בלבד?

אסי מסינג: אני כתבתי את המונחים שקיימים בחוק קליטת חיילים משוחררים, של שירות סדיר.

אסי מסינג: חייל שסיים את שירותו הסדיר.

נעה בן-שבת: בסדר גמור, כל מה שנכנס בתוך שירות סדיר.

אסי מסינג: כן.

בצלאל סמוטריץ': אני רוצה להבין האם שירות לאומי ואזרחי נמצא שם או לא?

משה ארבל: היועצת המשפטית אמרה שכן.

משה ארבל: זה נקרא שירות סדיר, גם כשמדובר בשירות לאומי ואזרחי.

משה גפני: טמקין, לאן אתה הולך?

קטי קטרין שטרית: סמוטריץ', השר לא עושה איפה ואיפה.

קטי קטרין שטרית: הוא חשב על כל המשרתים.

קטי קטרין שטרית: לא, לא צריך להגיד על שירות לאומי.

קטי קטרין שטרית: שירות לאומי חשובים לנו יותר.

משה ארבל: אולי כדאי שמיקי מכלוף זוהר ייכנס להחמיא לשר פעם נוספת בפניו.

קטי קטרין שטרית: שירות האזרחי, שכולם תוקפים את החרדים שלא עושים שירות אזרחי, כל הכבוד להם.

עודד פורר: משה, אתה יכול לשבח את ישראל ביתנו שדרשה את התיקון הזה.

משה גפני: תגידו לי מתי אתם מסיימים את הדיאלוג הזה, שאני אדע מתי אני ממשיך את הישיבה.

קטי קטרין שטרית: תאמין לי, זה דיאלוג חשוב.

קטי קטרין שטרית: הרב גפני, אני רוצה להסביר לך דבר אחד.

קטי קטרין שטרית: הגיע הזמן במדינה לכבד את אותם אנשים שעושים שירות אזרחי.

קטי קטרין שטרית: אין הבדל בין מי שעושה שירות אזרחי לשירות אחר.

קטי קטרין שטרית: כל מי שמשרת את המדינה הזאת.

ישראל כץ: קטי, את צודקת.

ישראל כץ: אנחנו נכניס גם את מי שמשרת בשירות לאומי ואזרחי לתוך החיילים המשוחררים.

משה גפני: היועצת המשפטית אמרה שזה כלול בחוק החיילים המשוחררים.

משה גפני: השר מסכים לזה.

ישראל כץ: כל מה שמופיע בכל חוק אתה מביא לכאן להחלטות?

ישראל כץ: לא הבנתי.

משה גפני: אומר שר האוצר שמה שביקשתם – מקובל.

ישראל כץ: גם השירות הלאומי והאזרחי.

משה גפני: אדוני שר האוצר, אתה נעתרת לבקשתה של חברת הכנסת קטי שטרית ועוד חברים.

קטי קטרין שטרית: האמן לי, הוא מבין מה זה שירות.

קטי קטרין שטרית: הוא שירת את המדינה הזאת, הוא משרת את המדינה הזאת הרבה זמן.

ישראל כץ: קטי, אנחנו מודים לך על חידוד העניין.

ישראל כץ: כרגיל, מי שפותר את כל הבעיות זה היועץ המשפטי אסי.

ישראל כץ: בסוף הוא מספק את הסחורה.

עודד פורר: אדוני השר, אתה תלמד שהוא מייצר את הבעיה ואז פותר אותה.

ישראל כץ: אני חייב לציין שאני מאוד הושפעתי והתרשמתי מהדברים של חבר הכנסת שלמה קרעי, שהוא כרגיל מתמטיקאי ומביא את הדברים לגבי כל הילדים.

אחמד טיבי: לקרוא למיקי זוהר.

ישראל כץ: ומאוד השתכנעתי לא לקפח את שאר הילדים.

ישראל כץ: אני מדבר ברצינות.

ישראל כץ: זה למעלה מ-400,000 ילדים ולכן החלטנו על זה.

שלמה קרעי: תודה רבה אדוני השר.

משה גפני: יישר כוח.

ישראל כץ: איך אמרתי?

ישראל כץ: אני בא לדיון בלב פתוח ובנפש חפצה.

משה גפני: בבקשה, משרד האוצר.

יעל לינדנברג: אנחנו מציעים לבצע תיקון בחוק מיסוי מקרקעין.

שלמה קרעי: אני מברך אותך, אדוני השר, על הדבר הזה.

שלמה קרעי: בהחלט חשוב שכל ילדי ישראל נמצאים.

שלמה קרעי: אנחנו עם ישראל מעודד ילודה, מעודד משפחות ברוכות ילדים וזה היה חשוב מאוד.

שלמה קרעי: יש לזה גם איזון כלכלי נכון כי הארבעה הראשונים כוללים את העלויות הקבועות של התא המשפחתי, והיתר מקבלים את אותו סכום אחיד ללא שום הגבלה.

שלמה קרעי: יישר כוח.

אחמד טיבי: יש כאן עוד חבר כנסת מהליכוד, נא לתת לו הזדמנות – אופיר כץ.

ישראל כץ: אני אודה לו בסוף על כך שהוא נושא בנטל על שכמו.

ישראל כץ: גם לקרן ברק שאיננה ולאחרים, שהתייצבו לא למילואים אלא לשירות סדיר.

אחמד טיבי: נא לקרוא לקרן.

משה גפני: כן, בבקשה.

יעל לינדנברג: אנחנו מציעים לבצע תיקון בחוק מיסוי מקרקעין, כך שיוקדם מועד פקיעת הוראת השעה של מס הרכישה, קרי להחזיר את שיעורי המיסוי של מס הרכישה לשיעורים שהיו בשנת 2015.

יעל לינדנברג: הסיבה לכך שאנחנו מוצאים דחיפות לבצע את השינוי הזה בתקופה זו, היא מכיוון שאנחנו רואים ירידה בהיקף העסקאות בשוק, במיוחד בתקופת הקורונה.

יעל לינדנברג: אנחנו כבר לא בתקופה שהייתה אז, כשהעלייה ברמת המחירים הייתה אסטרונומית ובלתי נשלטת.

יעל לינדנברג: אנחנו בתקופה אחרת ולכן אנחנו חושבים שכרגע זה המועד הנכון.

משה גפני: איפה הנוסח?

משה גפני: אנחנו לא מכירים את זה בכלל.

ישראל כץ: הנוסח נשלח לוועדה כבר לפני ימים.

יעל לינדנברג: הנוסח הופץ ונמצא באתר הוועדה.

אסי מסינג: הנוסח נמצא אצל הייעוץ המשפטי של הוועדה.

משה גפני: יש לך את זה פה?

משה גפני: אני מבקש שתעביר את זה.

אסי מסינג: כן, יש לי.

משה גפני: איך זה קשור לחוק?

בצלאל סמוטריץ': לפני החוק, למה זה נכון?

בצלאל סמוטריץ': הרי הרפורמה במס הרכישה רלוונטית למשקיעים.

בצלאל סמוטריץ': את רוצה להציף את השוק במשקיעים עכשיו, שיעלו את המחיר לזוגות הצעירים שאין להם דירה?

בצלאל סמוטריץ': הרי לדירה ראשונה עד 1.8 מיליון אין בכלל מס רכישה.

יעל לינדנברג: אתה רואה שהיקף העסקאות בענף הנדל"ן היום יורד בצורה משמעותית.

בצלאל סמוטריץ': למה זה נורא?

בצלאל סמוטריץ': תהיה ירידת מחירים.

יעל לינדנברג: זה דבר שעלול לפגוע מאוד ביכולת של המשק לייצר צמיחה.

יעל לינדנברג: מדובר בענף שהתרומה שלו לתוצר מאוד משמעותית, ואתה לא רוצה לגרום למצב - - -

בצלאל סמוטריץ': מה שאת בעצם אומרת מוכיח את הטענה כנגד מדינת ישראל לאורך כל השנים, שכאילו מנסים להוריד את יוקר הדיור, אבל בעצם כולם רוצים להעלות את יוקר הדיור כי זה הקטר הכי משמעותי לצמיחה במשק.

משה גפני: תודה רבה.

משה גפני: בצלאל, מספיק.

משה גפני: די כבר.

משה גפני: אדוני השר, בבקשה.

ישראל כץ: ברשותכם, גם אני לא שאלתי על כל סעיף איך הוא קשור.

ישראל כץ: בסוף הכול קשור כדי לסייע לציבור.

ישראל כץ: תוך כדי הדיון אתם שכנעתם.

ישראל כץ: באתי לכאן בלי שהייתה הידברות קודם גם לגבי הילדים וגם לגבי דברים אחרים כמו חיילים משוחררים.

ישראל כץ: עכשיו שכנעתם לגבי השירות הלאומי והשירות האזרחי ולגבי עוד דברים.

ישראל כץ: אנחנו נמצאים במצב שבאה הממשלה ורוצה להוריד את מס הרכישה.

ישראל כץ: להוריד מס.

ישראל כץ: אנחנו מוותרים על הכנסות כדי להאיץ כרגע תחום מאוד חשוב, שזה תחום הדיור.

ישראל כץ: יש לו משמעות בבנייה, יש לו משמעות בקנייה ויש לו משמעות בשכר דירה.

ישראל כץ: ברגע שתרד העלות של רכישת דירה שנייה בכל הארץ, באופן טבעי יהיו דירות להשכיר לאותם אלה שאנחנו רוצים לעזור להם עכשיו במענקים, בהלוואות ובתחומים אחרים.

ישראל כץ: מבין החוקים זה התאים גם לחוק הקודם.

ישראל כץ: בסופו של דבר, סוגיית החוק הקודם הושלמה ולכן זה גם מתאים כאן.

ישראל כץ: אם אנחנו מדברים על מעון, על מזון ועל מרפא, זה הבית.

ישראל כץ: אני כשר אוצר לכאורה מוותר על הכנסות ישירות.

ישראל כץ: בצלאל, רק שתדע, שיש הרבה יהודים מהעולם – שאני לא ארגיז את אחמד, אבל זאת האמת – ששוקלים עלייה ורוצים לקנות בתים.

ישראל כץ: הדבר הזה יכול לעודד אותם.

ישראל כץ: גם במגזר הערבי וגם בכל הארץ יש הרבה שרוצים ושוקלים לקנות בתים.

ישראל כץ: אני חייב להניע את הענף הזה.

בצלאל סמוטריץ': אדוני השר, אני איתך.

בצלאל סמוטריץ': אם תוריד את המס גם בארצות ערב כדי שערבים ייקנו שם והיהודים מהעולם ייקנו פה, אני הולך איתך.

ישראל כץ: שנייה, שנייה.

ישראל כץ: א', ברגע שזה מתאפשר חוקית זה בסדר.

ישראל כץ: למדנו: נותנים לך – קח; מרביצים לך – ברח.

בצלאל סמוטריץ': השיקול של העלייה קנה אותי.

ישראל כץ: זה לא רק עלייה, זה גם לזוגות צעירים.

מיקי לוי: אדוני השר, אני הייתי מהמתנגדים המרכזיים להעלאת מס הרכישה.

מיקי לוי: חברים, זה תקע את כל משק הבנייה.

מיקי לוי: יש פער עצום באפשרויות של סטודנטים וזוגות צעירים לשכור דירה, במיוחד במרכז.

מיקי לוי: זהו מהלך מבורך.

מיקי לוי: אני מברך אותך ומבקש מכולכם לא לעשות בעיות.

מיקי לוי: זה לטובת המשק, זה יניע את גלגלי הבנייה מחדש.

ישראל כץ: אני יכול להגיד לך שצדקת, גם לאור הנתונים הכספיים.

ישראל כץ: זה רק הוריד את ההכנסות.

עודד פורר: ישראל, יש לך תמיכה גם של האופוזיציה.

אנטאנס שחאדה: אם אנחנו כבר באווירה חיובית, אדוני השר, יש עוד תקציבים שתקועים ב-922, במיוחד במשרד הבינוי והשיכון, שחוסם פרויקטים של בינוי ביישובים הערביים.

אנטאנס שחאדה: אולי תזרזו גם את זה.

אנטאנס שחאדה: זה הסרת חסמים.

ישראל כץ: אני בעד בנייה בכל מקום.

אנטאנס שחאדה: זה לא עלות תקציבית.

אנטאנס שחאדה: זה הסרת חסמים במשרד הבינוי והשיכון ליישובים הערביים.

ישראל כץ: אני מוכרח לומר שחבר הכנסת טיבי פנה אליי בסוגיות האלה, ובלי קשר לוויכוחים אידאולוגיים שקיימים, בנושא האזרחי הדלת פתוחה.

ישראל כץ: זה היה בתשתיות ונדמה לי שהכביש בטייבה הוא באמצע העבודות עכשיו.

ישראל כץ: מקום המדינה לא עשו.

ישראל כץ: לא רק מקום המדינה, גם בימי הטורקים והאנגלים לא עשו כביש בטייבה.

ישראל כץ: אנחנו עושים בכל המקומות ואני בעד לבנות בכל המקומות ולהשכיר דירות בכל המקומות.

ישראל כץ: זאת המגמה עכשיו.

אנטאנס שחאדה: יש תוכניות קיימות ומאושרות, כבוד השר.

אנטאנס שחאדה: צריך להסיר רק כמה חסמים.

ישראל כץ: יש דברים שלא קשורים לישיבות החקיקה.

ישראל כץ: אתם מוזמנים לבוא ולדון על הדברים האלה.

ישראל כץ: היו גם דוגמאות של נצרת ושל מקומות אחרים.

ישראל כץ: אסי, הנוסח קיים?

ישראל כץ: הרי הוא מזמן בוועדה.

ישראל כץ: אני אישית פניתי אליך, היושב-ראש.

אייל לב ארי: הנוסח הזה, שאלנו היום בבוקר מה הקשר שלו לנושא הקורונה, מה הזיקה שלו.

אייל לב ארי: אני רוצה לציין בפני אדוני שגם הגופים הרלוונטיים לא יודעים ולא הוזמנו להביע את עמדתם בקשר לנוסח הזה.

ישראל כץ: אין מי שמתנגד לזה מהגופים הרלוונטיים.

אייל לב ארי: אנחנו רוצים לקבל על זה פרטים.

אייל לב ארי: לטעמנו זה נושא חדש.

ישראל כץ: מבחינתי, כל החוק הוא נושא חדש.

ישראל כץ: נביא את הכול לוועדה לנושא חדש.

אחמד טיבי: אז מה שאמרנו – נכון.

ישראל כץ: זה חדש, ההוא חדש.

ישראל כץ: הילדים הנוספים זה סופר-חדש.

מיקי לוי: אם אתה מתעקש על נושא חדש, בואו נלך, נצביע ונחזור.

בצלאל סמוטריץ': היועץ המשפטי לא יכול לטעון טענת נושא חדש.

בצלאל סמוטריץ': רק חברי כנסת יכולים.

ישראל כץ: כל הנושאים שעלו הם לא חדשים?

בצלאל סמוטריץ': יש פריבילגיה אחת ששמורה לנו ולא לכם, וזה להטריל את הכנסת.

ישראל כץ: אני אענה באופן ענייני על קביעה, שאני מקווה שהיא גם עניינית.

ישראל כץ: כל הגופים הרלוונטיים, אני כשר אוצר מקיים איתם דיונים בתחום הזה כבר מכניסתי.

ישראל כץ: גם עם משרד השיכון ועם כל הגורמים אנחנו מקיימים פגישות, על מנת לראות איך מניעים ומאיצים את המשק.

ישראל כץ: כל הדברים מבחינתנו כרוכים אחד בשני.

ישראל כץ: אנחנו באים לסייע לציבור.

ישראל כץ: לא הבאתי עכשיו את חוקי ההסדרים.

ישראל כץ: הבאתי דבר אחד שאגב, הוא עומד להסתיים בסוף השנה, אבל בגלל שזה כבר נודע בציבור, נעצרה רכישת הבתים.

ישראל כץ: כולם מחכים ולכן, אנחנו באים ואפילו לא מקדימים את המאוחר.

ישראל כץ: זה עומד להתבטל בסוף השנה.

ישראל כץ: זאת הייתה הוראת שעה לזמן מסוים ולכן אני חושב שתוך כדי סיוע לציבור, אפשר להביא גם את זה.

ישראל כץ: זה לא נושא על כל מדיניות השיכון בציבור, על כל המדיניות הכלכלית בישראל.

ישראל כץ: עלו כאן הרבה נושאים שאפשר להגדיר אותם כחדשים, והייתה הסכמה לקדם את כל הדברים כדי לסייע בלי הבדלים.

ישראל כץ: הדבר הזה הוא נדבך בתחום זה.

ישראל כץ: ציינתי גם עלייה, אבל גם צעירים.

ישראל כץ: זה מייד יקל עליהם.

ישראל כץ: יהיה כאן איתות להורדת מחירי השכירות, כך אנחנו מקווים, בתהליך, כדי שיוכלו לשכור דירות בכל המקומות.

ישראל כץ: זה חלק מהסיוע שאנחנו רוצים לתת, ואני חושב שזה קשור לקורונה.

ישראל כץ: זה קשור לקורונה ועוד איך, גם בהשפעה של הקורונה על מצב הבנייה – התחלות הבנייה הצטמצמו מאוד; גם רכישת הבתים הצטמצמה מאוד; מכירת דירות הצטמצמה מאוד.

ישראל כץ: לכן, אנחנו הצענו להכניס את זה.

ישראל כץ: פנינו לקראת תחילת הדיונים ואני חושב שזה לא שונה מנושאים אחרים.

ישראל כץ: אם זה נושא חדש, אז כל מה שמעל שלושה ילדים, גם חדש.

ישראל כץ: וגם השירות הלאומי והאזרחי והחיילים המשוחררים.

ישראל כץ: הכול חדש.

קטי קטרין שטרית: ישראל, אפילו יש עתיד אומרים שהם מסכימים פה אחד.

ישראל כץ: נכון, יש כאן הסכמה, אדוני היושב-ראש.

אנטאנס שחאדה: רק אנחנו מתנגדים?

קטי קטרין שטרית: הוא דיבר איתי, אני לא יודעת.

ישראל כץ: זה פה אחד בענף, כולם מחכים לזה.

עאידה תומא סלימאן: מה זה שייך עכשיו לנושאים שלנו?

עאידה תומא סלימאן: מה זה שייך לחוק?

אנטאנס שחאדה: השר אמר שזה נושא חדש, זה נושא חדש.

אנטאנס שחאדה: כבוד השר, אנחנו מסכימים איתך, זה נושא חדש.

קטי קטרין שטרית: הם הוסיפו את כל הילדים, לאו דווקא שלושה-ארבעה.

עאידה תומא סלימאן: מה מס רכישה שייך לחוק?

אנטאנס שחאדה: זה לא הופיע בממשלתי, לא הופיע בטרומית.

עאידה תומא סלימאן: מה זה שייך?

קטי קטרין שטרית: חשבתי שהיא מדברת על המענקים לילדים.

עאידה תומא סלימאן: תגלו לנו מה העסקה.

קטי קטרין שטרית: עאידה, את מדברת על המענקים לילדים?

עאידה תומא סלימאן: למה צריך להביא את זה עכשיו?

משה גפני: רבותיי, הלשכה המשפטית היא גוף עצמאי ואני צריך לשמוע לו והכול בסדר.

משה גפני: אני ביקשתי שידברו, אולי יגיעו להסכמה.

משה גפני: אם לא מגיעים להסכמה, אנחנו נצטרך ללכת לוועדת הכנסת.

משה גפני: חבר הכנסת טיבי ביקש נושא חדש, ואנחנו נלך גם על זה לוועדת הכנסת ונצביע שזה לא נושא חדש או שזה כן נושא חדש.

משה גפני: מה שנצביע.

משה גפני: אני רק מבקש שתדברו ותנסו להגיע להסכמה.

ישראל כץ: נלך על כל הנושאים.

ישראל כץ: מילד שלישי ומעלה – נושא חדש.

משה גפני: בסדר.

משה גפני: אתה טוען גם על זה נושא חדש?

משה גפני: בסדר, יופי.

משה גפני: נו, מה?

משה גפני: צריך להצביע, מה אתה רוצה שאני אעשה?

ישראל כץ: לעבוד לפי החוק.

משה גפני: החוק מאפשר להגיד "נושא חדש" וכדי לפתור את זה צריך ללכת לוועדת הכנסת, ולהצביע נגד.

עאידה תומא סלימאן: במיוחד אם זה נושא חדש.

משה גפני: אתה לא קורא את המפה.

ישראל כץ: יש הרבה נושאים חדשים.

ישראל כץ: באנו לגבש הסכמה.

משה גפני: ישראל, בסדר.

ישראל כץ: הוא שאל מה עמדת גורמים אחרים.

ישראל כץ: כל הענף בעד, ואני הצד הנותן.

ישראל כץ: אני הגורמים, אין גורם אחר.

משה גפני: בסדר.

משה גפני: אסי, אתה יכול להגיד לנו לגבי הטענה של נושא חדש?

אסי מסינג: נושא חדש זה עניין פרוצדורלי, כמובן.

משה גפני: בסדר.

משה גפני: את זה אמרתי כבר.

אסי מסינג: כזכור, יש פה שורה של נושאים שעלו, כמו שהשר תיאר, אגב הדיון מהבוקר, והם לא היו בנוסח המקורי.

אסי מסינג: חלקם קשורים יותר, חלקם קשורים פחות.

אסי מסינג: הוסכם בסוף להניח אותם והוסבר כאן בהרחבה שמדובר, בסופו של דבר, בהוראת שעה שפוקעת בסוף השנה.

אסי מסינג: המשמעות של המשך הוראת השעה, היא שהיא עצרה את המשך הרכישה של הדירות.

אסי מסינג: מה שמוצע כעת זה להוריד את חוסר הוודאות.

אסי מסינג: מטיבם של הורדת חוסר ודאות ומסים, שהם צריכים להיות בצורה מהירה.

אסי מסינג: העניין הזה מובא בפני הוועדה להקדים את המועד של הרכישה.

אסי מסינג: זה הנושא.

אסי מסינג: האכסניה, האם זה נמצא בתיקון עקיף במסגרת החוק שקיים?

אסי מסינג: אני חושב שזה דבר שבוודאי אפשר לעשות אותו.

אסי מסינג: אין מניעה מלחוקק אותו.

אסי מסינג: ההסברים הובאו ובוודאי הלשכה המשפטית לא יכולה לטעון נושא חדש.

אסי מסינג: זה טיעון שמי שצריך לטעון אותו הם חברי הכנסת.

אסי מסינג: זה לא טיעון של הייעוץ המשפטי.

משה גפני: הלשכה המשפטית יכולה לטעון נושא חדש.

משה גפני: זאת שאלה פרוצדורלית.

משה גפני: כך כתוב בתקנון.

אסי מסינג: אני לא מכיר שיש מעמד ללשכה המשפטית לטעון נושא חדש.

בצלאל סמוטריץ': אני רוצה להשיב ליועץ המשפטי.

משה גפני: אל תשיב לאף אחד.

משה גפני: תן לי קודם לסיים פה.

משה גפני: אני בבעיה אחרת ממה שאתה הולך לעשות לי עכשיו.

קטי קטרין שטרית: למה מעלים את זה עכשיו?

קטי קטרין שטרית: היה צריך להעלות את זה בבוקר.

משה גפני: אייל, בבקשה.

אייל לב ארי: אני רוצה לתת תשובה לכמה עניינים.

אייל לב ארי: ראשית, לגבי נושא חדש – אכן, טענה של נושא חדש יכולה להיטען על ידי חבר כנסת, שר או סגן שר בענייני משרדו.

אייל לב ארי: עם זאת, אין מניעה שהייעוץ המשפטי יאיר את עיני חברי הכנסת, שהנושא שנדון אכן נכנס לגדרי הנושא החדש, לפי תקנון הכנסת.

ישראל כץ: האם יש כאן מישהו שטוען שהנושא הזה הוא חדש?

אייל לב ארי: נושא חדש הוא בעצם תיקון להצעת החוק, שלא ממין העניין.

אייל לב ארי: לכן, נושא מס הרכישה לא הוסבר לנו כיצד הוא קשור ומה הזיקה.

אייל לב ארי: ביקשנו את התשובה מהבוקר, כולל גם התייחסות של משרד המשפטים.

אייל לב ארי: גם לעניין נושא חדש, גם לגבי גני האירועים הייתה טענה מצד משרד האוצר שזה נושא חדש, למרות שבמקרה הזה הוא לא היה נושא חדש כי הוא נבע מהמענקים ומההוצאות הקבועות שרצו לתת לעוסקים שונים.

אייל לב ארי: חלק מהעוסקים השונים הם גם בעלי האולמות ולכן, לא יכול היה להיטען במקרה הזה נושא חדש.

אייל לב ארי: לגבי מס רכישה, אמרתי שלא התקיים בוועדה דיון מבחינת הלשכות המקצועיות, מבחינת הציבור לגבי המשמעות של הפחתת מס רכישה למשקיעים, אם אני מבין נכון.

אייל לב ארי: בעצם, זאת משמעות התיקון לפי מה שהבנתי.

אייל לב ארי: זה לא מס רכישה לדירה יחידה.

אייל לב ארי: אני גם רוצה לדעת אם משרד המשפטים לא חושב שצריך שזה ייעשה במסגרת הליך חקיקה רגיל.

אייל לב ארי: תגידו לי מה העמדה שלכם, כי זה לא פחות צרכני מגני האירועים.

משה גפני: תודה, אייל.

משה גפני: תשובה, משרד המשפטים.

שרית פלבר: אני רק רוצה להוסיף על מה שאמרו השר והיועץ המשפטי לאוצר, בניגוד לנושא שעלה כאן הבוקר ואני מבינה שמנסים לקשר בין הדברים, פה מדובר בבקשה להקדים הוראה שממילא הכנסת קבעה שהיא אמורה לפקוע.

שרית פלבר: אנחנו לא משנים איזשהם הסדרים רחבים במשק בלי לבחון אותם, כפי שהוצע בנושא אחר.

שרית פלבר: הנושא שנדון עכשיו, כן נעשה דיון ממשלתי לגביו.

שרית פלבר: אנחנו מכירים אותו, לפחות ברמה המשפטית לא מהבוקר או מאתמול בערב.

שרית פלבר: אלה שני הבדלים משמעותיים.

שרית פלבר: אני מצטרפת למה שאמר היועץ המשפטי לאוצר, שבנושא הזה, ככל שהנושא תלוי ועומד באוויר, יש לו השלכות רחבות על המשק ועל איך שהוא מתנהל.

משה גפני: מה עמדתכם?

שרית פלבר: אפשר היה לעשות את זה אחרת, אבל אי אפשר להגיד שלא ניתן לעשות אותו, ואי אפשר להגיד שהנימוקים שאנחנו מביאים כאן כרגע הם לא בעלי משמעות.

משה גפני: בסדר, הוויכוח ברור וצריך להכריע בו.

בצלאל סמוטריץ': אפשר לתת שני נימוקים למה זה קשור לחוק הזה?

משה גפני: כן, בבקשה.

בצלאל סמוטריץ': קודם כל, החוק הזה נועד לעזור לאזרחי ישראל לעבור את משבר הקורונה ויש שתי דרכים לעזור: 1.

בצלאל סמוטריץ': לתת כסף.

בצלאל סמוטריץ': 2.

בצלאל סמוטריץ': להוריד הוצאות.

בצלאל סמוטריץ': ברגע שמפחיתים מסים, זה צד שני של אותו מטבע שמסייע לאזרחי ישראל.

בצלאל סמוטריץ': שנית, אנחנו פורצים עכשיו את מסגרת התקציב ב-6.7, כמיליארד שקל בערך, אדוני השר, כדי לממן את החוק הזה?

בצלאל סמוטריץ': אומר לנו שר האוצר שאנחנו בהאטה בשוק הדיור והתוצאה היא ירידה בהכנסות המדינה.

בצלאל סמוטריץ': מאיפה נשלם את ה-6.7 מיליארד שקלים האלה?

בצלאל סמוטריץ': אומר שר האוצר: אני צריך מקורות תקציביים, ואחד המקורות שלי הוא להזניק את שוק הדיור.

בצלאל סמוטריץ': התוצאה תהיה הגדלה בהכנסות המדינה ממיסוי, כדי שיהיה מאיפה לשלם את זה.

בצלאל סמוטריץ': זה סופר-קשור לחוק.

עאידה תומא סלימאן: מתי הצטרפת לקואליציה?

שלמה קרעי: אני מחזק את סמוטריץ'.

עאידה תומא סלימאן: למה החוק הזה לא הוצע קודם?

בצלאל סמוטריץ': אדוני השר, יש לי עוד נימוק.

בצלאל סמוטריץ': ברגע שהחלטנו להגדיל גם לילדים, מעבר לילד השלישי את המענק, המדינה הערכית מעודדת ילודה, אנשים צריכים לשפר דיור ולקנות בתים יותר גדולים וצריך לתת להם הטבות מס.

ינון אזולאי: עוד נימוק, יש כאלה שלא נכנסים לפה כי הם מרוויחים 650,000 שקל בשנה.

בצלאל סמוטריץ': זה בהחלט קשור לחלוטין, ואני לא רואה שום נימוק משפטי שיכול למנוע מלהכניס את זה.

אוסאמה סעדי: איפה הדוגמה האישית?

אוסאמה סעדי: בואו נוותר כולנו.

אוסאמה סעדי: לא שמעתי תשובות.

אוסאמה סעדי: כולם מדברים גבוהה-גבוהה, אבל ברגע שזה מגיע - - -

קטי קטרין שטרית: אוסמה, אני כבר ויתרתי על 20%.

קטי קטרין שטרית: ויתרת?

אוסאמה סעדי: אני תורם כל חודש 20%.

אוסאמה סעדי: למי לוותר?

אוסאמה סעדי: להתנחלויות?

עאידה תומא סלימאן: למה לוותר?

עאידה תומא סלימאן: לתת לאלה שצריכים.

אוסאמה סעדי: את מחזירה את זה למשרד האוצר.

עאידה תומא סלימאן: אנחנו נחליט לאן הכסף שלנו ילך.

בצלאל סמוטריץ': אני מבקש להציע עוד נימוק למה זה מאוד קשור לחוק.

בצלאל סמוטריץ': חשוב מאוד לפרוטוקול.

משה גפני: היו שני נימוקים חזקים שלך.

בצלאל סמוטריץ': אני רוצה שלישי.

משה גפני: לא צריך שלישי.

בצלאל סמוטריץ': זה חשוב לפרוטוקול.

משה גפני: אני מבקש לשבח את ראש הממשלה, את שר האוצר.

אחמד טיבי: זה נושא חדש.

משה גפני: אני רוצה לשבח את ראש הממשלה ואת שר האוצר, כל מי שתרם לעניין הזה.

משה גפני: ואני רוצה לשבח את עודד פורר לגבי הנושא של החיילים המשוחררים.

משה גפני: הינה, אמרתי?

עודד פורר: לפי ההסכם הקואליציוני, בכל פעם שאתה מזכיר את ראש הממשלה, אתה צריך להגיד: ואת ראש הממשלה החליפי.

משה גפני: אם ההסכם הקואליציוני היה מחייב.

משה גפני: רבותיי, אני רוצה לשבח את חבר הכנסת אחמד טיבי, שבאמת עבדנו יחד בעניין הזה כל הזמן.

משה גפני: אתה יכול להגיד את זה לציבור, שהתרומה שלך בעניין הייתה תרומה רבה.

משה גפני: אני רוצה לשבח את חבר הכנסת מיקי זוהר ואת שלמה קרעי.

משה גפני: אני מבקש שאנחנו נעבור להצבעות.

נעה בן-שבת: יש לנו נושא חדש על החיילים המשוחררים והסתייגויות.

עודד פורר: אתם לא מתביישים?

עאידה תומא סלימאן: לא.

עודד פורר: בושה וחרפה.

עודד פורר: החבר'ה האלה שומרים עליכם.

עודד פורר: רק לקחת, רק לקחת.

משה גפני: בבקשה, הסתייגויות.

נעה בן-שבת: יש לנו הסתייגויות קודמות של הרשימה המשותפת.

נעה בן-שבת: הסתייגות אחת כבר לא רלוונטית לגבי מספר הילדים.

נעה בן-שבת: הסתייגות אחרת, בסעיף 4א, אחרי תת פסקה 5, יתווספו הפסקאות הבאות: 6.

נעה בן-שבת: "מי שמקבל דמי אבטלה.

נעה בן-שבת: מי שמקבל מענק סיוע לעצמאי ולשכיר ובעל שליטה לשם סיוע להתמודדות עם נגיף הקורונה.

נעה בן-שבת: " הם מבקשים גם להם לתת את הקצבה המוגדלת.

נעה בן-שבת: את התוספת.

נעה בן-שבת: זאת ההסתייגות.

משה גפני: מי בעד ומי נגד ההסתייגות, ירים את ידו.

משה גפני: ההסתייגות לא אושרה.

אוסאמה סעדי: רוויזיה.

משה גפני: רוויזיה.

בצלאל סמוטריץ': אני מבקש שאם הוא לא מושך את הבקשה לנושא חדש, אנחנו נכפיל את המענק לחיילים משוחררים ל-1,000 שקלים.

אוסאמה סעדי: מה זה קשור לחוק הזה?

עודד פורר: זה קשור שהחבר'ה האלה לא קיבלו שום דבר.

עודד פורר: שום סיוע.

עודד פורר: פעם אחת החיילים מקבלים סיוע, וגם זה לא נאה לך.

עודד פורר: אתה לא מתבייש.

אוסאמה סעדי: אתה לא מתבייש.

עודד פורר: הם טובים מספיק בשביל לשמור עליך, הם לא מספיק טובים בשביל לקבל 500 שקל.

עודד פורר: תתבייש לך.

עודד פורר: תגיד תודה.

עודד פורר: אתה הסוחט.

אוסאמה סעדי: אתה כאן סחטן.

אוסאמה סעדי: אתה הסחטן.

משה גפני: אוסמה, אוסמה, אני קורא לך לסדר פעם ראשונה.

משה גפני: עודד, אני קורא לך לסדר פעם ראשונה.

משה גפני: אני אוציא אתכם.

עודד פורר: תתבייש לך.

אוסאמה סעדי: אתה תתבייש.

עודד פורר: של נעליך כשאתה מדבר על חיילי צה"ל.

עודד פורר: תתבייש לך.

אוסאמה סעדי: אף אחד לא עושה לי טובה.

עודד פורר: תתבייש לך, מי אתה בכלל?

עודד פורר: מי אתה בכלל?

אוסאמה סעדי: מי אתה בכלל?

עודד פורר: הם שומרים עליך.

עודד פורר: תתבייש.

משה גפני: עודד, אני קורא לך לסדר פעם שנייה.

משה גפני: אוסמה, מספיק.

עודד פורר: של נעליך כשאתה מדבר על חיילי צה"ל.

עודד פורר: חצוף.

אוסאמה סעדי: אתה חצוף.

משה גפני: עודד, מספיק.

משה גפני: קראתי לך לסדר פעם שנייה.

משה גפני: מספיק.

עודד פורר: לא יכפישו פה את חיילי צה"ל, וזה יעבור לסדר-היום.

אופיר כץ: כל שקל שמגיע לחיילי צה"ל, סופר מבורך.

אוסאמה סעדי: למה לא הכנסתם את זה בחוק - - - זה לא היה בחוק המקורי.

אופיר כץ: אני מסכים איתך.

שלמה קרעי: אופיר - - - להשתמש בחיילי צה"ל כדי לתקוף את החרדים.

שלמה קרעי: זה מה שאתה עושה.

שלמה קרעי: אתם משתמשים בחיילי צה"ל רק כשאתם רוצים לתקוף את החרדים.

שלמה קרעי: רק כשנותנים משהו לילד חרדי, אתה נזכר בחיילי צה"ל.

שלמה קרעי: - - - תתביישו כולכם.

שלמה קרעי: אתם מגן על חיילי צה"ל?

שלמה קרעי: שנאת ישראל יש לכם.

עודד פורר: הצטרפת אל אוסמה סעדי, כל הכבוד.

אחמד טיבי: האמת היא שאתה בושה לכנסת.

עודד פורר: אתה בושה לכנסת.

עודד פורר: אתה בושה לכנסת.

עודד פורר: תתבייש לך.

עודד פורר: תתבייש לך.

אחמד טיבי: כשיש מענק לילדים - - -

שלמה קרעי: הם משתמשים בחיילי צה"ל כדי לתקוף את החרדים.

שלמה קרעי: זה מה שהם עושים כל הזמן.

שלמה קרעי: מה אתה מגבה אותו, אופיר?

שלמה קרעי: הוא משתמש בחיילי צה"ל רק כדי לתקוף את החרדים.

שלמה קרעי: הוא משתמש בחיילי צה"ל כדי לתקוף את החרדים.

משה גפני: די כבר.

משה גפני: מספיק.

אחמד טיבי: - - - שחיילים הם מול ילדים - - -

קטי קטרין שטרית: החיילים שלנו הם מעל הכול.

משה גפני: טיבי, אני קורא לך לסדר.

עודד פורר: גם הוא יצא וגם אוסמה יצא.

עודד פורר: אני לא יוצא.

עודד פורר: אני לא אצא אם יגררו אותי מפה.

עודד פורר: לא יהיה דבר כזה.

משה גפני: שב.

משה גפני: עודד, שב.

עודד פורר: הוא עומד וצועק חופשי פה.

עודד פורר: מי הוא בכלל?

משה גפני: אתה נגד חיילי צה"ל בגלל שאתה לא נותן להצביע על ההטבה לחיילים.

עודד פורר: מי אתה בכלל?

עודד פורר: מי אתה בכלל?

אחמד טיבי: - - -

משה גפני: הם מתפרנסים מזה.

קטי קטרין שטרית: גם לחיילים נקבל, גם לחיילים.

קטי קטרין שטרית: גם החיילים יקבלו.

עודד פורר: חוצפן.

קטי קטרין שטרית: לא, אל תעמידו את זה ככה.

קטי קטרין שטרית: החיילים שומרים על כולם.

קטי קטרין שטרית: אוי ואבוי, לא להעמיד את זה ככה.

משה גפני: מיותר לגמרי.

קטי קטרין שטרית: אוסמה, אנחנו לא נגד הילדים, לא נגד הילדים.

משה גפני: עם כל הכבוד, היא קוראת הסתייגות.

משה גפני: די.

משה גפני: בבקשה.

בצלאל סמוטריץ': אדוני היושב-ראש, אני רק מקווה שאחרי המופע הזה, אדוני היושב-ראש, אתה תשקול מחדש את שיתוף הפעולה הרומנטי בינך לבין טיבי וחברי הרשימה המשותפת.

משה גפני: מי בעד ההסתייגות ירים את ידו.

אחמד טיבי: עאידה רוצה לנמק.

עאידה תומא סלימאן: אני אפילו לא שמעתי את ההסתייגות.

משה גפני: בסדר.

משה גפני: תקראי שוב.

עאידה תומא סלימאן: אני לא יודעת על מה מדובר.

עאידה תומא סלימאן: זכותי, לא?

משה גפני: כן, בבקשה.

משה גפני: תקריאי עוד פעם.

נעה בן-שבת: בסעיף 4, יימחק סעיף קטן (ג) – זאת הבקשה.

נעה בן-שבת: סעיף קטן (ג) אומר שאם בני הזוג זכאים שניהם לתוספת המענק לפי אחת מהפסקאות 3 עד 5 בסעיף קטן (א), משלמים להם רק תוספת אחת.

נעה בן-שבת: אמרנו שזה לפי בחירתם לפי אותה פסקה.

משה גפני: מצוין.

משה גפני: מי בעד ההסתייגות, ירים את ידו.

משה גפני: ההסתייגות לא אושרה.

משה גפני: ההסתייגות לא התקבלה.

בצלאל סמוטריץ': אחמד, אתה עומד בלי מסכה כדי לירוק על כולנו?

משה גפני: בצלאל, אני אוציא אותך, באמת.

משה גפני: מספיק כבר.

משה גפני: מה זה הדבר הזה?

נעה בן-שבת: היו הסתייגויות של הרשימה המשותפת לגבי הילד הראשון עד הילד הרביעי, החל מ-550 עד 750 שקל.

נעה בן-שבת: אלה אומנם חמש הסתייגויות, אבל אולי תצביעו על כולן כאחת.

משה גפני: בסדר.

משה גפני: מי בעד ההסתייגויות הללו, ירים את ידו.

משה גפני: ההסתייגויות לא אושרו.

משה גפני: ההסתייגויות לא התקבלו.

נעה בן-שבת: לגבי הילד החמישי והלאה יש אפשרויות מסכום של 350 שקלים עד סכום של 500 שקלים.

נעה בן-שבת: גם פה אפשר להצביע על כל ההסתייגויות יחד.

משה גפני: מי בעד ההסתייגויות ומי נגד?

משה גפני: ההסתייגויות לא אושרו.

משה גפני: ההסתייגויות לא התקבלו.

נעה בן-שבת: הסתייגות לסעיף 3 – כל אזרח יקבל בין 800 עד 1,000 שקל.

משה גפני: מי בעד ההסתייגות ומי נגד?

משה גפני: ההסתייגויות לא אושרו.

משה גפני: ההסתייגות לא התקבלה.

נעה בן-שבת: סעיף 4 – ביקשו להוסיף למענק הכפול קצבת שארים.

משה גפני: מי בעד ומי נגד?

משה גפני: ההסתייגויות לא אושרו.

משה גפני: ההסתייגות לא התקבלה.

עאידה תומא סלימאן: לא שומעים כלום.

עאידה תומא סלימאן: אם ככה מתקיימות ההצבעות, כל הכבוד.

עאידה תומא סלימאן: אפשר שהיועצת תקרא יותר בקול?

עאידה תומא סלימאן: אנחנו לא שומעים פה כלום.

משה גפני: בבקשה, יותר בקול ולמיקרופון.

נעה בן-שבת: הסתייגות נוספת – אזרח ותיק מגיל 70 יקבל מענק כפול.

משה גפני: מי בעד ומי נגד?

משה גפני: ההסתייגויות לא אושרו.

משה גפני: ההסתייגות לא התקבלה.

אחמד טיבי: רוויזיה על כל הצבעה שהייתה עד עכשיו.

משה גפני: טוב.

נעה בן-שבת: כבר הצבענו על הנושא של דמי אבטלה.

נעה בן-שבת: זה היה בהסתייגות ועכשיו זה עומד בפני עצמו.

נעה בן-שבת: מי שמקבל דמי אבטלה, מוצע שהוא יקבל מענק כפול.

משה גפני: מי בעד ומי נגד?

משה גפני: ההסתייגויות לא אושרו.

משה גפני: ההסתייגות לא התקבלה.

נעה בן-שבת: יש עוד הסתייגות של הרשימה המשותפת לגבי סעיף 5, שכל עובדי המדינה, לרבות נושאי משרה - - -

אחמד טיבי: דקה, דקה.

אחמד טיבי: אני רוצה להסביר.

אחמד טיבי: אני פונה לכל חברי הכנסת, חברי כנסת, שרים ועובדי מדינה בכירים לא זקוקים למענק הזה.

אחמד טיבי: אני מבקש לאתגר את כולם, ואני בטוח שכולכם מסכימים, להצביע על כך שכולנו מוותרים על התוספת ועל המענק הזה.

משה גפני: תודה רבה.

משה גפני: מי בעד ההסתייגות ומי נגד?

משה גפני: ההסתייגויות לא אושרו.

משה גפני: ההסתייגות לא התקבלה.

אחמד טיבי: רק שהציבור יראה.

אחמד טיבי: רוויזיה.

עאידה תומא סלימאן: למה ההצבעה כל כך מהירה?

עודד פורר: אני כבר תרמתי את הכסף הזה בלי הפופוליזם שלך.

עודד פורר: בשקט.

עודד פורר: ואני מוכן לוותר, אבל לא בהסתייגות שלכם.

עאידה תומא סלימאן: נו, באמת, די עם הפופוליזם?

עאידה תומא סלימאן: מה פופוליזם בזה שמי שמקבל משכורת 44, לא יקבל - - -

נעה בן-שבת: הסתייגות של חבר הכנסת סמוטריץ' לגבי החלוקה בין בני זוג גרושים ופרודים.

משה גפני: עאידה, היא קוראת.

משה גפני: עאידה, מספיק.

משה גפני: עאידה, אני קורא לך לסדר פעם ראשונה.

עאידה תומא סלימאן: תתביישו לכם.

משה גפני: מספיק כבר.

עאידה תומא סלימאן: בני 18 עד 20 עבדו, שילמו - - -

אלכס קושניר: בני 18 עד 20 צריכים לשרת בצה"ל.

משה גפני: עאידה, אני קורא לך לסדר פעם שנייה.

משה גפני: עאידה, אני קורא לך פעם שנייה.

משה גפני: אני מבקש.

אופיר כץ: אדוני היושב-ראש, זה מרגש לשמוע שטיבי מעדיף להעביר את הכסף לקופת האוצר ולא לעמותות בטייבה.

אופיר כץ: מרגש.

משה גפני: יש הסתייגות של בצלאל.

נעה בן-שבת: יש הסתייגות לגבי בני זוג פרודים וגרושים.

נעה בן-שבת: שוב אני אומרת, שחוק הביטוח הלאומי לא נכנס בשום מקרה לא לגבי קצבת ילדים איך מחלקים בין שני בני הזוג.

נעה בן-שבת: אומרים: או שאנחנו משלמים להורה הזה, או שאנחנו משלמים להורה אחר או שיש מקבל קצבה.

נעה בן-שבת: לא נכנסים לחלוקה של הזכאות בין שני ההורים המטפלים.

נעה בן-שבת: אבל כדי לתת לזה מענה, חשבתי להגיד שהוראות הסעיף שאומר שזה ישולם לחשבון הבנק שאליו משולמת קצבת הילדים, לא גורעות מחלוקת הסכום בהסכמים שיש בין ההורים לגבי חלוקת סכום המענק לפי פסק דין או לפי הסכם.

נעה בן-שבת: זה לא גורע מאותם הסכמים.

נעה בן-שבת: זה לא דבר שיוצא מתוך עצמו.

נעה בן-שבת: לא חוק הביטוח הלאומי ייכנס ויגיד איך ההורים מחלקים ביניהם את המענק.

בצלאל סמוטריץ': מחילה, רגע.

משה גפני: לא מתנהל על זה דיון.

משה גפני: אתה רוצה, תגיד, נצביע ונעלה את זה למליאה.

בצלאל סמוטריץ': לא הבנתי.

בצלאל סמוטריץ': היא מכתיבה לי את הנוסח?

בצלאל סמוטריץ': גפני, אל תהיה - - -

משה גפני: מה אתה רוצה שאני אעשה?

משה גפני: לא הבנתי, אתה רוצה את החוק או לא?

בצלאל סמוטריץ': אני רוצה לטייב אותו.

בצלאל סמוטריץ': עם כל הכבוד, היועצת המשפטית מציעה נוסח ואני מבקש לשכנע בנוסח אחר, וגם היא תשתכנע.

משה גפני: בבקשה.

משה גפני: מה אתה מציע?

בצלאל סמוטריץ': אני לא מבקש שחוק הביטוח הלאומי יקבע איך מחלקים את הכסף בין ההורים.

בצלאל סמוטריץ': הקביעה הזאת נקבעה או בהסכם הגירושין ביניהם או בפסק דין של בית משפט או בית דין, שעשה את הסכם הגירושין.

בצלאל סמוטריץ': שם זה נקבע.

בצלאל סמוטריץ': מכיוון שלא מדובר במענק שוטף, שהיה ידוע בעת שקבעו את הסכמי הממון, הוא יתחלק באופן שווה בין ההורים, בהתאם לחלק היחסי שכבר נקבע בהסכם הממון.

בצלאל סמוטריץ': זה לפי החלק היחסי שכל אחד מן ההורים נושא בנטל.

בצלאל סמוטריץ': זה הכול, נורא פשוט.

נעה בן-שבת: אם הסכם הממון קבע שיש חלוקה והיא חלוקה על כל הסכומים, אז הסכם הממון - - -

בצלאל סמוטריץ': לא, אין סכום.

בצלאל סמוטריץ': הסכם הממון לא צפה את זה, גברתי היועצת המשפטית.

בצלאל סמוטריץ': אני מבקש לקבוע שמדינת ישראל נותנת עכשיו מענק והיא נותנת אותו באופן שוויוני.

בצלאל סמוטריץ': ואם יש תא משפחתי, והלוואי על כולנו שהוא אחד - - -

קריאה: למה אתה לא עושה את זה כמו קצבת ילדים?

בצלאל סמוטריץ': לא.

בצלאל סמוטריץ': קצבת ילדים הולכת רק לאימא, אבל זה נלקח בחשבון כשעשו את הסכמי הממון.

בצלאל סמוטריץ': ידעו שיש קצבת ילדים, אז הורידו לאבא מהמזונות.

בצלאל סמוטריץ': על המענק הזה לא ידעו קודם, לא חישבו אותו.

בצלאל סמוטריץ': עכשיו האימא צריכה לקבל והאבא צריך לקבל.

בצלאל סמוטריץ': האבא משלם מזונות לילדים, למה שלא יקבל את המענק?

משה גפני: אתה רוצה שנצביע על זה?

משה גפני: אני אצביע נגד.

בצלאל סמוטריץ': אתה לא תצביע נגד.

משה גפני: אני אצביע נגד.

בצלאל סמוטריץ': בסדר, אבל יהיה רוב.

משה גפני: היועצת המשפטית אומרת שאי אפשר.

בצלאל סמוטריץ': היא לא אומרת שאי אפשר.

משה גפני: מה אתה רוצה, להמשיך את הוויכוח?

בצלאל סמוטריץ': אני רוצה להצביע על ההסתייגות הזאת ואני מקווה שהיא תעבור.

משה גפני: בסדר, נחזור לזה.

משה גפני: בלאו הכי אנחנו צריכים ללכת לוועדת הכנסת.

שלמה קרעי: תן לה לחשוב על זה עוד פעם.

נעה בן-שבת: אני מבינה את ההסתייגות.

נעה בן-שבת: הצעתי נוסח חלופי שרק אומר שלא יגרע.

בצלאל סמוטריץ': אני רק אומר שהנוסח הזה לא עונה.

בצלאל סמוטריץ': צריך לכתוב שהחוק אומנם קובע שזה עובר לחשבון אחד, אבל יהיה קיזוז בין שני ההורים לפי החלק היחסי שלהם.

בצלאל סמוטריץ': גברתי היועצת המשפטית, אם את רוצה אני אראה לך פסק דין ותנסחי לפי הנוסח הזה.

משה גפני: תודה רבה.

משה גפני: תעזבי את זה עכשיו.

משה גפני: אנחנו נצא להצביע בוועדת הכנסת, תדברי איתו.

נעה בן-שבת: אם כך, עדיין לא הצביעו על ההסתייגות הזאת.

נעה בן-שבת: ההסתייגות הבאה, הציעה חברת הכנסת קטי שטרית לגבי הורי אומנה, התשלום של המענק לא - - -

משה גפני: קטי, את נשארת עם ההסתייגות של האומנה או שאת משאירה את זה בלי ההסתייגות?

קטי קטרין שטרית: אני יודעת שהשר יפתור את הבעיה.

קטי קטרין שטרית: לא עכשיו, הוא יפתור אותה.

משה גפני: תודה רבה, אז היא מסירה את ההסתייגות.

נעה בן-שבת: יש לנו הסתייגות של חבר הכנסת קושניר.

נעה בן-שבת: הוא הציע שיהיה מענק כפול למי שהשתחרר בשנה האחרונה.

משה גפני: קושניר, הגיעו להסכמה עם השר.

משה גפני: בסדר, ההסתייגות ירדה.

משה גפני: יש עוד?

נעה בן-שבת: לא.

נעה בן-שבת: יש תיקונים חדשים.

נעה בן-שבת: יש את המתווה של הילדים, וזה לא הסתייגות, והחיילים המשוחררים.

נעה בן-שבת: בנושא התיקון של קצבת הילדים, הוועדה מסכימה על התיקון?

משה גפני: כן, כן.

משה גפני: גם החיילים.

נעה בן-שבת: נושא נוסף זה עדכון הסכומים.

נעה בן-שבת: הובהר לנו על ידי משרד האוצר שצריך לעדכן את המסגרת שקבועה בקופסה פה בסעיף 15.

נעה בן-שבת: השאלה היא לאיזה סכום צריך לתקן אותו.

נעה בן-שבת: לגבי התחילה, מכיוון שהצעת חוק היסוד אושרה כאן ואין חשש שזה לא יעבור, אני מציעה להוריד את סעיף התחילה כי הוא מיותר.

משה גפני: בסדר.

אסי מסינג: אני מבקש בכל זאת להשאיר אותו, אם חוק היסוד לא יעבור.

משה גפני: אם הוא לא יעבור, לא יהיה.

נעה בן-שבת: אז גם את זה תמשכו, נכון?

נעה בן-שבת: אתם תחזרו בכם מההצעה הזאת, נכון?

משה גפני: בשביל מה?

משה גפני: למה אנחנו צריכים לעשות צחוק?

משה גפני: אם חוק היסוד לא יעבור, תמשוך את החוק הזה.

משה גפני: מה השאלה?

משה גפני: אני גם לא אביא אותו, אז על מה הדיבורים?

משה גפני: אוקיי, מה עוד?

נעה בן-שבת: מה עם התיקון במס רכישה?

אסי מסינג: אני אקרא את התיקון.

אסי מסינג: "בחוק מיסוי מקרקעין שבח רכישה, התשכ"ג-1963, להלן – החוק העיקרי, בסעיף 9.

אסי מסינג: 1.

אסי מסינג: בסעיף (ג) בסיפא, במקום "בסעיף קטן זה ובסעיפים קטנים ג(1), ג(1)(א), ג(1)(ב), ג(1)(ג) ו- ג(1)(ה), יבוא: בסעיף קטן זה ובסעיפים קטנים ג(1), ג(1)(א), ג(1)(ב), ג(1)(ג).

אסי מסינג: 2.

אסי מסינג: סעיף קטן ג(1)(ה) – בטל.

אסי מסינג: 3.

אסי מסינג: בסעיף קטן ג(2)(א), ברישא: במקום בסעיפים קטנים ג, ג(1), ג(1)(א), ג(1)(ג), ג(1)(ה), יבוא: בסעיפים קטנים: ג, ג(1), ג(1)(א), ג(1)(ג).

אסי מסינג: (ב), בהגדרה המדד הבסיסי, המילים "לעניין תיאום הסכומים הנקובים בסעיף קטן ג(1)(ה), המדד שפורסם ביום כ"ד בטבת התשע"א, 15 בינואר 2015.

אסי מסינג: 4.

אסי מסינג: בסעיפים קטנים ג(3) ו-ג(4), במקום ג(1)(א), ג(1)(ג), ג(1)(ה), יבוא: ג(1)(א), ג(1)(ג).

אסי מסינג: 2.

אסי מסינג: תחילתו של סעיף 1 ביום פרסומו של חוק זה, והוא יחול על מכירת בניין או חלק ממנו, שהוא דירת מגורים מהיום האמור ואילך.

אסי מסינג: "

גלעד גושר: הסעיף המרכזי הוא פסקה 2, סעיף קטן (ג)(1)(ה) – בטל.

גלעד גושר: זאת הוראת השעה שהייתה אמורה לפקוע בסוף השנה וכל היתר זה התאמות טכניות למחיקת הסעיף הקטן הזה.

גלעד גושר: זה הכול.

אסי מסינג: לעניין חוק המסגרות בסעיף 15, במקום 1.64 זה צריך להיות 1.69.

משה גפני: מאיר שפיגלר, מנכ"ל הביטוח הלאומי, לא עשיתי הפסקה.

משה גפני: שב ליד השולחן, אני רוצה לשאול אותך שאלה ותענה.

משה גפני: זאת שאלה ששאלתי כבר בבוקר, אבל זה היה לא מסודר.

משה גפני: אני מבקש לדעת לגבי אותם אלה שלא קיבלו את הכסף מסיבות שונות – אין להם חשבון בנק, הם לא הלכו לשום מקום, אדם לא נמצא בעניין.

משה גפני: האם אפשר שאתה תאמר בעניין הזה שאתה שומר לו את הכסף, כך שאם הוא צריך לשלם כספים לביטוח הלאומי, אפשר לקזז לו מהכסף הזה.

משה גפני: זה שלו.

משה גפני: רבותיי, חשוב לי לדעת את התשובה של מנכ"ל הביטוח הלאומי.

מאיר שפיגלר: מעבר למה שנאמר בפעם הראשונה, אנחנו בהחלט נזכה את מי שבסופו של יום לא ייקח – לא משנה באיזושהי דרך – את המענק שהוא זכאי לו, במסגרת מאגרי המידע של הביטוח הלאומי בסכום הנ"ל.

מאיר שפיגלר: או שהוא יבקש להשתמש בו בצורה ישירה, או שהוא יקבל אותו באותה הזדמנות שבכל זאת נוכל להעביר לו את הכסף.

מאיר שפיגלר: אין לנו שום כוונה לעשות עושר ולא במשפט.

מאיר שפיגלר: אנחנו רוצים שהכסף יגיע אל היעד שלו, ולא משנה באיזו נקודת זמן.

מאיר שפיגלר: שבסוף הכסף יגיע אל הזכאי.

משה גפני: תודה רבה, הצהרה חשובה.

נעה בן-שבת: כשהכסף נשמר אצלכם, מה קורה עם הכסף?

נעה בן-שבת: יש אפשרות של קיזוז?

מאיר שפיגלר: אני אומר שוב שאם תבוא בקשה להיעזר בזיכוי הזה לטובת תשלום כלשהו, אנחנו נבחן את האפשרות באמצעות המערכות הפנימיות שלנו להיעתר ככל שניתן לבקשה הזאת.

נעה בן-שבת: הוועדה רוצה שנכתוב את זה בנוסח?

משה גפני: לא.

נעה בן-שבת: עקרונית, החוק אומר שצריך לשלם את הכסף לחשבון הבנק.

משה גפני: אני אגיד לך על מה אני מדבר.

משה גפני: אם אני צריך לקבל כסף מהמענק הזה, אני בא לביטוח לאומי ואומר להם: אל תעבירו לי את המענק אלא תשאירו אותו אצלכם.

משה גפני: אם אני אהיה חייב כספים לביטוח הלאומי, תקזזו לי מהסכום הזה.

משה גפני: לגבי אדם אחר שלא קיבל את הכסף מסיבות שונות – זה מה ששאלתי אותו קודם – אומר מנכ"ל המוסד לביטוח לאומי, מאיר שפיגלר: אני לא הולך להיות עושה עושר ולא במשפט.

משה גפני: אני שומר את הכסף הזה.

משה גפני: אם אדם יגיד שהוא חייב כסף לביטוח לאומי או שהוא חייב מס בריאות, אני יכול לקחת מהכסף הזה.

נעה בן-שבת: זה נשאר מעבר לשנה או שזה רק ל-12 חודשים?

מאיר שפיגלר: אני אפילו ארחיק לכת ואומר לך שאנחנו פועלים דרך קבע לאתר מתחת לאדמה אנשים, שיש כספים שלהם בביטוח לאומי ומאלף ואחת סיבות הם לא קיבלו אותם.

מאיר שפיגלר: המוטיבציה שלנו היא לדאוג לכך שכסף יגיע אל אותו אדם שצריך לקבל אותו.

אסי מסינג: זה צריך להיות מוגבל לשנה.

אסי מסינג: זה כל הסיפור, כי זה מה שהחוק אומר.

משה גפני: אמרת את זה בבוקר וזה בסדר.

משה גפני: אני מודה לך.

משה גפני: החוק אומר שבמשך שנה הוא צריך לשמור.

משה גפני: אומר מנכ"ל המוסד לביטוח לאומי שבלי קשר לחוק - - -

אסי מסינג: הוא לא יכול, החוק לא מאפשר לו.

אסי מסינג: הוא לא יכול לעשות משהו שהחוק לא מאפשר לו.

אסי מסינג: בשנה הזאת, אם זה יקרה, זה בסדר.

משה גפני: בסדר.

משה גפני: עם כל הכבוד, אני מודיע כיושב-ראש הוועדה שיש חוק שאתה צריך לשמור את זה בביטוח לאומי למשך שנה.

משה גפני: זה ידוע.

משה גפני: אני מדבר על דבר שהחוק לא מחייב אותך, אבל האנושיות מחייבת אותך וכל מה שנלווה לעניין הזה.

משה גפני: במקום שהכסף יחזור לאוצר, הוא יגיע לאיזה קשיש שבסוף אתה מחייב אותו בכסף.

משה גפני: תשמור לו את הכסף הזה כדי שהוא יוכל מזה לקזז.

אסי מסינג: הכסף לא חוזר.

אסי מסינג: הוא לא חוזר.

משה גפני: אני לא מתווכח על זה בכלל.

משה גפני: אתם רוצים את הכסף של הקשישים?

מאיר שפיגלר: הרב גפני, זאת המדיניות שלנו וכך אנחנו פועלים.

משה גפני: מה אתם רוצים?

משה גפני: אתה לא שם לב איך שאתם נראים.

משה גפני: על מה אנחנו מדברים?

משה גפני: אנחנו מדברים על קשיש, שאין לו חשבון בנק, שביטוח לאומי לא איתר אותו.

משה גפני: במשך שנה הוא חייב לשמור את הכסף.

משה גפני: אני מבקש ממנו שבמקום להחזיר את הכסף לאוצר – תשפו אותו ולא תשפו אותו – אם אותו קשיש מגיע, הכסף הזה ישמש לצורך התשלומים בביטוח הלאומי.

משה גפני: למה אתם מתווכחים איתי על זה בכלל?

משה גפני: מה הוויכוח פה?

משה גפני: אתם רוצים להרוויח כמה שקלים על חשבון הקשישים?

משה גפני: אז תעזבו.

אסי מסינג: אף אחד לא רוצה להרוויח, אבל אי אפשר לנהל את זה.

משה גפני: אי אפשר לנהל?

משה גפני: אפשר.

משה גפני: אפשר.

משה גפני: מה הדיון?

משה גפני: אתה יודע מה, הייתי מכניס בחוק לא שנה אלא 15 שנה.

משה גפני: אתם רוצים?

משה גפני: בבקשה, נלך על החוק.

משה גפני: רציתי להימנע מחקיקה.

אסי מסינג: אני מזכיר שני דברים, ראשית, אנחנו מדברים על מענק שניתן כרגע בתקופת הקורונה.

אסי מסינג: מה שיקרה בעוד למעלה משנה, יקרה בעוד למעלה משנה.

אסי מסינג: שנית, מנכ"ל הביטוח הלאומי יכול לפעול רק בדל"ת אמות החוק המסמיך אותו, והחוק אומר כך: בלי קשר לשאלה אם יש למישהו חוב לביטוח לאומי או לא, החוק מאפשר להגיש בקשה למענק בין אם יש לו חשבון בנק ובין אם אין לו עד שנה.

אסי מסינג: ביטוח לאומי יעשה את כל המאמצים על מנת לאתר את האנשים בשנה הזאת.

אסי מסינג: זה אופן הפעולה ולכן אני חושב שהדיון הוא על משהו שלא באמת נדרש.

מאיר שפיגלר: הרב גפני, יש אפשרות לראות בסכום הזה, ככל שהוא לא יעבור לזכאי, כגמלה שלא נפרעה, ואז אנחנו יכולים להמשיך לשמור לו את הסכום הזה, ולתת לו אותו באותו רגע שהדבר יתאפשר.

משה גפני: זה בסדר?

אסי מסינג: הבעיה היא אותה בעיה.

אסי מסינג: אם אתה לא מצליח לאתר אותו, אתה גם לא תצליח לאתר אותו בשביל לשלם לו גמלה.

אסי מסינג: מה ההבדל?

מאיר שפיגלר: זה רק עניין של מאמץ ומשאבים.

מאיר שפיגלר: אני אפתיע אותך ואומר שהשנה איתרנו אנשים שהיו חובות כלפיהם, כלומר כספים שעברו אליהם וחזרו בחזרה מכיוון שהם לא הגיעו ליעדם.

מאיר שפיגלר: לדוגמה, חשבונות בנק שגויים או פרטים אישיים שגויים.

מאיר שפיגלר: הצלחנו לאתר אותם ולתת להם את מה שמגיע להם גם אם עבר זמן רב.

אסי מסינג: יש גם חלופה של אנשים שלא ירצו את המענק הזה.

אסי מסינג: מה תעשה איתם?

אסי מסינג: איך אתה יודע להבדיל בין זה שרוצה או לא רוצה?

משה גפני: שלומי מור, אתם הגעתם להסכמה?

שלומי מור: לצערי לא.

משה גפני: אז אני מבקש להוסיף בחוק שבמקום שנה ייכתב: שלוש שנים.

משה גפני: אני אביא את זה להצבעה.

משה גפני: לא חרבה ירושלים אלא שהעמידו דבריהם על דין תורה.

משה גפני: אנחנו מדברים על דבר הומני.

אסי מסינג: זה לא קשור להומני.

משה גפני: אז נתקן את החוק.

משה גפני: יש אנשים שלא ירצו את המענק הזה.

משה גפני: בתיקון הזה אתה כופה עליהם בכל זאת לקבל אותו.

משה גפני: לא.

אסי מסינג: בוודאי שכן, כי אם אתה הופך את זה לגמלה, זאת המשמעות.

אסי מסינג: לכן אני אומר שבסך הכול יש פה שנה והביטוח הלאומי יעשה את כל המאמצים בשביל לאתר את כל האוכלוסיות.

אסי מסינג: נראה לי שבזה די.

ישראל כץ: לך איתו, משה.

משה גפני: בסדר, נעשה את זה לשנתיים.

משה גפני: מדובר על כמה קשישים.

משה גפני: למה אי אפשר להתנהג באנושיות?

ישראל כץ: זה לא נכון.

נעה בן-שבת: אני רוצה לברר כמה דברים.

נעה בן-שבת: אני מבינה שיש עכשיו הסתייגות לגבי הנושא של 24 חודשים.

נעה בן-שבת: אתה רוצה שנתיים?

משה גפני: לא, לא.

נעה בן-שבת: במהלך הדיון הבנתי שאם מקבל המענק מבקש זאת, אפשר לקזז לו.

נעה בן-שבת: אני מבינה שעכשיו אנחנו לא מדברים על דבר כזה ולא נזכיר את הנושא הזה בחוק בכלל.

משה גפני: נכון.

משה גפני: הלאה.

נעה בן-שבת: אם כך, זה יורד.

נעה בן-שבת: יש נושא של תוספת למענק.

נעה בן-שבת: מדובר על בני זוג שזכאים לתוספת למענק לפי אחת מהקצבאות 3 עד 5.

נעה בן-שבת: שניהם זכאים לאותה תוספת ועכשיו נבהיר שלא תשולם לאם תוספת אחת בלבד למענק, אלא התוספת תשולם לאחד מהם בלבד.

נעה בן-שבת: בסדר?

נעה בן-שבת: התוספת משולמת מכוח אותה פסקה.

משה גפני: כן.

משה גפני: יש עוד משהו?

נעה בן-שבת: אבל יכול להיות שכל אחד מהם מקבל לפי פסקה אחרת מבין השלוש האלה, ואז כל אחד מהם יהיה זכאי למענק.

משה גפני: מושכים את הרוויזיות.

משה גפני: תודה.

טלי ארפי: נעה, רק לוודא, זוג שזכאי לאחת מהגמלאות של הבטחת הכנסה או תושב חוזר או עולה נזקק, יהיה זכאי לתוספת אחת בלבד.

נעה בן-שבת: אני לא חושבת שזה מה שעלה מתוך הנוסח.

טלי ארפי: זה מה שעלה מהנוסח.

מאיר שפיגלר: טלי, מה קורה אם אחד מהם זכאי מתוקף סיעוד והשני זכאי מתוקף הבטחת הכנסה?

טלי ארפי: הם יקבלו פעמיים 750.

מאיר שפיגלר: אז הם יהיו זכאים פעמיים?

טלי ארפי: לא.

טלי ארפי: תוספת אחת עבור הבטחת הכנסה ותוספת אחת עבור גמלת סיעוד.

מאיר שפיגלר: זאת אומרת, פעמיים.

מאיר שפיגלר: הם זכאים פעם אחת רק אם הזכאות שלהם נגזרת מאותה הסיבה.

מאיר שפיגלר: אז פעם אחת.

נעה בן-שבת: מר שפיגלר, אני רוצה לחדד את ההבדל בין מה שמדברת עליו עורכת הדין ארפי לבין מה שעולה מתוך הנוסח של הצעת החוק.

נעה בן-שבת: הצעת החוק אומרת שכאשר אנחנו מדברים על פסקאות 3 עד 5, כלומר גמלת הבטחה, תשלום לתושב חוזר נזקק ותשלום לעולה נזקק, נניח שאחד מבני הזוג הוא תושב חוזר ובן הזוג השני הוא עולה נזקק, כל אחד מהם יהיה זכאי לתוספת.

נעה בן-שבת: כל אחד מכוח הזכאות שלו.

טלי ארפי: לא, זה לא נכון.

טלי ארפי: זה לא מה שרשום.

נעה בן-שבת: הנוסח אומר שאם שניהם זכאים לתוספת לפי אחת מהפסקאות, לפי אותה הפסקה, אז לא משלמים להם כפול, אבל אם אחד הוא תושב חוזר ומכוח עצמו הוא זכאי לכפול, והשני הוא עולה, הוא זכאי מכוח עצמו למענק עולה.

נעה בן-שבת: זה אותו דבר אם אחד מהם מקבל הבטחת הכנסה והשני הוא תושב חוזר.

טלי ארפי: לא, לא.

משה גפני: אפשר להגיד לא על כל דבר וזה בסדר.

משה גפני: שני בני זוג, אחד זכאי לאיזושהי קצבה, איזושהי גמלה שאין לה שום קשר למה שזכאי בן הזוג שלו.

משה גפני: עכשיו הם צריכים לקבל מענק, אז הם לא יקבלו את הזכאות שמגיעה להם באותן קצבאות?

 << דובר_המשך >> אלון מסר: במסגרת החוק, כמו שהוא כתוב, וככה אנחנו גם חישבנו את התחשיבים, כל זוג יקבל תוספת של עד 750 נוספת, מעבר ל-1,500 שמגיעים להם.

 << דובר_המשך >> אלון מסר: הם יקבלו 2,250 במקרה כזה.

משה גפני: אז הם כן מקבלים.

 << דובר_המשך >> אלון מסר: לא 3,000.

שלומי מור: אבל אם בן הזוג זכאי לסיעוד יחד עם הבטחת הכנסה, הם כן יקבלו פעמיים.

עאידה תומא סלימאן: אין שום היגיון.

עאידה תומא סלימאן: אם שניהם נכים, למה שלא יקבלו?

משה גפני: לפי מה שאומר היועץ המשפטי של הביטוח הלאומי, אחד מקבל הבטחת הכנסה ואחד מקבל סיעוד, יורידו להם?

טלי ארפי: אם שני בני הזוג מקבלים הבטחת הכנסה, תוספת אחת.

טלי ארפי: אם אחד מבני הזוג מקבל הבטחת הכנסה וגם סיעוד, הוא יקבל עבור הבטחת הכנסה, כלומר הוא ואשתו, ועבור גמלת הסיעוד.

טלי ארפי: הם לא יקבלו שניהם את אותה תוספת.

מאיר שפיגלר: הרב גפני, אני רוצה להבין אם לאותו אדם יש גם סיעוד וגם הבטחת הכנסה?

מאיר שפיגלר: בן הזוג יקבל פעם אחת?

טלי ארפי: זה מה שהסברתי עכשיו.

טלי ארפי: על הבטחת הכנסה יקבלו תוספת אחת.

נעה בן-שבת: עוד נושא הוא הצעירים שנופלים בין הכיסאות.

נעה בן-שבת: אני רוצה להבין, אם יש ילדים שקיבלו קצבת ילדים בחודש הקודם והם לא יקבלו לא קצבת ילדים ולא תשלום כתושב, האם יש כאלה?

נעה בן-שבת: בבוקר הבנו שצריך להוסיף פה סעיף נפרד ולהסדיר את המעמד של האנשים האלה.

נעה בן-שבת: האם יש כזאת קבוצה?

נעה בן-שבת: אני לא מדברת על הנולדים.

נעה בן-שבת: לגבי נולדים הזכרת שמי שנולד במהלך החודש.

נעה בן-שבת: זה מישהו חדש שאתה תשלם לו 500 שקל, בלי קשר למקומו במשפחה.

טלי ארפי: הסברנו בבוקר שמי שנולד בין ה-15 ביוני ל-1 ביולי, ומלאו לו 18 בתווך, הוא יקבל 750 ולא 500 שקלים.

נעה בן-שבת: יש את הנולדים ויש אנשים שיש להם תאריך יום הולדת.

נעה בן-שבת: בואו נפריד ביניהם.

שלומי מור: הזכאות הראשונית היא למי שקיבל קצבת ילדים, שיקבל 500.

שלומי מור: אם לא קיבלת קצבת ילדים, תקבל את המענק שלך כבגיר, 800 שקל.

שלומי מור: הובהר פה שאם אתה לא זכאי לקצבת ילדים, נולדת ב-20 לחודש, בכל זאת תקבל 500 שקלים.

אוסאמה סעדי: גפני, סיכמנו שכל ילד שנולד לפני כניסתו לתוקף של חוק זה - - - דבר שני, בסעיף 5 אני רוצה לוודא שתוקן מה שהסכים עליו משרד האוצר לגבי הדוחות מ-2018.

אוסאמה סעדי: אמרנו שאם הם מגישים את הדוח ב-2019 ואז הם זכאים, יש להם שנה להגיש את זה והם יהיו זכאים למענק.

אוסאמה סעדי: זה הוסכם, נכון?

משה גפני: משרד האוצר, מוסכם?

אסי מסינג: כן.

אסי מסינג: זה מה שסיכמנו.

אוסאמה סעדי: בסעיף 5(2), סיכמנו להוסיף לפי סעיפים 6 ו-7, נכון?

משה גפני: כן, חבר הכנסת קושניר.

אלכס קושניר: אני רוצה לברך את חברי הרשימה המשותפת שהסירו את ההסתייגויות.

אלכס קושניר: זה אומר שעכשיו הם תומכים בחיילי צה"ל וזה מאוד מאוד חשוב.

משה גפני: בשביל מה אני צריך את הדיון הזה עכשיו?

משה גפני: אתה רוצה לברך?

משה גפני: תברך את שר האוצר.

משה גפני: אתה רוצה שיתחיל ויכוח?

משה גפני: כאילו שיש לי עכשיו עצבים לזה.

אלכס קושניר: הרשימה המשותפת תומכת בתהליך.

משה גפני: כל הברכות לברכות שלך, אני מודה לך על זה.

משה גפני: עוזי דיין ביקש לדבר?

משה גפני: בבקשה, בקצרה.

עוזי דיין: אני מבקש בסך הכול לדבר על קבוצה קטנה של נכי צה"ל, שלא מצאתי דרך אחרת - - -

נעה בן-שבת: הם בפנים, הם בפנים.

נעה בן-שבת: הם מקבלים מענק כפול.

משה גפני: הם בפנים.

משה גפני: תודה רבה.

מיקי לוי: עוזי, הפירוט שאתה מביא הגיע לכולנו.

מיקי לוי: זה לא בחוק הזה.

עוזי דיין: נכי ביטוח לאומי מקבלים הבטחת הכנסה, המקבילה שלהם בנכי צה"ל נקראים אחרת – תג"מ, אלה שמקבלים תגמול מחייה.

עוזי דיין: מדובר בכ-6,000 איש.

עוזי דיין: יש עוד כמה מאות שהסיווג שלהם אותו דבר, אבל הם במצב זמני.

עוזי דיין: זה נקרא תט"ר – תגמול טיפול רפואי, וחפ"ר – חוסר פרנסה.

עוזי דיין: מדובר על כמה מאות.

עוזי דיין: יש הבנה והסכמה ואני מבקש שזה לא ייפול בניירות הכתובים אחרת הם לא מקבלים את זה.

משה גפני: תודה רבה.

משה גפני: אתם יכולים להשיב לו?

אסי מסינג: למיטב ידיעתי כולם נמצאים פה.

אסי מסינג: הם בפסקה 5 להגדרת גמלת נכה נזקק.

נעה בן-שבת: השאלה אם גם תט"ר נמצאים שם.

טלי ארפי: כן.

טלי ארפי: הפנינו להוראות אגף שיקום נכים.

משה גפני: לגבי בצלאל סמוטריץ', מה את מציעה?

בצלאל סמוטריץ': שלחתי נוסח ליועצת המשפטית.

בצלאל סמוטריץ': שלחתי לה גם פסקי דין כדי שהיא תראה את זה.

בצלאל סמוטריץ': אני חושב שזה נוסח מצוין.

משה גפני: אוסמה, משכת את העניין של נושא חדש?

אוסאמה סעדי: כן.

משה גפני: גם את הרוויזיות הוא משך.

בצלאל סמוטריץ': את רוצה שאני אקריא, היועצת המשפטית?

נעה בן-שבת: כן.

נעה בן-שבת: אני עדיין חושבת שמיותר להכניס את זה, אבל אני חושבת שבנוסח הזה, זה אפשרי.

בצלאל סמוטריץ': היושב-ראש, אני אקריא נוסח שהיועצת המשפטית אומרת שהוא אפשרי.

בצלאל סמוטריץ': בסעיף 2(ג), בסופו יבוא: ואולם, אין בהעברת התשלום לחשבון הבנק האמור, בכדי לשלול את זכותו של הורה פרוד או גרוש, שחשבון הבנק שאליו משתלמת קצבת הילדים שייך לבן זוגו הגרוש או הפרוד, לקבלת חלקו במענק מאת ההורה שאליו הועבר בהתאם לחלקו היחסי בהחזקתם הכלכלית של הילדים, שבגינם ניתן המענק, בהעברה או בקיזוז.

משה גפני: נעה, זה אפשרי?

נעה בן-שבת: אני חושבת שאנחנו עדיין מכניסים את חוק הביטוח הלאומי לתוך מאבקים.

מאיר שפיגלר: הביטוח הלאומי לא צד לעניין.

בצלאל סמוטריץ': אתה לא צד.

משה גפני: מישהו מבין חברי הוועדה מתנגד לזה?

מאיר שפיגלר: הרב גפני, אני הבנתי טוב את מה שאמר חבר הכנסת סמוטריץ'.

מאיר שפיגלר: זה לא קשור בכלל לביטוח הלאומי.

מאיר שפיגלר: אנחנו מעבירים את המענק למי שמקבל את קצבת הילדים.

מאיר שפיגלר: אחר כך זה בין הפרודים או הגרושים.

מאיר שפיגלר: זה לא עניינו של הביטוח הלאומי.

בצלאל סמוטריץ': בדיוק, בדיוק.

משה גפני: תודה רבה.

משה גפני: אנחנו עוברים להצבעות.

בצלאל סמוטריץ': זה נכנס לתוך החוק, הרב גפני?

משה גפני: כן.

בצלאל סמוטריץ': תודה רבה.

משה גפני: הצעת חוק התוכנית לסיוע כלכלי.

משה גפני: אני יכול להצביע על הכול יחד?

נעה בן-שבת: כן.

משה גפני: אני מצביע רק על העקרונות ואני מגיש רוויזיה בסוף, ואז תשבו על הנוסח.

משה גפני: אני לא רוצה לעכב את החוק.

ישראל כץ: זה כולל את מס הרכישה?

משה גפני: כן, כן.

משה גפני: היועצת המשפטית טוענת שאין עדיין נוסח ושהם צריכים לסכם מה יהיה בדיוק בחוק.

משה גפני: היא ביקשה אם אפשר לקיים ישיבה נוספת.

משה גפני: אמרתי שאנחנו נצביע עכשיו ולא נחכה.

משה גפני: אני מגיש רוויזיה והם ישבו מייד אחרי זה.

ישראל כץ: אבל יש נוסח, איפה הוא?

משה גפני: בסדר, אז שיגישו את הנוסח.

משה גפני: מה הבעיה?

ישראל כץ: בוא נצביע ביחד על הכול.

נעה בן-שבת: אנחנו לא יכולים להצביע על נוסח שמביא האוצר בלי שראינו אותו, עם כל הכבוד.

משה גפני: ישראל, זה הפתרון.

משה גפני: על מה אנחנו מצביעים עכשיו?

משה גפני: על הכול יחד כולל מס הרכישה?

טלי ארפי: יש כמה סעיפים שרצינו ולא הבנתי אם אנחנו יכולים להכניס את הסעיפים האלה או לא?

טלי ארפי: דיברנו על העברת מידע.

משה גפני: אני אקום ואלך.

ישראל כץ: מה עם מס הרכישה?

קריאה: זה הוקרא.

קריאה: זה בפנים.

ישראל כץ: איפה הנוסח לגבי מס הרכישה?

קריאה: הקריאו את זה.

ישראל כץ: אבל הם אומרים שלא.

משה גפני: רבותיי, אני מביא את החוק להצבעה.

משה גפני: בחוק יש כמה דברים: יש את המענק לילדים, כפי שהשר הציע ואני מאוד מודה לך על כך, אדוני השר.

משה גפני: יש את הנושא של החיילים שנמצא בתוך החוק והוקרא.

משה גפני: אנחנו יודעים בדיוק מה שיש שם.

משה גפני: לגבי מס רכישה, הנושא הזה בפנים והוא הוקרא.

משה גפני: מה שהוקרא נמצא בתוך החוק.

משה גפני: יש את מה שביקש בצלאל סמוטריץ' ומה שביקשו כמה חברי כנסת בנוגע לנושא נוסף עם השירות הלאומי וכל מה שנלווה לעניין.

משה גפני: הכול בפנים.

משה גפני: הכול בפנים.

משה גפני: אני מבקש מחברי הוועדה להצביע על החוק כולו, עם כל מה שהוקרא.

משה גפני: אני אבקש מייד אחרי שזה יוצבע, אם אכן יהיה פה רוב לחוק, שתשבו עם היועצות המשפטיות ושיהיה נוסח כפי שצריך.

משה גפני: על העקרונות אנחנו מצביעים ואת זה אנחנו מאשרים.

משה גפני: את כל הדברים האחרים אני אבקש שתעשו מייד.

משה גפני: אם לא תעשו את זה מייד, אני אצטרך להחזיר את זה לוועדה.

משה גפני: עכשיו אנחנו מצביעים על הכול יחד.

נעה בן-שבת: אתם מבקשים להוסיף עוד סעיף של העברת מידע?

טלי ארפי: כן.

משה גפני: הצעת חוק התוכנית לסיוע כלכלי (נגיף הקורונה החדש – מענק חד-פעמי) (הוראת שעה), התש"ף-2020.

משה גפני: מי בעד הצעת חוק, ירים את ידו?

מאיר שפיגלר: הרב גפני, רק רגע.

מאיר שפיגלר: אני חייב את הנתון, אני חייב את העברת המידע.

מאיר שפיגלר: אני חייב את זה.

שלומי מור: העברת מידע מנציבות שירות המדינה לעניין חשבונות הבנק של עובדי המדינה.

שלומי מור: רק לוודא שזה עיקרון שנמצא.

משה גפני: אם זה רק זה, אני חושב שהצבענו בחוק הקודם.

מיקי לוי: תסכמו אחר כך.

מיקי לוי: תעשה רוויזיה.

משה גפני: לא, אני לא רוצה לעשות רוויזיה סתם ולהוסיף דברים.

משה גפני: אתם רוצים?

משה גפני: בלי זה אתם לא יכולים לפעול?

מאיר שפיגלר: אני חייב את זה.

משה גפני: אתה חייב שיעבירו לך את חשבונות הבנק של עובדי המדינה, מה שאין לך?

מאיר שפיגלר: נכון, של העובדים והפנסיונרים.

מאיר שפיגלר: אני חייב את זה.

נעה בן-שבת: איך זה שרק של עובדי המדינה אין לך?

מאיר שפיגלר: לא, יש לי.

מאיר שפיגלר: את לא רוצה להתחלף איתי.

מאיר שפיגלר: אנחנו מארגנים את חשבונות הבנק מן היקב ומן הגורן, אבל יש כאן מאגר מידע ואני צריך את המאגר הזה.

שלומי מור: זה לא רק.

שלומי מור: זה מקור אחד מיני רבים שאנחנו מנסים ללקט.

מאיר שפיגלר: ביומיים וחצי הבאנו 1.176 מיליון חשבונות.

מאיר שפיגלר: את יודעת מה זה?

טלי ארפי: מה הבעיה?

טלי ארפי: אנחנו רוצים לייעל את העברת הכספים.

נעה בן-שבת: אנחנו מדברים על העברת מידע שהוא מיותר, מידע עודף.

בצלאל סמוטריץ': הוא לא מידע עודף, הם צריכים את הפרטים האלה.

טלי ארפי: אבל עם כל הסייגים שקיימים לגבי העברת מידע.

משה גפני: אני לא הסכמתי להעברת המידע הכללי.

משה גפני: אנחנו מדברים על עובדי המדינה, שאתם רוצים את חשבונות הבנק.

מאיר שפיגלר: הפנסיונרים.

משה גפני: זה יהיה בחוק ואת זה צריך להעביר לכם.

משה גפני: אני אבקש לנסח את זה ביחד.

משה גפני: העיקרון מקובל עלינו, רק לעניין חוק זה.

נעה בן-שבת: עם המגבלות שקבועות - - -

משה גפני: נכון.

משה גפני: והניסוח הזה יהיה בין היועצות המשפטיות בתוך הניסוח הכללי.

משה גפני: אני מבקש להצביע על החוק כולו, כולל מה שדובר.

משה גפני: הכול בפנים.

משה גפני: הצעת חוק התוכנית לסיוע כלכלי (נגיף הקורונה החדש – מענק חד-פעמי) (הוראת שעה), התש"ף-2020.

משה גפני: מי בעד הצעת חוק, ירים את ידו?

משה גפני: הצעת החוק אושרה.

משה גפני: הצעת החוק אושרה.

משה גפני: אני אחזור לדון בעניין הזה אם לא תגיעו לפתרון בניסוח.

משה גפני: אני מבקש שתגיעו לפתרון בניסוח.

משה גפני: אתם כולכם אנשים מוכשרים, העקרונות ברורים ודיברנו על הכול.

משה גפני: אני מבקש לנסח את זה כפי שצריך ואם לא, יש רוויזיה שלי.

אוסאמה סעדי: אז לא נבקש רוויזיה?

משה גפני: לא, לא.

משה גפני: תודה רבה, הישיבה נעולה.

ישראל כץ: תודה רבה לך, היושב-ראש, תודה רבה לוועדה.

משה גפני: תודה רבה לך, אדוני השר.

משה גפני: אני מבקש להודות לך על התרומה שלך.

משה גפני: בכל פעם שיהיו לי בעיות, אני מבקש שתבוא.

משה גפני: וסגן השר כמובן.